
NOTICE 

SUR 

JEAN MOLINET. 


Jeaiv Malinet nacjait à Desvres, dans l’ancien Bonlon- 
riais (aujourd’hui Pas-de-Calais), vers le nnilieu du quin- 
zième siècle. 11 fît sesétudes à Paris, et retourna en Flandre, 
où il se maria. Devenu veuf, il embrassa l’état ecclésias- 
tique et fut pourvu «l’un canonicat de la collégiale de Va- 
lenciennes. Il succéda à Georges Chastellain , son ami, dans 
la place d’indiciaire et historiographe de la maison de Bour- 
gogne, et fut plus tard nommé bibliothécaire de Margue- 
rite d’Autriche , gouvernante des Pays-Bas. Il mourut en 
iBoy , à Valenciennes, dans un âge fort avancé, et fut en- 
terré dans l’église de la Salle-le-Com(e, à côté de G. Chas- 
tellain , son maître. 

J. Molinet a beaucoup écrit en vers et en prose. Ses poé- 
sies ont été imprimées plusieurs fois sous le titre de Faicis 
etdicls de maistre Jehan Molinet. Quelques autres pièces 
ont été insérées dans divers recueils, tels que les Traictés 
singuliers^ petit volume in-8°, sans date, gothique, chez 
Jehan Saint-Denys, et qui comprend de plus des morceaux 
de Georges Chastellain et de Guillaume Crétin, et la Lé- 
gende de Pierre Faifeu, de Charles Bourdigné. On a aussi 
réimprimé plusieurs fois les couplets historiques qu’il a 
ajoutés à ceux de Georges Chastellain , connus sous le nom 
de Récollection des merveilles advenues en nostre temps. C’est 
une revue assez détaillée des principaux événements du 
quinzième siècle, au nombre desquels figure l’invention de 

l'imprimerie, mentionnée en ces termes, dans la continua- 
tion de J. Molinet 

J’ay^vcu granl multitude 
De livre* imprimes, 

Pour tirer en cslude , 

Povre* mal argente'*. 

Par ces nouvelles modes, 

Aura maint cscollier 
De'cret , bibles et codes , 

Sans grant argent bailler. 

Il existe à la bibliothèque du roi de France , plusieurs 
manuscrits des poésies de J. Molinet. 

Les n®* 7685 , 7686 et 7687 contiennent un grand nom- 
bre de vers de lui et dcsos amis et correspondants. Crétin 
et Roberlet. 

Le n“ agaG , petit in-fol sur papier, renferme aussi quel- 
q'tes pièces do J. Molinet et de J. Trottier. 

Le n° 7998, manuscrit sur papier, format in- 4 ®, cou- 
vert en parchemin , contient dans la seconde moitié du vo- 
lume une partie de celles qui ont été imprimées dans les 
Fnicts et dirts. 

Le manuscrit du Supplément n° ao8, est un recueil des 
lettres et poésies de Robertcl , Cbastcllain et Molinet. 

Le n® 7984, format in- 4 “, sur parchemin, de 36 feuil- 
lets, relié en maroquin rouge, est un Petit Traictié com- 
pilé par maislrc Jehan Molinet, à. l'instruction de ceulx qui 
veulent apprendre tort de re’thorique. Ce manuscrit a appar- 
tcnuaii dauphin François, mortà Tournon, le i a août i 5 a 6 , 
fils du roi François I. On y trouve : « Patrons , exemples, 
» couleurs et ligures de dictiers et tailles modernes, qui 
» sont inainteiiant en usage , comme : lignes doubleltes, 
» vers sixains, wilains, alexandrins et rime britelée , rime 
» brisée, rime enchayenée , rime à double queue, et forme 

I . Foyez celte pièce dans ma notice sur G. Cbastcllain, i. 4 * de cette 
collection. 


SUR JEAN MOLINET J 

» de complainte amoureuse; rondeaux simples, d’une, 

» de deux , «le trois , de quatre et de cinq syllabes ; ron- 
» deaux jumeaux et rondeaux doubles , simples virelais , 

U doubles virelais et respons ; fatras simple et fatras don- 
>• ble; balade fatrisée, simple lay, lay renforchiet, chant 
» royal , serventois , riqueraque et baguenaude. » 

Malheureusement pour le lecteur, les patrons, couleurs 
et figures de ces dietiers et tailles modernes , alors en usage , 
au lieu d’étre puisés dans les auteurs les plus célèbres du 
tem]is, sont tons delà façon de maislre Jean Molinct, qui 
étoit bien le plus médiocre et le plus lourd poète, et le 
plus maniéré des beaux esprits de son siècle. 

J. Mülinet a encore translaté en prose, à la demande de 
Philippe de Clèves , le célèbre roman de la Rose, composé 
par Guillaume de Lorris, et continué par Jean Clopinel 
ou de Meung. Cet ouvrage a été imprimé à Lyon , en i5o3, 
par maislre Guillaume Balsarin , libraire et imprimeur, au- j 
tremcnl corrigé et amendé , quil n estait par-devant, comme 
il appert clèrement en divers passages et chapitres. Cette 
nouvelle édition, corrigée et amendée, a pour titre ces 
quatre vers : I 

C'est le romant de la rose , 

Moralisé cler et net , 

Translate de rime en prose , 

Par voslre humble Molinet. 

Le seul ouvrage de J. Molinet qui justifie à certains 
égards la célébrité qu’il a obtenue de son temps, est sa 
Chronique, depuis l’année i474, jusqu’à l’année i5o6. 
Celte Chronique était jusqu’ici restée inédite. Jean Gode- 
froy et Auhert-Lemire avaient eu le dessein de la publier; et 
M. de Reifl'emberg , qui a déjà rendu de si grands services 
à Thistoirc de son pays , s’esl proposé de la comprendre dans 
sa collection de l’histoire de la Belgique. Je regrette beau- 
coup que son travail n’ait pas encore vu le jour, Je me 

8 NOTICE SUR JEAN MOLINET. 

serais erapressë d’en profiler pour améliorer cette édition , 
ainsi qne je l'ai fait de son édition de J. Daclercq. 

Les deux manuscrilsque possède la bibliothèque dn roi, 
sous le n° loig 7 * et io33 Sorbonne , sont toutefois assez 
complets et assez corrects. 

Même dans son style historique , J. Molinet a conservé 
de nombreuses traces de cette ridicule affectation de bel- 
esprit , qui lui a justement attiré les sarcasmes du mor- 
dant et spirituel Rabelais. Lorsqu’il n’est pas entraîné par 
la vivacité de la narration et l’intérêt des situations histo- 
riques, il se perd en fades déclamations , écrites du style le 
plus pédantesque et le plus étrange; mais quand il est ému- 
par l’intérêt que présentent les faits, il abandonne son lan- 
gage vraiment pantagruélique , pour devenir un historien et 
un écrivain remarquable. 

La Chronique de J. Moline' termine la série des Chro- 
niques du quinzième siècle qui entrent dans ma col- 
lection. 

J. -A. Buchon. 

PROLOGUE. 


Fundata est domus Domini super verticem montium. 

La. très illustre et réfulgente maison du sei- 
gneur et duc de Bourgongne est magnifiquement 
fondée sur la sommité des montaignes. Les géans 
terriens, qui sont entendus les victorieux princes 
regens et conducteurs du bien publicque, sont 
comme montaignes excelses où est assis le hault 
trosne d’honneur vers qui les nobles preux 
du siècle tournent la face, et tendent bras et 
mains. En l’altitude de ces grosses montaignes 
soubs qui tremblent et se humilient rudes rochers, 
très durs pérons et très fortes murailles , comme 
sont cruels tirans, fiers satellites, et orgueilleux 
rebellés, est authentiquement située la très noble , 
resplendissante et opulente maison des Bourgui- 
gnons ; dont aujourd’hui sa renommée court par 
les sept climats, sa clarté illumine les ténèbres du 
monde , et sa beauté décore le quartier d’occident. 
Tout ce provient par l’admirable vertu etstrénuité 

singulière de quatre gros et forts puissans pilliers, 
sur lesquels elle est somptueusemeut composée. 

Le premier pillier sur qui fut assise ceste fabrica- 
ture, issil jadis de vif estât royal, de celui mesme ou 
fustprius le bienheureux sceptre du très chrestien 
roy Charles, cinquiesine de ce nom^ lors fleurissant 
entre les fleurs de lis. Le très noble et puissant 
pillier qui donna principe et fondement à ceste 
maison, fut le très preux et chevaleureux duc 
Philippe-le-Ilardi, iîls du roy Jehan de Valois, et 
frère du Roy Charles dessus nommé Icelui 
duc, à cause de ses nobles gestes et glorieuses ver- 
tus , fut adhérité de la très inclite et somptueuse 
dncé de Bourgogne, sur qui la maison , paravant 
mise à ruyne, fut puissamment édifiée ; et pour ce 
qu’il estoit fleuron royal croissant au jardin fran- 
cigène , il fut conjoint par mariage à la très noble et 
prudente Marguerite de Flandre, fdle du comte 
Loys de Male. 

Les deux grands personnages ensemble liés par 
lien nuplial, engendrèrent homme de grand es- 
time et haulte renommée , le duc Jehan de Bour- 
gogne, lors prompt aux armes et très expert en es- 
tour de bataille, le plus redoubté et craint qui fusl 
régnant en son temps ; car par force de bras et au 
tranchant des espées , agency , abaissa , rabota et 
esserta les mauvais nœuds et zizanieux plantaiges 
qui la clarté de l’hoslel dnpeschoient. 

Le bon duc Philippe, son fils, fut le tiers pil- 
lier qui œste maison esleva en honorable celsitude, 

l’augmenta de plusieurs chambres, par succession 
héréditaire, lui donna lumière de son fusil très 
flamboyant, et splendeur au règne de la très sacrée 
et précieuse Thoison-d’Or. 

Le très renommé duc Charles, sa géniture légi- 
time , est le quatriesme pillier qui ceste maison 
clarifie et embellit de très admirables histoires , 
qui les fiers mutins rebellans, les rebelles mutinans, 
les trafiiqueurs séduisans , les séducteurs Iraffi- 
quans, humilie par sa main forte ; et essourt ceste 
maison en si très haulte splendeur et clarté super- 
éminente, que les isles oultre-marines en per- 
çoivent la reluisance ; c’est, par figure similitudi- 
naire, la tour deBaruc etletrosne de Salomon, 
l’arche du Testament , le palais d’Assuerus , le fort 
llion, le temple de Mars, le romain Capitolle, où 
les sénateurs et consuls armigères tiennent parle- 
ment et consaulx, pour bien régir et gouverner le 
bien de la chose publicque. 

Les quatre pilliers descendus du vergier liligère, 
par directe ligne de propagation royale , cogneus 
et alliés, et entremeslés avec quatre redolentes 
Marguerites , peuvent eslre accomparés , selon 
leurs bonnesmœurset conditions louables, à quatre 
vertus cardinales, sans lesquelles nulle main, tant 
soit haulte à comble, ne peut louguement prospé- 
rer sans contourner en décadence. 

Le duc Philippe-le-Hardi , pour l’acuité de son 
sens et le bon conseil qu’il eut en lui de non laisser 
son père, le roy Jehan de France, conquis en la 

bataille parles Anglois, lorsque ses frères aisnés 
l’abandonnèrent, et pour ce qu’ils prévit aucune- 
ment la très noble postérité de lignée et commo- 
dité de service qui lui povoit survenir de soi 
alliera la comtesse de Flandres, est licitement ap- 
proprié à Prudence^ vertu moult salutaire. 

Le duc Jehan, son fils, prince sans peur, itia- 
gnanime en tousses affaires, constant comme pierre 
de vive roche, tant enflambé de hardi courage que 
rien ne lui sembloit ne trop hault , ne trop pesant , 
peult estre figuré par les qualités de ses mérites, à 
Force, très recommandée entre lesvertuscardinales. 

Lebon duc Philippe, très doux, humain, fort 
joyeux, et tant bien adressé en touteschoses ardues, 
digne de grans louanges, comme Dieu et nature 
n’y avoient riens oublié, et pourcequeTempérance 
est vertu de courage , refrénant en nous les mou- 
veinens impétueux, ceste glorieuse vertu lui doiht 
bien estre attribuée ; car plusieurs fois a minué son 
ire contre les ennemis, lesquels il povoit bien vain- 
cre par force d’armes. Il a démonstré vision paci- 
fique, mesines à ceulx qui occirent son père. Ja- 
mais ne fut au monde prince plus begnin , nul plus 
clément, nul plus libéral, nul plus révèrent. 

Le duc Charles, son fils, inspiré de Mars le 
Dieu des batailles , le Nestor des héros, un second 
Scipion, un petit Alexandre et ungrand llannibal, 
qui les provinces voisines a merveilleusement res- 
veillées au son de ses buccines, et a fait plus que le 
possible du très chevalereux art d’armes, vueillant. 


PUOI.OGUE. l3 

par hardi emprendre , peser les quartiers d’occi- 
dent en sa balance , est proprement esquiparé à 
Justice, la royne des vertus. 

Avec ces quatre très illustres princes, descendus 
du champ de fleurs de lys, sont quatre nobles 
Marguerites de mesme sorte , lesquelles ont gran- 
dement amplié, enrichi et augmenté ceste maison, 
tant de salles , chambres, clostures, vignes, hay es, 
jardins, prés, pastures, comme tenemens et aul- 
tres appendances , dont elles ont bruit et los paiv 
dessus toutes aultres. 

Et premier, Marguerite de France, fille du roy 
Philippe-le-Long, espouse du comte de Flandres, 
le adhérita des deux comtés d’Artois et de Bour- 
gogne. 

Marguerite de Brabant , alliée au comte Loys 
de Male, dont dessus est faicte mention, le mist en 
possession des duchés et pays de Lotrich, Brabant 
et Lembourg. 

Marguerite de Flandres, mère du duc Jehan, 
y attribua la comté de Flandres et aultres pas- 
saiges. 

Et Marguerite de Bavière, fille du duc Aubert, 
compaigne dudit duc Jehan , y adjousta les comtés 
deUaynault, Hollande, Zéelande, et la seigneu- 
rie de Frise. 

Et par ainsi , ceulx qui percevoient entière- 
ment la édification et lucidité de ceste triomphante 
maison, exaltée sur les baultes montaignes, peu- 
vent facilement dire, tant pour l’artificielle sculp- 

ture des quatre pilliers que pour la spéciosité des 
fleurs et précieuses gemmes : Portas nitent Mar- 
garilis. 

Et pour ce que le très puissant et très redoubté 
duc Charles , désirant accroislre sa renommée par 
toutes terres et provinces, au décorement de ceste 
maison très relucente , s’est nouvellement tiré sur 
les frontières et limites de Germanie , et a planté 
son siège devant la très forte ville de Nuysse , je. 
Jehan Molinet , loingtain imitateur des historio~ 
graphes, me suis advancé , par son commande- 
ment, de rédiger et mettre par escript les glorieuses 
prouesses, louables gestes et très nobles faicls d’ar- 
mes qui d’ores-en-avant se feront, tant d’ung parti 
que d’aullre, tant en ceste maison durable comme 
en l’environ de icelle, suppliant très humblement 
à tous orateurs , historiens et inquisiteurs des che- 
valereux exploits perpétrés par les docteurs et dis- 
ciples de Mars, qu’il leur plaise rescinder ce qu’ils 
trouvent superflu et augmenter le défectif, afin de 
réduire mon œuvre à vraie congruité et perfection 
de lumière, tellement que je puisse escrire chose 
qui soit agréable à Dieu , honnorable aux princes 
et salutaire à mon ame.. 


En ce présent premier volume sont rédigées par 
escript les chroniques et actions , annales de feu 
maistre Jehan Molinet , en son temps indiciaire et 
historiographe des très illustres maisons d’Austrice 

et de Bourgongne, commenchant icelles chroni- 
ques en l’an mil quatre cens soixante-quatorze, 
lorsque le très redoubté et très puissant duc Charles 
de Bourgongne assiégea la très forte ville de Nuyssc, 
et continuant icelles tant louables gestes, glorieuses 
prouesses et très nobles faicts d’armes achevés par 
les chevaleureuxsupports d’icelles maisons, comme 
d’aultres advenues en ce temps, jusquesau lamen- 
table trespas du roy don Philippe de Castille, ar- 
chiduc d’Auslrice, et qui fut en l’an mil cinq cens 
et six, qui sont pour le terme de trente-trois ans. 


i 





AUTRE PROLOGUE. 


Militi est vita hominis super terram. 

La première milicie et prouesse chevaleureuse 
qui oncques fut mise en exploict , fut perpétrée au 
ciel par le glorieux archange, prince de la milicie 
angélique , lequel dompta Lucifer , le très horrible 
dragon abominable, ensemble ses complices , dé- 
testables apostats de joie perdurable, et privés de 
lumière supernelle. 

Aultres très renommés faicts d’armes se sont de- 
puis achevés sur la terre parles humains champions 
de la foi catholique, lesquels, pour obtenir palme 
de victoire , par grade divine et force vertueuse , 
ont espandu leur sang en militant contre vicieuses 
temptations, ont marché après et soubs la bannière 
du triomphant roy de gloire, couronné d’épines, 
armé de pourpre, semé de plaies, puis la plante du 
pied jusques à la sommité du chef, qui, par le re- 
doubté signal et tronchon de la croix, rompit les 
portes infernales, pénétra les deux et ouvrit le 
hault palais du célestial empire. 

Aultres valeureux exploits se font journellement 
au champ terrestre , par les nobles princes mon- 
dains, lesquels, pour l’augmentation de la chose 
publicque, exposent leurs corps, leurs vies et leurs 
redevances, et adoptent à la fois, avecques peren- 

heile rétribution , glorieuse renommée au siècle et 
louange de perpétuelle mémoire. 

A ceste milicie terrienne et chevalerie humaine 
me suis arresté du tout , pour principale matière de 
mon histoire. Puisque un seul Dieu éternel, par 
sa divine providence, triomphe et seignourist par- 
dessus les gérarchies angéliques , ihrosnes et domi- 
nations du règne céleste, où les bienheureux sont 
premier, chacun selon son mérite, nous ses créatures 
raisonnables, formées à sa divine scmblance, le 
debvons ensuyvre à nostre povoir, et dessoubs sa 
très sacrée main et en son nom inénarrable exhi- 
ber honneur et presler service à un seul prince en 
terre, qui noussoitprotecteursalu taire. Car, comme 
dit Policratus , le prince du peuple est comme l’i- 
mage de la divine majesté. Puis donc qu’il est un 
seul Dieu, soleil illuminant les estoilles . une seule 
raison dominant sur les potences de l’ame, un 
seul cœur incitant les membres du corps, et un seul 
Dieu impérantau ciel, il doibtestre un seul prince 
régnant en la terre. Mais pource que descouvert lieu 
terrestre est divisé en divers climats, isles non 
contiguës, et régions très loingtaines les unes des 
aultres, où sont inéqualités delangaige et sortes de 
religions trop différentes , ceste unité primitial 
s’est réduicte à pluralité ; car à dur se peuct con- 
glober en une masse , si le supernel gubernateur 
ne la nourrit de sa rosée pacifique, comme il fist 
par aulcuns ans le glorieux règne Oclavien. 

Nécessité doncques constrainct , que chascune 

CHRoifiQur.3. T, XLIIl, — J. Molikct. 2 

province ou nation ail son Irosne partial, où justice 
soit conservée à l’exaltation du bien publicque , et 
décorement de runiverselie labrique. Toutefois , 
souvent advient que les intronisés en rojalle ma- 
gnificence ne peuvent porter la pesanteur de leur 
couronne; si que, par leur mérite et par divine per- ' 
mission, leurs ennemis les tirent en bas, démolis- 
sent leurs sièges, ravissent leurs diadèmes, brisent 
leurs sceptres et perdent leurs règnes irréparable- • 
ment; lesquels à la fois sont transmués en duchés 
et moindres seigneuries, où ils produisent souvent 
fruict plus redolent que soubs tiltre de roy; 
exemple des Romains. Ils florissoient en leur cité 
nouvellement fondée dessoubs l’estoc de royalle 
maison ; mais Sextus, le fils du roy Tarqiiin l’Or- 
gueilleux, pollut lesang innocent; pourquoy l’estoc 
royal fut essarté , le nom de roy aboli, et, soubs le 
tiltre de moindre dignité, augmentèrent leur puis- 
sance jusques à l’extrême conférence du monde, 
portèrent couronne de laurier et solemnisèrentles 
résonnans triomphes dont il sera mémoire à tous- 
jours. 

Les enfans d’Israël , non conlens de leurs juges , 
aspirèrent à royale celsitude , où ils prospérèrent 
une espace; mais enfin furent rompus. Si se di- 
visèrent entre eulx , se dédièrent de Dieu, se 
souillièrent en ordure, et furent affublés du man- 
tel d’idolastrie ; tellement que , pour l’énor- 
mite de leurs vices, ils n’ont maintenant ne roy, 
ne roch , ne tour , ne terre où ils puissent re- 

paistre un seul jour, sinon par emprunt et à chier 
coust. 

Ainsi sont anichilés et translatés de main en 
aultre plusieurs royaulmes de ce monde univers, 
par l’exécrable vie des régnans et de leur peu- 
ple. Le règne des Assiriens, qui estoit de fin or 
précieu , s’est abismé en la profondité de la terre. 
Le règne d’argent des Persans s’est converti en rude 
métal. Le règne d’airain des Macédoniens a perdu 
sa résonnance ; et le règne des Romains s’est as- 
sommé de ses propres marteaux. Et le seul trésor 
de prouesses, la claire luccrne d’honneur et la som- 
raière iérachie de nobilité chevalereuse prospère , 
florist et redolecn ce climat occidental, en deux 
ou trois palais ou nobles hostels , souverainement 
en la très glorieuse et famée maison de Bourgogne, 
favorisée des cieux , arrousée de grâces célestes , 
etparexaltée en gloire jusques à la haultc sphère 
de mondaine béatitude. 

Comme nous avons veu jadis aulcuns royaulmes 
essours en félicité supérieure dès leur première 
naissance , et puis décliner avec leurs jours en basse 
lame , et absorbés ou parfond Carybdis par les 
grippes de fortune , et par vicieuses attrapes de 
guerre misérable , nous voyons maintenant par un 
contraire ceste bienheurée maison fructifier en 
honneur, augmenter en vertu, et amasser des vic- 
toires les unes sur les aultres, quasi miraculeuses 
et hors de termes de commune acquisition. Quatre 
excellens princes, ses vraies possesseurs et héritiers 

2 . 

par directe lit^ne el descente filiale, l’ont édifiée, 
entaillée et située en la sublimité de triomphant 
valoir. Philippc-le-llardi , que Dieu absolve! lui 
donna pied et puissant fondement; le duc Jehan, 
son fils, la agenci et rabota par armes; Philippe, 
le très grand el renommé duc d’Occident, la esleva 
eu honorable celsitude , l’augmenta de plusieurs 
chambres par succession héréditaire, lui donna lu- 
mière de son fusil reflamboyant , et splendeur 
au régné de la très sacrée et précieuse ordre 
de la Thoison - d’Or ; et le très victorieux duc 
Charles, sa légitime géniture , la fortifie de justice 
seignorieuse , la clarifie de louanges inestimables , 
la cuevre de vertu rutilante^ et l’anoblit de nou- 
velles tours et riches propugnacles, tant clers et de 
telle altitude , que les isles oultre-marines en per- 
choivent la reluccnce. 

C’est, par figure similitudinaire, la tour de 
Barruc, le Irosne de Salomon, l’arche du Testa- 
ment, le Palais d’Assuérus , le fort Ilion , le temple 
de Mars et le romain Capitole , où les haults séna- 
teurset les très prudents consulsde l’hostel tiennent 
leurs secrets parlements et consaulx pour régir la 
chose publique, et où les dictateurs et très redoub- 
tés Césars^ expérimentés en l’art militaire, assem- 
blent leurs légions, cohortes, centuries, pour 
envahir Gaulois, Germains , Acquitains, et aultres 
nations rebelles. 

Puis doneques que en cesle excellente maison 
de Bourgogne, par labeur continué et diligente 

\eille, se exercitent journellcnicnf glorieux faicls 
d’armes et haultalncs ernprinses, sonbs le 1res 
auguste duc Charles, il est dccenl cl louable de 
recueillir par escript et louruer en vraie congruité 
de sens et de langaige les luerveilleux l'aicts et ad- 
mirables histoires qui s’y lissent inccssanienl , afin 
que ceux qui les perpètrent soient registres au cler 
malrologe d’honneur, (pi’ils puissent vivre après 
leur mort entre les hommes, qu’ils soient vifs 
exemplaires en temps lutur aux preux et vaillans 
champions, et que ceux qui sont exlraicts de leur 
sangctchevalereuselignie, rendent grâce au souve- 
rain roy sempiternel^ qui tel heur a contribué à leurs 
nobles géniteurs, qui nous ramainc à fresche mé- 
moire l’ancienne générosité et prouesse Iroyenne , 
selon ce que Daire^ Titus , Omère et Virgile nous 
en récitent par leurs propres et subtils vers armo- 
nieux, qui nous donnent admiration des con- 
questes de César et de Pompée , et de la rél'ulgente 
monarchie romaine, selon ce que Titus Livius, 
Valère, Lucan et Julius Celsus nous en explanent 
par leurs escripts; et qui nous donne à connoistre les 
litiges et dissenlions lamentables advenus puis 
vingt ans entre France et Angleterre , selon ce que 
inessire Jehan Froissart, clianoine de Chimay, et 
aultres ses successeurs, nous en apprennent par 
leurs livres. Les armes des conquérans sont ter- 
nies, leurs heaumes sont cassés et leurs lances bri- 
sées, mais leurs noms, ensemble leurs glorieux 
faicls, sont escripts eu lettres d’or et demeurent 

à perpétuité. Deux lettres sont qui nous enseignent 
la strénuilé de leurs vaillances : l’une est la grosse, 
l’autre est la menue. La grosse lettre est construc- 
tion de cités, stations de sièges, protractions d’ima- 
ges, apparences de statues, inventions de sarcus et 
relicquiesdes corps qui s’opèrent sou vent CS marches 
où lescrueuses batailles ont esté exécutées. La me- 
nue lettre est les joyeux dictiers , les mélodieuses 
chansons, les beaux volumes et traictés coulourés 
(le rhétorique , que les vrais historiographes et 
collecteurs de leurs gestes ont compilées à grande 
diligence. Ce sont ceulx qui œuvrent leurs faits, 
descripvent leurs légendes, les logent es mémoires 
des hommes , et donnent appétit aux lisants de les 
glorifier par les siècles. Maints glorieux faicts 
d’armes de haulte estime , exploictiés de très forte 
et vigoreuse main, sont cscousses en caligineux 
ombrage; si que jamais n’en sera nouvelle, pour 
ce que nul traict de plume ne les a enluminés de 
riche estolFe, pour resplendir au miroir de prouesse. 
Aultres exploicts de petite valeur capable de basse 
renommée sont assis en hault game, pour avoir 
trouvé picteurs amoureux des images; lesquels ils 
ont far(lés de couleurs apparentes pour avoir gloire 
entre les preux. Hercules, lerobustepoingdeGrèce, 
le dompteur des ravissants larrons et le louldroyeur 
des terribles monstres sauvages, doibt richement 
guerdonner Omère et aultres picteurs qui, par leurs 
poésies et versifications héroïques, ont augmenté sa 
vaillance jusques à soubtenir lés cieux. Ænéas, lo 

chevalier aventureux f ugitif de Troye ^ de qui des- 
cendit la très sacrée semence impériale , fut bien 
heureux que Virgile le poëte l’ait prist en sa grâce ; 
car, en faveur et contemplation des Romains, le 
extollapar dessus les nues. Et toutefois aulcuns luy 
ont imparti note de prodition. Ainsi les uns, selon 
la qualité de leurs mérites, ont trop large portion 
de glorieuse famé, les aultres en ont trop escarsc- 
ment, les aultresen ontà point, et les aultres riens, 

’ parce que nul ne suscite leurs haultains aetes. 

Domaige irréparable seroit doneques à eeste ma- 
gnifique maison de Bourgogne , se tant de fières et 
merveilleuses emprinses, qui se forment eonli-r 
nuellement de forts et vigoureux bras , se péris- 
soient avec le son des armes, sans les graver en 
solide mémorial. Le souverain plasmateur, qui tout 
soubmet à son indietion , et dessoubsqui trendjle 
toute chose créée , l’avoit pourvu d’homme tout 
propre à ce faire; mais puis naguère l’a ap- 
pelé à sa compagnie par mort naturelle, dont il a 
payé le tribut; sire George Chastel lai n , homme 
très éloquent, cler d’esprit, très 'aigu d’engin, 
prompt en trois langages, très expert orateur, et 
le non pareil en son temps. C’est le vrai seribe et 
scient compilateur qui, parson traict niagistral, pel- 
lifioit de précieuses gemmes les somptueux per- 
sonnages de ce triomphant manoir ; innujnérables 
cantiques en a produit en leurs louanges , chan- 
sons orphéynes, proverbes salomoniques, tra- 
gédies, comédies^ métrés virgiliains et sentences 

prosaicqucs sont tlcvolés par divers pays et con- 
trées, jusques au sainct siège apostolique et à la 
personne de nostre sainct père le pape. 

Pourquoi très illustre prince Charles de Bour- 
gogne, regardant la ferinositc de scs mœurs, la 
nielüflue éloquence distillante de sa houclie, et la 
subtilité de son art, le venlt anoblir en ses jours; 
et à la célébration etsolemnité delà Thoison-d’Or 
en Valenciennes , lui donna ordre de chevalerie , 
avec lillre de Indiciaire, comme celui qui démons- 
Iroit par escriplure authentique les admirables 
gestes des cbevaliers et confrères de l’ordre. Or 
est ce très illustre homme esvanoni de nos yeux; 
sa plume gist en repos, et son refulgent esprit a 
prins céleste mansion. Grand planté de ses œuvres 
sont demourées imparfaites, qui donneront labeur 
intollérable à ceulx qui vouldront parattaindre la 
fin de ses conceptions. 

Moi doneques, le plus rudede tous les aultres, son 
très humble disciple, nourri en son escole plusieurs 
ans, et imbuit, sans y donner approche, en son élé- 
gant style, après qu’il cust rendu son ame à soa 
créateur, et que le corps fut livré à la terre, vcuil- 
lant, selon la ténuité de mon engin, demener à con- 
clusion finale aulcuns de ses principes, dont les 
moyens sont de haulte recommandation , me tiray 
vers la sérénité de nostre très redoubté prince in- 
vaincu, étant en son siège deKusse, et lui dépriay 
en toute humilité qu’il lui pleust moi donner licen- 
ce de parachever ce que mon très honoré seigneur 

et maistre , que Dieu pardoint ! avoit encommancé; 
et icelui, de sa bénigne gré, et en faveur de haults 
et puissants seigneurs mes médiateurs interccssoirs, 
le m’accorda libéralement. .Tà soit que j’en soje 
indigne et que les plus granls de son hostels par- 
fons historiens et de vive intcllisïence , scauroient 
mieux conduire ceste matière que je ne le scauroie 
penser, toutes fois iceulx , enlenlifs à choses ar- 
dues et de plus fructueux poix, me laissent ceste 
grande charge en mains , laquelle j’ai embrassée 
en grande crainte ; mais sous leur begnin support 
et favorable correction , mon intention est de ras- 
sembler plusieurs cajers escripls de la main de mon 
dit seigneur et maistre , tous désemparés , impar- 
faits et sans ordres, pour les aduner en aulcuns 
certains volumes par lui très grandement avancés. 

Et jà soit que en aulcuns d’iceulx il ait un petit 
touché du siège deNujsse', toutefois le principe de 
ma cronique sera au commencement dudit siège , 
en laquelle je alribnerai gloire et exaltation à 
ceulx d’une partie et d’aultrepar quiles admirables 
besongnes seront mises à louable effect, lesquelles 
je ne puis assez magnifier à leur appartenir; car nul 
ne scaroit apprécier' la value d’un très prudent, 
féable et vertueux chevalier. L’on trouve en Exode 
que les juges estoient appelés dieux. L’on pronon- 
choit anciennement aux impérateurs liltre dedivi- 


1. Je n’ai pu leliouver de la chronique deGeorj'CS Chas- 
tellaiii que jusqu’à l’année 1470. 

iiité. Le saint docteur veut innuerque nous devons 
rendre aux princes, ministres de Dieu, gloire et 
honneur. Et saint Pôl nous admoneste d’obéir à 
eux, soient bons ou mauvais. Pourtant de ce qui 
sera digne de recort que je pourrai parcevoir à 
l’œil, et qui me sera récité par gens dignes de foi, 
ou escripture authentique, je mouillerai ma plume 
véritable en suavité de clère faconde , pour collau- 
derlescondignes , et en aigreur de bonne invective 
pour redarguer les coulpables , à la louange de 
mon Dieu perdurable, à l’honneur de mon prince 
etproufit et salut de mon ame. 

CHAPITRE PREMIER. 


Comtncnc Charles, le très puissant duc de Bourgogne, assidgea par 
terre la très forte ville de Nuysse. 


Gloire éternelle se doibt rendre au souverain 
roi des rois , qui par singulière bonté répara l’bu- 
maîn lignage. Los immortel se doibt attribuer à 
Marcus Curtius, qui, pour salvation du peuple ro- 
main, saillit au très crude abysme. Noiu de perpé- 
tuelle mémoire doit demourer au très noble duc 
Geoffroi , qui se desvestit de son propre héritage, 
pour conquérir la sainte terre. Et guerdon salu- 
taire doibt obtenir pour rétribution, le trèshault et 
très puissant prince le duc Charles, qui différant de 
ses propres querelles pour augmentation du bien 
publicque, et subvenir à ses très nobles parents, 
amis et alliés , souverainement au bien de paix ec- 
clésiastique , expose aux fortunes de guerre son 
corps^ ses subjects et sa substance, comme il appert 
clèrement. 

L’arebevesque de Coulongne, qui fut de Ba- 
vière *,son cousin et allié, et frère au comte pala- 


1. Robert de Bavière. 

tin déboulé de sa chaire épiscopale et cité métro- 
politaine, luiremonstra sa doléance, et comment 
cciilx du chapitre dudit Coulong’ne vouloient avoir 
archevcsque Ilermant , lant-grave de Ilaesse, frère 
à Henri ^ lanl-grave de Haessc, auquel favorisoicnl 
l’empereur, les archevcsques de Mayence et de 
Trêves, Aubert, marquis de Brandebourg, le duc 
de Saxe, le dit Henri Lant-grave, Evrard, comte 
de Wertemberglie et de Montbliard, avec aultrcs 
plusieurs grands princes et barons , et ensemble les 
cités impériales, villes et communautés d’Alle- 
maigne. 

Le duc Charles très clément etpitéable, ouïe la 
quérimonieuse complaincte de son parent, voyant 
que contre droict cl raison, et oullre le gré de 
nostre saiuct père le pape qui l’avoit confermé, il 
estoit desappoinclé de la dignité qu’il avoit long- 
temps possessé, soy confiant en Nostre Seigneur et 
en saincle église , dont il estoit vray champion et 
protecteur chevaleureux, emprist la querelle du- 
dit archevcsque son allié, à l’encontre du frère 
dudict lant-grave^ soi disant archevcsque pareille- 
ment, et à l’encontre dudict empereur, ses adlié- 
rens et favorisants. 

Nuysse doneques, ville de frontière, terre 
d’archeveschié , refuge de malheureux , orgueil 
d’Allemaigne, et qui plusseconfioiten sa force que 
nulle aullre, pource que jamais n’avoit esté vain- 
cue par siège, soutenoil en son clos la partie adverse 
du dict archevcsque, car elle estoit forte à mer- 

veille, tant d’eaiiwe comme de murailles, longue de 
deux bons traicls d’arc, mais elle est étroicte à l’ad' 
venant plus à un costé que à l’aultre, <à manière 
d’un huysiel, adossée d’un lez d’un bras du Rin , 
qui battoit aux murs, et d’une autre rivière nom- 
mée Arne, qui passe par la duché de .lulcrs , avec- 
quesune aultre naissant de f ontaine, dont mouloient 
deuxmoulins, laquelle environnoit aultre partie de 
ladicte ville; et toutes ensemble se rentroientau 
grand Rin courant assez loitig. Pareillement estoit 
Nujsse notablement tourrée de pierre de grès, puis- 
samment murée de riche freiueté haulte espasse,et 
renforcée de fortes braiesses subtelernent compo- 
sées de pierreet de brique, et en aulcuns lieux toutes 
de terre , tournées à delFence par miraJ>le artifice 
pour repeller les assaillants ; entre lesquelles et les- 
dicts murs y avoit certains fossés assés parfons; et 
de rechef estoient devant lesdictes brajes aultres 
grants fossés d’extrême profondeur, cimés les 
aulcuns, et pleins d’eau à granl largesse , lesquels 
amplectoient la ville et ses forts jusques aux ri- 
vières courantes. Quatre portes principales de pa- 
reille sorte ensemble, et aulcunes poternes et sail- 
lies embellissoientet fortifioient grandement ladite 
closture ; car chacune d’elles avoit en front son 
boluwert à manière de bastillon, grant fort et def- 
fensable, garni de tout instrument de guerre, et 
souverainement de traicts à poudre à planté. 

Dedans Nujsse , oultre les aultres édifices, estoit 
une très belle église de dames , haulte eslevée et 

de grant monstre , où rcposoit le corps saint 
()uirin, leur patron , auquel les nobles, bourgeois 
et manans avoient très singulière et fervente dé- 
votion, espérans salut en son suffrage etgarantise 
de tous meschefs. Et avec leur nouvel archevesque, 
compcdileur au vrai pasteur, s’estoient prémunis de 
gens très expérimentés de la guerre , et avoient la 
fleur , le bruyt et le choix de la chevalerie d’Al- 
maigne . ensemble et les gentils reilres et fins rou- 
tiers concueillis en diverses marches, non pas seu- 
lement pour la tuition de leur ville, mais aussy pour 
donnerrepoulseet rompre la poincteauducCharles, 
qui atournoit la bride vers Coulongne pour mon- 
trer visaige à l’empire. 

De ceste aspre et mal amoureuse compaignie , 
estoit principal et conducteur un très vaillant ca- 
pitaine subtil et entreprcnjyit , nommé Musebac- 
que , qui tout engrossié de horions, et de soutenir 
sièges endurci, plus se délectoit en ton noires de 
dures bonbardes que en chansons de douces paro- 
les , et plus prenoit appétit en cuisses de vieux che- 
vaux , que en pastés de jeunes poulés ; et désiroit 
toujours de soi aherdre et hurter à l’ost du duc de 
Bourgogne, pour tasler la pesanteur du faix dont 
tout le monde faisoit si grande estime. Jean de 
Ilerprode, Rembout Ileyebisce, hommes de grant 
conduicte, astus et cauteleux, alors bourg-maislres, 
avoient le régime et police de la ville , et regard 
ententif sur le peuple, qui csloit comme demi gen- 
darme, nourri en feu, en fer, en sang ^ en souffre 

et en salpêtre, berdiié au cri des armes et endormj 
au son impétueux de serpentines, culevrines et 
harquebucies , dont il estoit si juste et amesuré , 
que à deux doits de descouvert il rendoit mortelle 
attaincle. 

Grant amas de vivres avec la annuelle provision 
se faisoit dedans Nuysse^ laquelle de sa propre 
nature estoit butineuse, arrogante, espineuse et 
addonnée à la guerre; et pour ce qu’elle aimoit 
le mestier , elle avoit d’ancienneté deux moulins 
à chevaux forts et rades, pour soi aider en pes- 
lillence de siège , et diversité de bastons delTen- 
soires et d’artillerie, pour saluer les passants et bien 
vegnier ses voisins , desquels elle attendoit la très 
poentable et soudaine venue. 

Charles, très auguste duede Bourgogne,à qui nuis 
hideux efforts ne donnoient admiration, sentant l’ad- 
versaire capital de son cousin dessusdit, envelopéen 
la sortie deNuysse sous les esles deGermanieetdeson 
aigle impérial, qui ledeffendoit au pied et à l’ongle, 
se délibéra , pour ceste cause et aultres qui à ce le 
mou voient, d’assiéger ladite ville, merveilleusement 
forte et inexpugnable. Si ordonna ses batailles, fist 
approchier ses engins ; et environ l’issue du mois 
de juillet, l’an mil quatre cent soixante-quatorze , 
comme le plus preux des preux et le superexcel- 
lent de tous aultres, ficha son estandardet planta 
puissamment son siège droit au front des Allemans, 
qui le prindrent en grand argu ; et de prime face, 
à un traict d’arc près de Nuysse et devant la mais* 
tresse porte , saisit une grande abbaye de chanoines 

réglés de l’ordre saint Augustin, où il trouva partie 
desreligieux habandonnés desaultres, quis’estoient 
reslraicls en la ville. A cesle approche , ceulx de 
Nuysse ne mirent quelque obstacle de delFense 
ne de saillir, jà-soit ce qu’ils pensoient bien que le 
duc y prendroit logis ; car à ceste cause, trois jours 
par avant sa venue, l’avoient voulu brusler, et le 
feu ne s’y voulut esprendre. Si demeura saine et 
entière, et furent ces religieux très joyeux d’avoir 
un si bon liosle ; car ils y proulitèrent assés. 

Lecomte deCampo Basso, chevalier néapolitaiii , 
bien aimé dudit duc , fut envoyé par ledit duc avec 
plusieurs haulls barons, prudents, ingénieux, et de 
vif pénétrant entendement, pour impertorer les 
fors, et imaginer par quel moyen, à moins de }>erte 
et plus de gaigne , le siège pourroit prendre pied 
ferme et fondement durable. Et par l’ordonnance 
du duc, ledit comte, accompagné de quatre cents 
lances italiennes bien en point, à chevaux bardés, 
ensemble et leurs gens de pied, assiégea une porte, 
auprès d’une capelle de sainte Barbe, tirant au 
long du Bin pour aller en Ghcldre , devant laquelle 
estoit un boluwertgrant et puissant ; et là furent 
assises deux grosses bombardes, une bombardelle 
et plusieurs courtauxetserpentines. Devant l’aultre 
porte en suivant qui donne chemin pour aller à 
Nostre-Dame d’Aix, où estoit un merveilleux bo- 
luwert , se logea avec deux cents lances italiennes 
et leurs gens de pied, .Tacques Galiot, un trèsre- 
nonimé et prudent conducteur de gens d’armes, 
accompagné de deux cens archiers d’Angleterre, 

et joindant ce quartier fut logé un noble escuycr 
piemontois , nommé Jacques de Wanperghe, 
ayant charge de cinquante hommes d’armes pie- 
montois, lesquels esloient de la société dudit comte. 

A l’endroit de ladite porte, y avoit bombarde et 
bombardelle, sieutes de courteaux et serpentines. 
Parlons trancliis et spacieux furent faits devant 
la muraille, affin que ceulx d’un quartier peussent 
secourir l’aultre Et en suyvant ceste clôture fut 
logé sire Bernard de Ravestain, capitaine de cent 
lances , de trois cens archiers , et de trois cens pié- 
tons. Si l’accompagnoit un chevalier nommé Broc- 
quebuse, lequel avoit assemblé environ deux cens 
culeuvriniers du pays de Gheldre. Et en front de la 
porte où se prend le chemin pour aller au pays de 
Julliers, tint son siège sire Bauduwin de Lannoy, 
chef et conducteur honnoralde de trois cens lan- 
ces ordinaires, de trois cens archers et de trois 
cens hommes de pied ; et contenoit son entrepre- 
sure, du logis dudit seigneur Bernard jusques au 
chemin de ladite porte. Et LancellotdeBellamont, 
nolile escuyer du pays de Haynault , ayant charge 
de cinquante lances et de deux cens archiers , par- 
clooit le demourant jusques au logis dudit duc , 
parfni le bailly de Bornant, Brabant, et d’un escuyer 
nommé Marbais, qui ensemble lui furent baillés, 
pour renfort; et avoient quatre cens piétons, pic- 
quenaires, culeuvriniers et arbaleslriers du pays 
de Brabant, deNamur et de Liège, lesquels, à ung 
petit pont de pierre, coupèrent une rivière, où ils 
Chroniqccs. T. XLIII. — J. Moli«et. /. 3 

trouvèrent largesse de poissons , et là tournèrent 
vers le bois.Conséquament, devant une grosse porte 
à façon de chasteau, qui directement tire vers Cou- 
longne, furent logés un très chevaleureux et expert 
conducteur , messire Philippe de Poictiers , 
seigneur de la Frété , et Ferry de Clissance , sei- 
gneur de Beauvoir; et avoient chacun deux cens 
lances des ordonnances et trois cens archiers ; et 
estoient leurs hommes d armes de Bourgogne, et 
leurs archiers de Picardie et de Ilaynault. Là fut 
assise une grosse bombarde, ensemble plusieurs 
sieutes de courtaux et de serpentines. Et s esten- 
doit ce quartier jusques à la rivière dessusdite, ve- 
nantdeladuché de Juliers,passantdevantl’abbaye, 
emprès laquelle le duc fît lever sa maison porta- 
tive, et tendre ès jardins à l’environ ses pavillons, 
très freschement armoyés de ses armes , où il se 
lo"ea de sa personne . et ceux de son hostel, les- 
qu^els contenoient grand nombre de nobles gens,qui 
se logèrent entre le grand chemin et la rivière. 

Il y a coustumièrement en la maison et lamille 
du duc de Bourgogne quarante chevaliers toujours 
comptés et quarante hommes d armes conduicts par 
quatre nobles chevaliers, sans aultres chevaliers en 
grande quantité, comptés par tenue d’anchiene or- 
dinance, et vingt escuyers de chambre. Il y a aussi 
cinquante panetiers, cinquante eschansons, cin- 
quante ofliciers trenchants , cinquante escuyers 
J’gseuyrie ; et chacun a son coustellier; et sont con- 
duits par quatre chefs d’escoydre. Et puis y a cin- 

quante archiers de corps et deux chevaliers leurs 
conducteurs. 

D’autre part fut logiée son artillerie et sa garde, 
laquelle contient six vingt et dix hommes d’armes 
et autant de coustelliers armés , et six vingt et dix 
archiers^ qui tous ensemble sont conduits par un 
chevalier très preux et exercité en armes, et par 
quatre escuyers chiefs d’escoydre. Pareillement fu- 
rent logés au quartier du duc, princes, barons 
et honorables serviteurs, ses pensionnaires, qui lors 
l’accompagnèrent à grande multitude de servi- 
teurs; est assavoir, monseigneur Jehan, aisné fils 
du duc de Clèves ; le comte de Marie, chevalier de 
la Thoison-d’Or ; messire Jacques de Luxem- 
bourg, chevalier de la Thoison-d’Or ; le comte de 
Meghe, chevalier de la Thoison-d’Or; le comte 
de Joigny; le fils du comte de Rotelin ; le nepveu 
du duc deGheldres, le comte d’Araine, Escochois, 
et messire Jehan-Milleton, chevalier de l’hostel 
du roi d’Angleterre; dont, partie d’iceulx qui 
survindrent, et autres, se logèrent aux dortoirs des 
moynnes, lesquels firent place aux religieux de 
Mars, qui sont d’autre profession ; car par l’abus 
du monde et mutation de fortune de guerre , les 
chambres de dévotion furent changées en dérision; 
là où on souloit estudier enseignemens, beaux et 
notables, on tenoit escolle de jeux de dez et' de 
tables ; où les repentans plouroient grosses larmes, 
les hardis combattans crioient à l’assault ! aux ar- 
mes ! là où l’on souloit pendre aulmuces et chap- 

3 . 

pes blanches , pendoient salades et blancs har- 
tiois et fers de lances; et ceulx qui se levoient au 
son de la cloche du moustier^ furent resveillés au 
son de la bombarde et du mortier. Ainsi fut la 
ville de Nusse , puissamment assiégée par terre ; 
et fut le siège clos de trenchis , les engins assis ^ et 
les approches faictes bien et chevalereusement , 
auxquels il y eut perte d’Italiens et d’autres, morts 
ou navrés du traict à pouldre, qui estoit durement 
aspre et continu. 


CHAPITRE II. 

Commenl, par prouesse clievalereuse , les isles devant Nasse furent 
conquises, et fut du tout assicgiée par terre et par cauwe. 

Pour ce que la grande rivière du Rin couroit 
assez loing de Nusse, et que un membre d’icelle se 
présentoit devant la muraille, avecqueaullres ruis- 
seaux et fontaines, qui ensemble se rentroient au 
rvrand cours, il y avoit une isle, d’environ une lieue 
francoise en rondeur , qui fortiûoit la ville mer- 
veiireusement. Et pour ce que dudit membre dé- 
couroit une vaine qui tantost se réinlégroit avec le 
tout , une autre isle se engendroit , non pas si 
plentiveuse que l’aultre d’un tiers. En ces isles 
avironnées des fleuves courans , gisoit l’espoir total 
des assiégés , la racine de leur corne orgueilleuse, 
la potence de leurs bras furieux, et le baston de 

leur (lèremémoife; car en treize sièges qu'ils avoieiil 
soutenus anciennement, prince nul, tant fut-ildoué 
d’extreme hardiesse , ne se ingéra d’en taster les 
Ions. Mesme , comme ils disoient , Charles-le- 
Grand n’j sceut mettre le pied ; mais son mendre 
de nom, non pas en qualité de meurs , de prouesse 
ne de glorieuse emprinse, mais en quantité de 
corps et de puissance seulement, l’osa bien attem- 
pter et envahir; et par subtilité et vaillance che- 
valereuse la conquist vigoureusement, non pas 
sans mesebief ne domage. 

Dedens ces isles et en aulcuns trenchis faits au 
long de la rivière^ se tenoient des rustres de Nusse, 
et certains coulevriniers qui portoient grant préju- 
diceàl’ost, souverainement à ceux quipuisoient 
l’eau et qui abreuvoient leurs chevaux; parquoi le 
comte de Campo-Basso, logé assez près , fit amener 
ung bodequin sur un chariost, et noer (nager) un 
homme oultre le bras du Rhin, et arriver à la gran- 
de isle. Et quand vint le point du jour, d’une corde 
qu’il avoit, tira oultre plusieurs barquettes d’Italiens 
et de Picquars, arbalestriers et colevriniers , et 
lesdits rustres qui ce regardoient , plus par fain- 
tise que par paour, comme ils montrèrent de- 
puis, se retirèrent en la ville. Quant les susdits 
Italiens et Picquars furent passés au bacq environ 
six vingts, la corde rompit par lueschéance, qui 
parpassoit le demeurant; et la garnison de Nusse, 
environ trois cens hommes bien en point, tous 
préavisés de leur fait, saillirent sur eulx et les 

envahirent de'grand courage; et les aultres, voyant 
que nul secours ne povoient avoir, et ne scavoient 
quelque lieu de refuge, se deffendirent merveilleu- 
sement; et de si peu de gens qu’ils estoient, sous- 
tindrent le faix à force de bras. Là tirèrent et char- 
gèrent à grand radeur , et fut la meslée très aspre 
et mortelle. 

Finablement, Italiens et Picquars furent enanglés 
en undestroit de risle,oùilsfurentcrueusement rom- 
pus et desconfis. Les uns, pour eulx sauver, saillirent 
auRin,oùilssenoyoient,etlesaultreseneschapoient. 
Les rustres en rappelèrent aulcuns et leur promi- 
rent seureté de vie; et iceulx parvenus à port, espé- 
rans trouver fidélité en Allemans, cheurent en la 
face de leurs glaives. Si furent détrenchiés et occis 
piteusement. Par ceste voie pernicieuse et oblique , 
desviantau vrai sentier de nobilité vertueuse, mons- 
trèrent Gcrmaniens qu’il n’y avoit guère d’asseu- 
rance ne de léaulté en eulx. A ceste oultrageuse 
occision, un grant morienne, nommé Christophe, 
très vaillant bomme d’armes de la société des Ita- 
liens, fut ce jour plusieurs fois abbalu sur le camp; 
ettousjours se remettoit sur pieds, et renversoit 
parterre tout ce qu’il povoit atteindre. Il futprins 
par les salrappes , qui le menèrent par la ville , où 
chacun le regardoit, tant pour la crudéHté du per- 
sonnage comme pour l’admiration de ses çeuvres. 

Si disoient entre eux que c’estoit l’ennemi d’en- 
fer ; et de làict le voulurent assommer; et com- 
bien qu’il fût navré, il se delFendit puissamment 

et fut bouté prisonnier en la tour du moulin à 
vent sur les murs; puis trouva fachon, par mines 
que lui et aultres firent , qu’il vuida, lui unsiesme; 
et en saillant oullre les fossés, il lui souvint que l’im 
de ses compagnons estoit demeuré derrière ; si re- 
tourna franchement et le ramena sain et sauf , 
comme les aultres, de quoi ceux de Nusse furent 
grandement esbahis. Le comte de Campo-Basso, 
frustré de son imagination, voyant la doloreuse 
perte des siens , et que les isles lui estoient plus 
loing que auparavant , quasi comme inagressibles 
et hors de son commandement , conçut grand des- 
plaisir en son cœur. Mais le duc , à qui rien n’es- 
toit impossible, y laboura d’une autre taille; et 
par main armée trop plus roide et seigneu rieuse, 
il fit préparer certains navires , èsquels il fit en- 
trer trois conducteurs notables des ordonnances, 
chacun de cent lances et trois cens archers. L’ung 
fut sire Josse de Lalaing souverain de Flandres , 
en qui prouesse flourissoit haultement , et honou- * 
roit la chevaleureuse maison dont il avoit prins sa 
naissance. Lesecond fut Louis, visconte de Soissons, 
homme de très noble et vertueux couraige ; et le 
tiers fut un très vaillant chef de guerre , sire Jac- 
ques de Rebrennes, seigneur de Montfort. Ces 
trois menèrent cinq cens piétons desdites ordon- 
nances, desquels estoient capitaines Rousetarl , 
Pierre Périlleux et aultres de haull valoir. Par 
grande hardiesse et en très belle a rroy. passèrent 
un bras du Rin, en spectacle de leurs ennemis , 
et à la pointe de l’espée. Comme jadis Brutus cl 

( orniens conquirent l’isle d’Albion sur les géans, 
ils gaignèrent l’isle de Nuysse, sur les Âllemans; 
et n’y eut si hardi, qui se osast montrer en barbe 
pour donner résistance à leur très fier et redoublé 
eOTort, sinon de traict à pouldre assez hideux et 
aspre. 

Ainsi se logèrent ces trois valereux cham- 
pions et toute leur sequelle ; c’est assavoir, ledit 
sire Josse et le visconteen la grande isle, et ledit 
sire Jacques en la petite isle. Et là fut faict un 
grand trenchis; l’on y assit uue grosse bombarde, 
plusieurs cou rtaux, serpentines, et aultres grosses 
pièces d’artillerie, laquelle adomageoil très fort 
la ville, car elle tiroit au loing des murs, et bri- 
soit lesarcures de la porte sur la rivière, dessoubs 
lesquels setenoient secrètement les assiégés, qui, 
voyans ce périlleux foudre , se saulvèrent en leur 
fort, par moynets et certains pertuis percés en la 
muraille, et eslevèrent haultcs terrées pour contre- 
garde. 

Entre les isles et ladite abbaye, avoit ung 
grand parcq à manière de pastis ; et assez près d’une 
fournaise , prindrent logis cent lances et seize 
archers d’Angleterre , desquels estoit capitaine 
sire Jehan Mileton dessusdit. Et affin que l’un siège 
peult secourir à l’aultre, le duc fist faire deux 
merveilleux ponts de tonneaux et de asselles, dont 
■ l’un traversoit le bras du Rin pour* aller vers son 
quartier, où passoienl chariots, gens et chevaliers, 
auquel il ordonna trois cents piétons qui le gar- 
doienl jour et nuit; et l’auUre traversoit ledit bras 

pour aller des isles au quartier des Italiens; et fit 
venir de ses pays de Gheldreset de Hollande , en- 
viron cinquante navires que ronduisoit Martin 
Fouque , sur la grande rivière duRin, afin d’en ob- 
tenir la mailrise et possesse. Ainsi fut Nusse as- 
siégée par terre et par eaue , de si près close et 
serrée, que ame n’y povoit avoir entrée ne ys- 
sue, sinon à grand péril et‘ dangereux encombre. 


CHAPITRE III. 


Comment le duc de Bour^gue , par «nblilité et labeur , toUit le Rin à 
ceuLi de Nasse, et aultres rivières courantes devant la muraille de la ' 
ville. 


Germanieks sacbans par leurs explorateurs que 
Nusse estoit assiégée de tous poincls , et que les 
isles estoient gaignées par l'orte m ain che valeu reuse, 
paour et crainte les assaillirent; Coulongne frémit; 
Mayence s’esbabit ; Tresves trembla , Saxonne s’es- 
meult^ courant aux armes ; et n’y a mendre tu- 
multe en Allemaigne , qu’il y avoit dans Rome ^ y 
quand Hannibal avoit passé les Alpes. Grand sub- 
side et provision de tous biens donnoit cotidienne- 
ment Coulongne à Nusse , comme sa domestique 
nourrice, par le Rin , où elle tiroit sa manure; car 
tous vivres lui afHuoient par grands basteaux de- 
vant sa face. Mais ce criminel restrainctif , cest 
interposl et obstacle de ponts nouveaux, avec les 

gardes pugillaires qui y prestoint astut et escout , 
l’eslongèrent de sa nulrilion maternelle, et n y po- 
voit donner approche. Ainsi la fille familleuse as- 
piroit après sa mère , comme orpheline , et espanie 
de tous délicieux mangiers. Couloniens, toutefois, 
recoeillirent leurs esprits , et par une subtilité es- 
sayèrent leurs forces. Pensant extirper cest incon- 
vénient préjudiciable , prindrent un viel basteau , 
grant et large, placquié de terre par dedans , rem- 
pli de fagots; depoye et d’huyle; et en ce temps noc- 
lurnal, que le soleil et la lune ont rappelé leurs 
rays de la terre , le conduisirent tacitement des- 
soubs l’un desdits ponts faits de tonneaulx, sur 
intention de le brusler totalement ; et grant flotte 
de navires garnie de tous biens , suivoit de loing 
pour entrer en la ville ; mais les guets du duc, plus 
■clervoyans que Argus qui avoit cent yeux . per- 
ceurent ceste folle entreprise. Si ne sortist nul el- 
fecl , et les facteurs retournèrent amont le Rin , 

tous adtediés de leur faulte. 

Dont, pour obvier à telles ou semblables cau- 
telles, et affin que nul secours ne vinstà ceuxde 
Nusse, par un bras du Rin qui refluoit devant 

leur ville, où ils concernoient leur salubre espé- 
rance , le duc Charles, non jamais fatigué de mé- 
diter glorieuses œuvres pour les mener a lin 
louable , proposa copper ledit bras , et 1 estancher 
par dicquaige ; et donna charge à Jean de Rous- 
iine de conduire ceste besongne. Vieulx basteaux . 
«staches,cloyes, fiens, paille et aultres matériaulx 

furent préparés à grant plenté pour commencber ; 
et furent aulcuns compagnons de \’ost ordonnés 
pourdemener à exécution. Un jour labouroient 
pionniers et vivandiers, ung autre gentilshommes 
et pages , et un aultre lavendières , gougies et aul- 
tres femmes suivant la court; jour après aultre, 
chacun s’employoit selon sa vocation et possibilité. 

Ce temps pendant, ceux de Coulongne se mons- 
trèrent de la leUin, en grande armée, cjui de gros 
engins à pouldre revidoient ceulx qui continuel- 
lement s’efTorcoient de besoingner. Ceulx de 
JNu^ pareillement ne se faindoient pas; mais le 
duc, quilàestoit en personne, fist dreschier sur bout 
les fus des grosses pippes de Rin , plaines de terre, 
parquoy les ouvriers furent préservés de tous pé- 
rils. La dicque se commença de bihais à l’embou- 
chement du Rin ; et avoit la rivière en ce lieu en- 
viron huit cens pieds de long; et estoittant raide 
et impétueuse , et de telle profondité que une 
lance n y povoit tenir fond. Ladite dicque avoit 
de trente pieds de large , et fust paraccomplie au 
jour, car les femmes, environ de seize à dix huit , 
y labouroient, dont la gloire se debvoit attribuer 
au sexe féminin. Et certes ce fut une somptueuse 
emprinse et de hault efiicace, et de qui le compte 
sera de dure créance en temps futur. 

Chose de trop plus admirable et de pareille 
sorte , laquelle fut de rechef perpétrée et de 
puissance durable : une aultre grande rivière 
venant de la ducié de Julliers , passant devani 

l’abbaje, comme dit est , Tut estanchiée par les sus- 
piraulx et arcuresd’uti pont, et fut tournée con- 
tremont ; et est son cours si royde et parfond, qu’il 
semble estre naïf (natil)et de perpétuitéj et de faict a 
rompu dicques et rives haultes et extremes , tel- 
lement que gros navires y passent quant besoing 
est ; et chiet en la grande rivière du Rin , bien ar- 
rière de Nusse, où l’on passe quasi à pié secq 
son primerain cours. Pareillement, oultre la porte 
de la rivière où le bras du Rin , membres et veines 
de fleuves, se rencorporoient en leur tout, fut faicte 
une dicque forte et puissante, pour prohiber en- 
trée aux navires quérant port devant Nusse. 


CHAPITRE IV. 

Comment le duc Charles fit donner l'assaut au grand boluwert de 1* 
ville de NuMe. 


Nusse assiégée de tous lez, les rivières retren- 
chiées,et tout espoir de secours extérieur annichilé, 
debvoit concepvoir grand peur et byde; mais, 
comme toute asseurée et endurcie en son ma- 
laise, sebaignoit en appétit de nouvel butin, et 
monstra toujours face rubicunde et ayreuse et 
furibonde ; ne pour grand appareil de criminel 
assault, ne pour perdition de membres defensoires, 
ne pour austérité de mortelle famine , ne veult 
mitiguer son courage, ne sa couleur apalir. Si 

prouesse chevalereuse se trouva oncques rési- 
dente eu ville sur terre, elle avoit en Nusse glo- 
rieuse habitation ; nulle plus stillée aux armes, 
nulle plus aspre aux escarmuches , nulle plus 
fière en sumplueux ernprendre; et se elle se met- 
toiten jeu, elle avoit bien quilui monstroil barbe. 

Le duc Charles, fils de Mars, alors et du tout 
addonné en la guerre, estoit trop joyeux d’avoir 
trouvé son passe-temps, plus pour exerciterson ost 
en dureté yvernalc eteu la quercllede son allié que 
pour ambition de propre gloire. Si quéroit plu- 
sieurs moyens pour parvenir à ses fins ; et par 
l’advis du comte de Campo-Basso, il fist faire de 
grands cbesnes un gros bastillon à demi-rond , en- 
viron de trente pieds de bault, où il y avoit 
certains estaiges pour descouvrir sur les ennemis; 
et le fit dresser au quartier des Italiens, à vingt- 
cinq pieds près du grant boluwert de la ville, et 
le garnist de culevriniers et arbalestriers qui li- 
roient inccssament. Et pour donner l’assault au- 
dit boluwert, il commanda que chacun conduc- 
teur de son armée lui envoyast certaine quantité 
de gens, et comparussent audit quartier après 
disner , à deux heures. Lors diverses cohortes et 
compagnies de diverses cbanesies et domiciles , a- 
tout divers guidons et enseignes, se admonstrèrent 
sur les rangs ; et par voyes soubterrenes , con- 
caves et profondes , et trencbis artificiels , appro- 
chèrent le bastillon dudit comte, où se faisoit 
l’assemblée; et comme les géants acumulèrent jadis 

grandes raonlaignes les unes sur les autres, pour 
envahir les Dieux du ciel, les assaillants assemblè- 
rent eschelles , pavais, et grand nombre d’instru- 
ments P oprcsàce,pourparacheverleuremprinse. 

Le duc, pour animer rafrcschir les compa- 
gnons, abandonna deux queues de vin qu’il fit en- 
fbndrer, puis fit sonner l’assault , qui dura deux 
grosses heures. Les gens ducomtedeCampo-Basso, 
desquels ung preud’homme d’armes , nommé Bar- 
nabe, portoit son enseigne, assailliren premiers, les 
Englèsen suyvant, et les autres hardis champions, 
chacun selon son degré et vocation; et monstrèrent 
leur prouesse et vaillance. L’assault fut aspre et 
merveilleux ; mais peu y profitèrent les assaillans; 
leurs eschelles furent trop courtes de dix pieds ; et 
ceux de la ville se delTendoient vaillamment et puis- 
samment,quijetoient sureulxhuilebouillante,eaue 
chaude et fagots allumés: et en occiren tet navrèrent 
grand plenlé de traict à pouldre , pource que leurs 
canoniersestoient de toute hauteur, jusques àdemi- 
aulne près de terre. Ainsi, par figure poétique, trou- 
vèrent les géants dessusdits Jupiter qui les fulmina 
et embrasa d’esclistre et de tonnoirre. 

• Quant ceulx de la ville qui gardoient la mu- 
raille, oyrent l’efFroi et cogneurent que l’assault 
estoit donné au grand boluwert, ils tirèrent leur 
force celle part, comme pour renfort; cl ce\ilx du 
siège tiroient sur eulx serpentines , courtaulx et 
aullres manières d’engins, entre lesquel s une grosse 
bombarde, alFustée eu l’isle, faisoit tant bon deb- 

voir, qu’elle fit voler en l’air, comme on perche- 
voit clèremenl, les testes, bras, mains et aiiltres 
membres des deffenclans, autant qu’elle en povoit 
attaindre, qui estoit horrible chose à voir. Et y 
demourèrent mors environ trois cens ou plus, et 
autant aux assaillans ; entre lesquels y fut occis le 
comte Urse d’Anguillaire, romain, très noble et 
bien recommandé en armes; ung très vaillant ca- 
pitaine des Anglois, Jacques d’Avencourt, et plu- 
sieurs aultres dont les noms me sont incognus. 


CHAPITRE V. 

Comment aulcuns engins furent faiu , sur intention de combattre ceuLx 
de Nutssc main à main. 

Végèce et aultres vénérables aucteurs très reco- 
mandés et auctorisés en art militant, traictants de 
prouesses chevalereusos, mettent avant aulcuns 
engins, machines et instrumens, comme tours de 
bois, vignes, sambucques, bricolles, espringolles, 
martinets, moutons^ loups, chats, truyes et grues, 
desquels on usoit anciennement pour rompre et 
abattre murailles, pour envahir ses ennemis et les 
combattre main à main. Dont en suyvant la mode 
ancienne , la doctrine des docteurs , le vrai patron 
et vif exemplaire des dicts instruments, ung noble 
chevalier espagnol du royaulme de Castille, le- 
quel on estimoit eslre de très subtile et clère inven- 
tion, s’approcha du duc et lui rnonstra en ung pa- 

pier la figure et seinlfiance d’un grant engin liault 
et eslevé, appelé une grue, lequel il vouloit com- 
poser, en intention de la roller jusques aux murs , 
de parler à ceulx de Nuysse barbe à barbe, et de les 
accoler du trenchant de leurs espées. L’exemplaire, 
ensemble tous garnis de belles paroles,compleurent 
au duc ; lequel incontinent commanda que toutes 
matières nécessaires et tous ouvriers mécaniques 
très experts et ingénieux lui fussent baillés à sa 
plaisance pour achever ceste besongne. Long tems 
labourèrent à parfaire cest engin, lequel finable- 
ment fut dresché au quartier desitaliens sur quatre 
roes. Il estoit de vingt pieds de long et de vingt 
pieds de large, et povoit bien loger trois cens 
hommes dedens. Il y avoit une esclielle à demi 
droite de soixante pieds de hault , laquelle s’aval- 
loit comme un pont-levis , et estoit ordonnée pour 
monter sur la muraille. Force de gens entrèrent 
ens , qui la boutèrent avant et l’approchèrent de 
la ville environ d’un traict d’arc ; mais si grande 
abondance d’eane survint, qu’il ne sortit nul elTect. 

Pareillement fut faict au quartier Jacques Gal- 
liot , par les charpentiers de l’ost , un engin à 
manière d’un chastel de bois , qui portoit sur 
vingt quatre roels, et l’appeloient un chat ; mais 
quant on le cuida conduire pour mettre en exé- 
cution finale , l’une desdites roels rompit, et fut de 
nulle valeur. Ainsi, ne la grue ne le chat qui furent 
faits par grans et sumptueux despens , ne portè- 
rent quelque grief aux adversaires, ains leur don- 
nèrent, pour la faulte, grande risée. 

Depuis le temps que le léu , le plus actif des 
quatre éléments, s’est adjoint avec le soulfre, 
pour répugner au salpêtre son contraire, itK 
compatihies, et que la très horrible esclistre 
et espoventahle tonnoire artificiels sont ordonnez 
pour estre sacrifice au temple de Mars, encensé 
de pouldre de canon, tels engins et scmhlahles 
béfrois de bois, apis et susceptibles de combus- 
tion véhémente, sont hors de usaige maintenant, 
par subtilité d’artillerie qui se multiplie chacuii 
jour. Oneques ne proufitèrent les quatre chats assis 
en quatre basteaux au siège de Aiguillon : ils fu- 
rent bruslés de quatre martinets qui renversèrent 
les conducteurs en l’eawe. Un autre chat pareille- 
ment^ devant Breteuil, fut embrasé de feu grégeois. 


CHAPITRE VI. X 

Coimnern ceux de Nuyssc firent plusieurs saillies et «uprinses sur 
1 nrmdc du duc de Bourgogue. 

. * 

Il est licite à la fois en armes autant user de pru- 
dence que de prouesse. PI us conquirent les Romains ^ 

de provinces par engin que par espées; autant prou- .• 

iita aux Gregeois devant Troye la langue d’Ulysse 
que la lance d’Achille. Sens^ et advis couronnent 

souvent les champions qui estudient les livres d’ex- • ^ 

périence, les fallaces et subtilités de la guerre. ' i 
(,)uant ceux deNusseeurent soustenu le très asprê ^ 

et rigoureux assault qui leur fut donné au bolu- j 

wert^ comme dict est, ils le fortifièrent puissam- 
ment de <^rans et parfons fossés, si que nulle es- 
dielle, approche, nelouchemaiiuelne lepouvoient. 
he comte de Campo-Basso, d’aultre costé, ap- 
percevant ceste fortification deffensive, ne tint pas 
les pionniers en oiseuse ; maispourvejt à nouvelle 
emprinse invasive, et fil faire grandes rues, hurées 
couvertes, et merveilleuses mines donnans appro- 
che aux susdicls fossés , et pour obtenir par labeur 
et art ce que on ne povoit acquerre par vaillance 
et à force de bras. Ces mynes, grandes et parfondes 
et de chier coust, furent révélées à ceulx de la ville 
par un Liégeois fuytif qui subitement y entra. Si 
contreminèrent à l’encoutre, et donnèrent remède 
à leur soubdain meschief apparanl ; et ainsi se cau- 
soienl par dedens terre de durs et horribles rencon- 
tres d’une parlieel d’aullre, où se périssoicntfors et 
puissants hommes, dont c’estoit pitié et dommage. 
Nonobstant ce, lecomtefit faire encoires deux bas- 
lillons , en approchant ses ennemis de plus en plus. . 

Ce temps pendant, ung chef de guerre de la ville 
semonstra aux deffenses,.et dict en allemant, qu’il 
vouloit parlementer auxdicts capitaines des Ita- 
liens. Bernabo, lieutenant du comte , qui n’estoit 
guères loin de luy , rcspondit qu’il ne povoit parler 
à luy sans transgresser le commandement du duc, 
mais espérant que ce fust pour quelque grand bien 
pacifique, ou salubre appoinctement, il luy pro- 
mit (ju’il iroit vers son prince, et luiscauroilà dire 
son bon plaisir. Lendemain, à neuf heures, Ber- 
nabo, notj veuillant eslre fracteur de l’édil du sou- 

verain , notifia verbalement la requeste du cheva- 
lier de Nusse au duc ; et le duc dclé^ja certains 
barons et hauts seigneurs très experts du langaige, 
, ensemble et le comte de Campo-Dasso, lesquels 
parvenus à lieu à l’heure assignée^ trouvèrent ledit 
chevalier, qui de prime (ace leur pria très instam- 
ment de dilatlon jusques à lendemain à une lieure 
après disner, certifiant que la matière estoil de 
grand poix; et que pour le bien discerner et meu- 
rement contourner à eflicace, le conseil de la ville 
en estoit lors bien enpeschic. Le délay accepté, 
asscurances furent promises ; et furent trêves 
accordées pour le jour sequent durer une heure, 
lorsque le parlement se debvoit faire. Geste 
heure estoit fort désirée de plusieurs compagnons 
volages , trop fatigués de porter armes , atédiés 
de longue session, qui proposoient enfin de par- 
lement avoir soudain département. L’heure venue, 
abstinence de traict, d’assault, de saillie, d’en- 
vaye et de voye de faicts, tindrenl un petit serré. 
Les desputés commencèrent à entrer en devisesau- 
près du grand bolluwert; mais à coup ceulx de la 
ville secrètement, par quelques pertuys, widèrent 
hors en très grand nombre et grosse puissance; et 
comme gent barbare , tigres animés, ou loups fa- 
mils quérans leur proye , sans observer paction , 
asseurance, ne compromis, chargèrent sur leurs 
adversaires, qui de rien ne se doubtoient, les abbat- 
toient à tous lez, pilloient, roboient et embrasoient 
plusieurs logis de l’armée. 

Le comte mesmes fut saisi de main mise , et 
soubdainemenl rescoux par deux de ses gens, dont 
l’un fut pris et l’aultre occis sur la place. Le cri 
impétueux s’esleva parmi l’ost; et le feu très horri- 
ble , qui tout consommoit, porloil tcsmoignage de 
ceste criminelle emprinse. Adoncques chascun mist 
main aux armes^ Bourguignons , Englès, Bra- 
hanchons, Flamens, Picquars, llannujers, Lom- 
bars, Namurois et Liégeois ; lesquels en très noble 
arroy, fors et fiers comme petits lions , donnèrent 
répugnance à ceste sévérité , et par grant courage 
et hardement reboutèrent ennemys dedens la ville, 
quiemmenoient serpentines et gros engins. Et lors, 
une grosse bombarde chargée et affûtée contre 
eux, sentant la chaleur des prochains logis qui 
brulloient, s’eschauffa tellement, que seule et sans 
aide de quelques âmes, tira à l’aventure et fit un 
grant ahatis snr les assiégés, donnant hideux espo- 
ventement à leurs complices, qui furent tous joyeux 
de rentrer en leur fort. 

Le noble duc oyant ce terrible elfroy, y arriva in- 
continent, elcogneut le barrat précogité de ceulxde 
N uysse, qui sous u mbre de parlement, et en l’attente 
deconcorde, esmeurent cauteleusement dissension, 
guerre et discorde. Le dommage fut piteux et la- 
mentable, car plusieurs vaillans hommes, par inad- 
vertance de leur pernicieuse et proterve férocité, 
furent surprins et y perdirent la viej entre lesquels 
y demoura un noble italien, nommé Bojsinsacq. 

Ceste oultrageuse et terrifique crudelilé despleut 
grandement au duc , qui fit delFendre sur la hart. 


Digitized by Google 
_ J 


DE JEAN MOLINET. 


(' 474 ) 


53 


que nul ne donnast escout à leurs parole^; mais les 
réputast comme desloyaux et maculés de traliisoji. 
Plusieurs saillies devant et apres ceste hideuse im- 
piété faisoient en divers lieux et quartiers , le plus 
à leur avanlafre. Chose merveilleuse! long-temps 
se continuèrent ces chevalereuses escarmouches , 
où haults et glorieux faits d’armes se perpétroient 
d’une part et d’autre ; mais oneques homme de 
l’ost ne sceut imaginer de prendre un homme de 
la ville vif. Le duc, très désirant de savoir de leur 
estât et conduite, fit dénoncer avant l’armée, que 
quiconque pourroit prendre prisonnier ce jour par- 
tant de Nusse, il lui donneroit riche guerdon. Ne 
demoura guères qu’ils vindrentà grant effort, selon 
leur mode accoutumée, et saillirent sur l’artillerie, 
où ils ravirent un gros engin à pouldre , qu’ils em- 
menèrent sur ung chariot. Adoneques chascun se 
mist en paine d’accomplir le bon vouloir de son 
prince, sique les Namurois rescouyrent ledit en- 
gyn, et entre les aultresprindrent tin très bel et très 
gracieux escuyer, gent entre mille, que l’on di- 
soit estre fils du bourgmestre ; et fut livré au pré- 
vosl desmaressaux pour diligemment l’examiner, 
mais il eschappa de ses mains , ne sçait-on quant 
et comment. 

Üng jourséquenl, ung grand vent et horrible 
lempeste s’esleva, durant lequel un febvre de 
l’ost s’advanca de ruer aulcuns fuzées dedans 
la ville, qui tantost allumèrent plusieurs* mai- 
sons el granges garnies de fou rages. Lors s’effrayè- 

rent oullrc mesure les femmes et les petis enfans 
et g’ens de auilièbre courage, faisans angoisseux 
cris, pileux regrets et querimonieuseslamentations, 
comme ceux cpii euidoient eslre cruciés par com- 
bustion et livrés à leur derniers supplices. Le feu, 
toutefois, par gens non efféminés, mais de viril 
et assenré courage, fut rcscous à grande diligence; 
et encoiresn’esloil-il point parestaint, quand eux- 
mesmes boutèrent le feu au plus bel quartier des 
Italiens, et bruslèrent , à moins d’une heure, plus 
de cinqcens logis; chevaux, harnois, bastons, armu- 
res, vivres, provisions et ustenciles à guerre , furent 
commuésen cendre. Adoncquesung très grand alar- 
me s’espandit par les quarefours, qui esmeut toute 
l’exercite; cbascunse retira en son guet; Lom- 
bards habandonnèrent domicilies et biens au feu, 
qui faisoit grand debvoir ; les trenchis furentgardés; 
l’artillerie fut préservée; nouveaulx logis furent 
refaits , et les approches tant voisines, que l’on po- 
voit jeter une pomme tout à l’aise dedans la ville. 


CHAPITRE VII. 


Du notable régime que le duc institua sur les fourageurs de son ost. 

ENViROxle moisde novembre, temps de fertilité, 
de plénitude et d’opulence , ou quel dameCérès a 
faict produire à la terre la saturité de son germe^ et 
remplir les granges deuberté, féconde en affluence 
de biens, l’annuelle provision des marches circon- 

vironnantes de l’osldu duc se diminuoit grandement 
par multitude de gendarmes , tellement que fou- 
rages commencüient à deflaillir. Dont plusieurs 
compagnons aventureus voyans ceste indigence, 
s’espardirent en divers lieux pour fourager ; les- 
quels durement rencontrés de païsans rebelles , 
par subtils aguets et cauteleuses embusches , es- 
toient souvent occis et piteusement mutilés. Le 
duc voyant pululer l’infection de ceste pestilence , 
désirant préserver en santé corporelle, les mesmes 
membres de sonexercite, ordonna deux puissans 
bras sagittaires, armés de proesse, forliliés de mains 
armées pour envahir lesinvaseurs et rebouter les 
déboutans ; l’un de ces deux bras vigoreux sou- 
verain, fut messire Olivier de la Marche, très 
preux et hardi chevalier de la nation de Bourgo- 
gne, homme de petite stature, mais de très grande 
prudence, cler en vertus, riche en éloquence et 
de vif pénétrant entendement , conducteur supé- 
rieur de la garde ; et l’aultre fut Jacques Galliot 
dessus nommé. Eux accompagnés chacun de cent 
lances . furent ordonnés par la bouche ducalle 
gardiens et protecteurs des fourageurs j auxquels 
prouesse administroil le hardement de leursadven- 
tures et iceulx très honorablement s’en acquittèrent. 

Ung jour advint qu’ils se trouvèrent ensemble 
quatre mille de toute sorte; et par valeureuse moni- 
tion qui les incita , délibérèrent d’aller jusques au- 
près deCoulongne la cité. Si vindrenl à chef de leur 
inlencion ; et là se chargèrent de tous fourrages à 

grande habondance. Ceuxde Goulongne, grands de 
corps et de courage , voyans leurs adversaires four- 
rer et fouller leurs mansions prochaines , comme 
ceux qui rienjie les amyroient, conceurent grand 
orgcuil en leur ventre , dont ils furent fort enflés ; 
car par félonie qui lesaguisa, vuidèrent de leur cité 
avecques grand nombre de rustres, environ de six à 
sept mille, en belle ordonnance, cuidans rescourre 
leur proye, et charger sur lesdils fourageurs. Là se 
trouvèrent barbe à barbe les uns contre les anl- 
tres. Messire Olivier de la Marche, tout embrasé 
de proesse chevaleureuse , voyant object victo- 
rieux irradier devant sa face , vouloit assaillir les 
saillans et rembarer les accourans; mais Jacques 
Galliot lui brisa le liault vouloir de son era- 
prinse , disant que mieux valoit garder les four- 
rageurs parle commandement du duc, que les 
mettre en un hazard de bataille. En ce propos se 
fermèrent ensemble ; et en la plus notable con- 
duicte de jamais , par grant sens et advis se re- 
trahirent honorablement. 

Toutefois Coioniens et rustres les poursuivi- 
rent par telle ardeur, qu’ils tindrent prisonniers 
Campanel et Rondelet, nepveux dudit Galliot, les- 
quels il eust rescous s’il eust voulu ; mais lui, tout 
expérimenté de la guerre, vray imitateur de vraye 
discipline de chevalerie , choisit de deux maux le 
moindre. Si conclud qu’il valoit mieux deux hom- 
mes prins, que quatre mille en grand péril. Leduc 
avoil souffert jusques à ceste heure fourager la 

duchié de Mons , delà le Rln, appartenant au duc 
de Julliers; et toutesfois ceulx de ses mêles avoient 
largesse de tous biens, et ne lui en presentoient ne 
par amour ni autrement. Plusieurs compagnons 
de l’ost, oppressés par indigence, voyans leurs voi- 
sins si plentureusement garnis, esloient comme 
Tanlalus qui périssoitde faim auprès de la pomme 
pendant devant sa bouche, sans y povoir donner 
atlainclc ; si en firent remonstrance au duc de 
Bourgogne, lequel par quelqu’un leur manda, que 
s’ils ne lui livroient vivres et l'ourraigc, par amour 
et à prix raisonnable, il trouveroit fachon d’en avoir 
j)ar force et sans constance ; et que jusques à ores 
les avoit espargnés, espérant trouver en eulx 
prestance amyablc, et allendoit que d’eux-mesmes 
lui eussent offert libérallement ce qu’il requéroit 
par commandement. Ceux pressés d’une si forte 
main comme celle du duc le plus grand de la 
terre , doublant cheoir en son indignation , ob- 
tempérèrent à son commandement, mais s’excu- 
sèrent sur les pillarsqni les traicloient durement. 

Le duc leur promit d’y remédier par justice, du 
tout à leur appaiseyicnt. Et lors fit une chose 
louable et de mémoire perpétuelle; car après que 
le lieu du marché fust ordonné sur la rivière du 
Rin tenant la dicque, le plus convenable que faire 
se povoit, à l’aise des marchants, il fist eslev^er une 
haulte croix au milieu de la place , à laquelle 
pendoient un gantelet et une espée toute nue, pour 
signifier, que se nul du monde se présumoit de 

dire quelque injure ou villenie auxdits paysans 
marchands, il forfaisoit le poin"; et s’il estoit 
si mal adviséque do ouvrer à main mise, il se for- 
laisoil la vie. Adoncques arrivèrent traversans 
Rin , bateaux chargés de toute manière de vivres 
et de Iburage à grand plenlé ; et furent les ven- 
deurs paisiblement traictics des acheteurs, qui raf- 
frenèrent leurs rapacités par le miroir juridique 
quivs’apparoit devant leurs yeulx. De quoi l’armée, 
pour une espace, fut assez consolée, mais lesdils 
vivres et fouraîfes montèrent en chierté. Nothus 
deschargea sesvents pluvieux; Boreas miten bruyct 
ses ventileuxsouspirs, et la froidure yvernale mul- 
tiplia, ses forces tellement, que les chevaux des 
povres soldats périssoient par morfondure, et les 
coursiers des haulx barons séjournoient ès bonnes 
villes voisines, à grant coust et despcns. 

Verslacliapelle saint Ladre, sur la grosse rivière 
du Rin^estoit une très belleetgrosse forest, toute de 
allemarcho, qui venoit bien à poinct à faire logis , 
boluwerset bastillons, avec ce que l’on povoit ra- 
vir ès villes champcstres, bourgades et hameaux ; 
car toutes inanaderies, arbres, bayes et buissons 
prochains estoient despouillés et mis au net, ré- 
servez les jardinages d’une abbaye de dames fon- 
dée de la glorieuse vierge. Petits compaignons , 
travaillés de longues veilles, mal stipendiés, as- 
saillis delà bise, despourveus d’habits, de vivres . 
et d’argent, alloient et venoient cinq ou six fois le 
jour à ladite forest à tous habandonnée, et se char- 

geoient de fascheaux de bois, lesquels ils ven- 
doient les uns aux aultres pour subvenir à leurs 
nécessités, et avoir honneste entrctenemenl. Ainsi 
ceste belle et riclic forest, de long-temps enlre- 
lenne et précieusement gardée , fut en briefs jours, 
par fortune de guerre , totalement gastéc. 


CHAPITRE VIII. 

Comment cinq cens hommes , pour rafraîchir les assiégés , entrèrent 
secrètement dedans la ville de Nuysse. 

En ces approches faisant haultes et cbevale- 
reuses , et par le plus hardi et magnifique ein- 
prendre, de quoi l’on poeltescripre en histoire nou- 
velle , considéré le cruel obstacle et répugnante 
et périlleuse deflense que les assiégés monstroient, 
par multitude d’engins affustés , pierreux et pul- 
vereux, plus.espoventables que les hideux et hor- 
ribles cops de tonnoire, ceulx de Nuysse sous- 
lindrent le faix si puissament sans espârgner leur 
artillerie , tant qu’ils se trouvèrent despopulés de 
gens d’armes, et comme tous desgarnis de provisions 
défensoires; et lors tous, simples, confus et amen- 
rys de puissance et de traict, comme gens sans 
bras et sans bastons, prindrent espoir contre des- 
confort, et aventureuse audace contre pusilla- 
nime désespoir. Si proposèrent eulx rafreschir de 

nouvelles gens , et amasser plentéde pouldre, pour 
• recouvrer leurs diverses pertes. 

Dont, pour mettre ce faict à finale exécu- 
tion, Jean de Herperode, astutet très habile rou- 
tier de guerre , choisit une nuict nuhileuse et très 
obscure, entre la Toussainct et la Sainct-Martin; et 
tout secrètement s’avala ens es fossés; et par le 
quartier où moins j avoit de regard des assié- 
geans,où les mal soigneux estoient , cschappa de 
ce dangereux péril. Si parvint en la duché de Ju- 
lierset limites circonjacentes , où il cueillit cinq 
cents hommes de faict, fors et roules et bien en 
poinct , auxquels cculx de Couloingne distribuè- 
rent à chacun d’eux une maille de Rin, et les fur- 
nirent de sacqueaulx pleins de salpêtre et de cer- 
taines mixtions propices au traicl des harque- 
buses, dont la nécessité estoit grande; et s’assem- 
blèrent à une lieue près del’ost, ou cbastel de 
Lidébercq, où ilsséjournèrentprestolant l’obscurité 
delà nuict. Puis quand ténèbres furent espandues 
sur lasurface de la terre, ils se fourrèrent en l’ost et 
approchèrent une place vuide, où les fiefvés furent 
depuis loges. Les signes donnés aux assiégés par 
grandes nesges, tacitement rentrèrent’en leurs fors. 
Et à celle heure, les rustres de la ville firent di- 
verses saillies et en divers quartiers, pour empes- 
chcr l’armée, afiin que les nouveaulx souldarts par- 
venissent plus sainement à chef de leur emprinse. 
L’un d’eux toutlofois, qui ne sceul tenir routte, se 
Iburvoja par mal adventure, tellement qu’il cheul • 

ès mains de ses adversaires. Si fut pris, saisi de 
pouldre et de salpêtre ; et après qu’il eut développe 
tout le secret, il reclieut mortel |jaiement selon sa 
desserte. Grands festoiements, Grande chère et 
grandsseignes monslrèrent ceulx delNuisse à la ré- 
ception de ces nouveaulx entrans : car comme tous 
renoués de force et radoubés de féable asseurance, 
batteloient leurs cloches, sonnoient instrumcns 
musicaux et louoient Dieu et les saincts de leur 
félicité et bien heurée adventure. 

Le duc informé de ces nouvelles, fut grandement 
esbahi, tant pour le grand nombre de gens dont 
Nusse estoit munie couvertement, comme pour la 
négligence des siens, quilaschement dormoient en 
paresseux sommeil; car au voir dire, Nusse coin- 
mencoit à branler, et ne pouvoit guère tenir pied 
ferme, se ce secours de peuple et de pouldre ne 
l’eust corroborée et soustenue en son estât robuste. 

O meschans gens ! soultlars négligens, maculés de 
letardie, sans soing, sans curieux aguets de leurs 
pesans et lasches courages, en qui pend l’honneur 
de vostre duc et le salut de tant nobles vaillans 
hommes, qui, par vostre nonchaloir sommeilleux, 
ont lamentablement pe.rdu leurs vies! Oh ! ne son- 
gez-vous sur vostre faicl? Que ne donnez-vous cn- 
tentif escout en vostre quartier? vous estes cause de 
ce grand meschicf. La querelle de ceslc piteuse 
guerre estoit terminée sans plus coup férir; Nusse 
toute matte, chargée dehorrions, deschiréede coups • 
d’engins,bersaudéedecrudeslraicls,seren(.loil triste 

et lasse en la mercy de vostre souverain prince, se 
voslre négli^^ence se fut employée à son appartenir. 

Pour contre-vanger de cesle meschéance, Bour- 
guignons, Picquars, Angloisetaultrescorapagnons 
se arrouslèrent vers le cliasteau de Lideberck , où 
ledit Ilerperode avoit faict son amas ; et trouvèrent 
une grosso barrière fortifiée de grans et parfonds 
fossés plains d’eaue, et multitude de paysans qui le 
deffendirent puissamment. Si occirent et navrèrent 
de prime venue, plusieurs des dits compagnons, 
lesquels voyanscedur rencontre, prindrent leur che- 
min plusloing, et passèrent à grand travail parmi 
Irenchis, fossés et bayes ; si gaignèrent ladite bar- 
rière par l’orce d’armes , et mirent à desconfilure 
trois cents desdits paysans , qui demeurèrent morts 
sur la place, et les autres tournèrent le dos, qui 
firent pavais de leur forteresse^ pour seureté de 
leurs corps. Les videurs pillèrent plusieurs villa- 
gesà l’environ, lesquels ils ntisrent auxsacquemans; 
et retournèrent en l’ost assezjoyeuxde leurs proyes. 

Le duc voyant que la ville n’estoit pas du tout 
assiégée à sa voulenté , et que plusieurs saillies oc- 
cultes et manifestes se faisoient de nuit et de jour, 
au très grand préjudice et.domage de son ponr- 
chas clievalereux et glorieuse présence , appela 
par commandement exprès les nobles llefvés de 
ses pays de Brabant, Flandres, Artois et Hay- 
nault; et si assembla en plusieurs de ses bonnes 
• villes certaine quantité de gens mécaniques , dont 
il fut honorablement servi. Monseigneur de Fien- 

nés fut conclucleur supérieur des nobles fielVës; 
ensemble monseigneur du lieux et le bailly de 
Brabant; et aultres capitaines eurent préceptes et 
précipux regard sur le demourant. Knsemljle pré- 
sentèrent les gens en très bel et notable arroy à 
leur très excellent prince cl seigneur naturel , c(ui 
les receut agréablement et les mena sur le bord • 
des fossés, en certains lieux où la nécessité expé- 
toit le plus, tant au quartier des Lombars comme 
ailleurs , où ils firent trancliis et logis convena- 
bles à leur salubre protection ; et le seigneur de 
Tiennes, accompagné des nobles fiefvés, tint siège, 
en la place vague par où les vaillans lioinmes 
dessus mentionnés s’estoienl escousés en la ville, 
laquelle fut lors entièrement parclose et aviron- 
née de toutes parts. Les bons pèlerins A llemans, 
nouvellement arrivés à Saint-Quirin , pour mon- 
trer la fervente dévotion qu’ils avoient à Mars, le 
dieu desbatailles,livroient plusieurs castillesàleurs 
voisins nouveaux venus, et lesservoient de fruict à 
pierre, et de plusieurs cslranges mets dont le goust 
estoit mortel ; et iceulx voisins nouveaux venus des 
bonnes villeset pays du duc leur rendoient des amè- 
res poires d’angoisses, confites en poudre de canon ; 
entre lesquels ceulx de Malines obtinrent le bruit 
de la renommée, carilsestoienlsix vingts très vail- 
lans hommes, bien en poinct , prompts aux- armes, 
premiers aux delfenses, prochains aux horrions, 
presls et appareillés à faire grant chière. Ils avoient 
chacun six patars par jour, aux despens de la 

vilfe et des mestiers, lesquels ils despendoient 
i^racieusement avec ^ens qui le^valloient; et lin- 
drent court ouverte et estât très honnesle, selon 
leur possibilité libéralle. i 


CHAPITRE IX. 


La magnificence au sle’gc de Nuysse. 

Chose admirable et la plus sumplueuse que ja- 
mais avoit esté veue de nostre temps, estoit au siège 
de Nuysse. Sans artificiel bastie expérience et 
précogitée délibéracion avoient tant labouré en sa 
magnifîcque ordonnance, que, ne les anciens doc- 
teurs expérimentés en la chose militante, ne les 
modernes aucteuvs expérimentés au très noble art 
sagittaire, n’y scauroient trouver ligne rétrograde, 
ne poinct dérogant à vraie et juste édification à me- 
sures. Rien considéré le lieu, la saison, les visaiges 
des deflendeurs, et les fors bras des invadeurs, les 
quartiers , les tranchées , les mestiers , les logis 
estoient tant bien assis, proportionément divisés à 
la commodité^ subside et tuilion des assiégeants, au 
très grand domage , détriment et repoulsc des as- 
siégés , que pour convoiter , ne pour souJdiaiter on 
ne pouroit raieulx.'L’ost estoit puissamment fermé 
fie beaux spacieux et parfonds trauchis ^ ensemble 
de ponts-levis et de fortes barrières, quidonnoient 
aux paysans entrées, très bien gardées de jour et 

de nuict, contre fallacieuse et pestiférente hosti- 
lité. Le bouct plaisant , et précise formosité de 
l’armée estoit au costé vers Coulongne, et ensuivoit 
le quartier du duc, comme les esloilles errans tirent 
vers le soleil reflamboyant pour recepvoir clarté 
lucente. Et entre les rues foraines et aultres petites 
ruelles traversaires, dont il y avoit grant nombre 
bien compassées par géométrie, y avoit un grant 
et ample marchié, où toutes marcliandises et vivres 
y arrivoient à gp:’ant planté. Ung apoticaire y amena 
pour une fois cinq chariots chargés de denrées, et 
dressa son bouticle aussi esloffément comme en 
Bruges ou en Gand. Là estoient tous ouvriers mé- 
canicques, grossiers, drapiers _, poissonniers, es- 
pissiers, parmentiers , chaussetiers , cordonniers, 
chapelliers, barbiers, charpentiers, couteliers, 
pionniers, cuveliers , vivendiers, manouvriers , 
lanterniers , candreliers et charetiers. 

Là recouvriez de toute chose nécessaire au corps 
humain à pris raisonnable^ et aussi plentureuse- 
ment comme en la meilleure ville de ce pays. Là 
tenoit son estât le prévost des maressaulx, pour 
administrer justice, et dresser en voye directe et 
réglée la police de l’exercite. Il y avoit pareille- 
ment ung aultre marchié au quartier des Italiens, 
où n’estoit defiaulte de quelques riens j et chacun 
des deux marchés avoit sa boucherie et son marché 
particulier au foin et à l’avaine. Au regard des 
édifices et logis tels que en ce cas appartient , ils 
estoient tant riches et plaisants que merveille. 

Chroniques. T, XLIV,—^ J. Molinet. I . O 

Chacun selon sa vocation et faculté v avoit faict ou 

m; 

faict faire habitation condigne, avec belles tentes 
et riches pavillons, entrelassés et semés cà et là, 
<|iii moult décoroient ce sumptueux fabrique; des- 
<|uels ce duc en y avoit faict admener neuf cens à 
ses propres frais et despens. Il y avoit mansions de 
diverses façons et pou rpensées coustances, compo- 
sées par mirable et solide artifice , comme pour y 
demourer à perpétuité ; les unes eslevées par plai- 
sance à manière de dong-eons, ayans galleries et 
prayeries à l’environ , et les aultrcs tournées à 
delfenses , et pons levis et parfons fossés à l’entour ; 
les unes maçonnées et painctes à beaux fenestrail- 
les et châssis de voirre; et les moindres à façon de 
cavernes fossées en terre, portans sur ^andes 
fourches, ayans salles et cuisine, et le plus che- 
minées de bricques. Il y avoit fours et molins à 
eau, à vent et à bras , jeux de palmes^ bourloires, 
et bersaulx pour recréer les compagnons, et gibet 
grant et fort pour exécuter les malfaiteurs. Il y 
avoit forges , tavernes , cabarets , baigneries, hos- 
tclleries et brasseries. 

Les sacrements de l’Eglise y esloienl administrez 
à tous ceulx qui nécessité en avoient. Enfants y cs- 
toient reçus en baptesme ; traictiés de mariage s’y 
accordoient etsolemnisoient aussi richement qu’en 
la ville close . Les uns addexlroien t l’espousée à gra n t 
liesse, monstroient signe de joie, et, au resveil, des 
ménestriers cornans mélodieuses chansons ; et les 
aultresaccompagnoient leurs amis morts et mis en 

bierre en grant anoi, entre gens monstrans signe de 
dueil, chargiés de larmes et faisants piteuses lamen- 
tations. Les unshestiés de corps, menoient piteux 
regrets, et gémissoien t en attendant l’heure de Dieu . 
L’uncrioit: Le roi boit! en Teste dero^'aulme.L’aultre 
crioit: Jésus te soit conducteur à l’ànie! Tel se ré- 
putoit estre mieulx asseuré que es bras de ses amis, 
qui tantost tresbusclioit ès laz de ses ennemis. Là 
povoit-on appercevoir la folle abusion du monde, 
et comment divers corps incorporés eii un seul ost 
avoient passions contraires, l’une de soûlas, l’aultre 
de tristesse. C’estoit un déduict desplaisant, un 
desplaisir es jouissant, une joie pleine de cris, une 
clameur confite en ris, une risée très piteuse , et 
une pitié très joyeuse. 5»ons meslodieux, tubes, 
tambours , trompes , clairons , fientes, musettes et 
chalemelles sonnoient en l’aeret engendroient ar- 
monie tant délectable , qu’ils effacoient toute mé- 
lancolie, susciloient joie nouvelle, et eslevoient 
tous cueurs annoyeux au trosne de parfaicte liesse. 
Souverainement au quartier du duc , aux heures 
limitées, en estoit la très douce noise tant plaisante 
à ouyr, que ce sembloit un parradis terrestre , et 
chose plus divine que humaine ; et comme Orpheus 
débrisa les portes d’enfer au son de sa harpe , la 
modulacion de ces instruments musicaulx mitigeoit 
l’amer des.rudes cuers saxonnois et endormoit les 
ennemis par son amène cousonnance. Le duc 
Charles , l’honneur d’occident et le plus redoublé 
de la terre, se maintint vertueusement en ce siège, 

précogitant son proiif’fit salutaire, car avant toute 
oeu^Tes chacun jour après son lever, postposant 
toute cure temporelle , comme vrai champion de 
saincte Eglise , ouoit ses messes accoutumées ; et 
soi confiant en làmain de Dieu , seul collateur des 
victoires, ne voulut cesser ses dévotions pour quel- 
que impétueux encombre. Son faict tout recom- 
mandé au céleste guhernateur , se mettoit en ses 
tliligences de solliciter ses affaires, pour tirer fruict 
de sa labeur cotidiane. Oncques duc de plus aigre 
soing ne fut sous la cappe du ciel ; nul de plus glo- 
rieuse emprinse; nul plus asseuré en ses faicts, nul 
plus lahourieux aux champs. 11 avoit seul le hault 
vouloir d’Alexandre et la prudence de César ; et la 
diligence de Sémiramis estoit en lui renouvellée ; 
car il se trouvoit de quartier en aultre quasi en un 
moment ; une heure avanchoit les dicquaires, une 
aultre se trouvoit es mines. 11 divisoit les pilotb; 
il expédioit les tranchis ; il employoit les Hollan- 
dois; il donnoit conseil aux Lombards; U recon- 
fortoit les Anglois ; il boutoit avant ses PicqUars ; 
il coinmandoit aux ordonnances; il ordonnoit ceux 
de la garde ; il gardoit les nobles et fieiVés; et ceux 
de son hoslel faisoit si souvent resveiller , qu’ils 
n’avoient loisir de longuement sommeiller; cart lui 
mesme ne dormoit que à demi, et le plus du temps 
aux yeux ouvers, en suivant la très noble et haulte 
propriété du lion dont il estoit renommé par le 
monde univers. 11 ne lenoit le terme d’aulcuns 
anciens princes , comme David et aultres , qui dé- 

légcoient leurs connestables assaillir cilés et villes, 
et ues'y trouvoient jusques à la prinse , pour avoir 
gloire (le la conqueste ; mais comme cler miroir 
(l’honneur, exemple d’excellente prouesse, ber- 
cail patent aux forts archers, et butte à leurs fières 
sagettes, se mettoit en front d’assault, premier à 
l’estour, dernier au retour, non pas par présomp- 
tion oultrageuse , mais pour animer les siens à 
chose ardue , terrible et merveilleuse. Pour ce 
dict-on : que la présence de bon prince vault mille 
aultres de sa province. Gédéon, juge d’Israël , 
verge de Dieu , poing redoubté , et flagelleur de 
Mâdian , disoit à son peuple simple et non instruict 
en armes : Faites ce que vous me voyez faire. Le 
duc Charles, prince sans peur, sans pair, et patron 
des preux , semblablement en sa personne prépa- 
roit ses batailles , enseignoit ses conducteurs et 
marchoit aussi avant que le plus hardi de ses 
vassaulx. Arrestez-vous, les explorateurs des mer- 
veilles du monde , qui eslisez les grans chevaleu- 
reux hommes des anciennes histoires pour les 
réduire à fresche mémoire, arrestez-vous par ad- 
miracion ; pensez, pesez, contrepesez et compas- 
sez si ce très cler vertueux duc n’est pas digne 
d’avoir magnifique siège entre les plus haults de ce 
siècle. Vous mettez en compte vos difformes 
monstres et horribles géants , qui se confîoient en 
la grandeur de leur corps, en la férocité de leurs 
bras et en la crudelité de leurs bastons; mais s’ils 
eussent ouy en leur temps les espouvantables Ion- 

lierres tempeslants, et senti les liiJeuses pierres l’ou- 
flroyantes dont le duc et les siens sont esté plusieurs 
fois servis et rencontrés en divers orages , ils se 
lussent trouvés pcrplex, confus et sur le poinct de 
renoncer aux armes. Force de corps ne les jxiurroit 
aider ; fleur de prouesse en eux seroit extaincte. 
Tant plus sont liaults , et tant plus ont d’attaincte. 
Vous parlez du très puissant roi des Perses , qui 
desséclioit les fleuves par multitude des chevaux, 
et son ost qui les buvoicnt ; parlez maintenant de 
nostrc duc très auguste, qui par labeur manuel 
transmue leseaux de leurs cours naturels , dessèche 
les terres portants les grants fleuves, en arrouse des 
aullres où jamais ruisseau n’est apparu, et leur 
donne cours de telle profondité, qu’il semble estre 
naïf et sans aulcun artifice. 

Que dirai- je plus? Tl a estanché rivière courante 
impétueusement de cinq à six cens pieds de large , 
et de lance et demiede profond. Vous donnez tiltre 
de grant vaillance à llantiibal, duc deCarthage, le 
prosterneur des triomphans Romains, pour ce qu’il 
passa les Alpes non jamais hantées , et trespercha 
les roches par merveilleuse incision ; donnez tiltre 
de grande puissance à Charles duc de Bourgogne, 
le exlermineur des orgueilleux rebelles, lequel 
submect toute chose élémentaire à son indition, es- 
sourt la pesanteur des pierres contre le ciel, hu- 
milie la sublimité des montaignes , exalte la pro- 
fondité des vallées, adjoinct le feu à son incom- 
patible, percute l’air par fraction véhémente , 

recopfKJ l’eau par dicquaiges repugnans, pénèlrela 
terre par mines secrètes, où il s’escoiise personnel- 
lement , et se trouve à la fois souhsles pieds de ses 
ennemis. Vous pellifîez d’honneur, et-non pas-sans 
mérile, le très sacré impérateiir Constantin, pour 
ce que sur la rivière de la Bunoe, par le signe de 
la croix, en qui Dieu souffrit passion, sul)jugua 
Maxence le félon liran, associé des prophanes bar- 
bares inlidelles ; couronnez de laurier ce très fort 
et courageux lion, qui, sur la rivière du Rin, au 
nom de Dieu et de sainct George , et par la vertu 
de la croix sainct Andrieu , dont il estoit consigné 
et prémuni , à petit nombre des siens , et à peu 
de perte, a vaincu, par bataille rangée et prouesse 
miraculeuse , le très liault et seigneurieux aigle 
impérial adextré de toute la puissance de Ger- 
manie , comme il appert en histoire séquente. 
Non seulement en gloire transitoire , caducque , 
terrestre et de prospérante fortune, scintilloit l’ir- 
radiante lumière de sa haulte sérénité , mais en 
aflluence de dons précieux sanctissimes pour par- 
venir et paratlaindre félicité sommière. C’estoit 
le germe de salut incomparable, la plante d’hon- 
neur inestimable, l’estoc de grâce bien heurée, 
et l’arbre de vertu coulourée, redolenle, fruc- 
tueuse, et de grande altitude, et de qui la fleur, 
le fruict et la fueille portoient saveur de céleste 
béatitude. Et revolvant en son imaginative plu- 
sieurs volumes des anciens historiographes, dont 
il avoit imprimé les lectures en sa mémoire, voyant 

beaucoup de puissans règnes trébuschés , avec les 
régnans en misérable ruine , tous énervés de 
rojale majesté, par trop amplecter les plaisants 
et lois débets du féminin sexe, et congnoissant que 
le fort Sanson en estoit alToibli, le sainct prophète 
David souillé et maculé, le sapient Salomon idiote 
et rasotté , abrenoncia à toute volupté charnelle , 
et embrassa castimonie supernelle ; et n’estoit ne 
trop mondain ne trop solitaire, mais humain et 
tout salutaire; non enclin à dormition, mais à soing 
et dévotion ; non à vaine mondanité, mais à saincte 
mondicité ; non à lubre concupiscence , mais à sa- 
lubre continence ; non à nocive ébriété , mais à 
nette sobriété , car le vin friant non modéré en- 
gendre délectation, délectation consentement , 
consentement péché, péché la mort. Ainsi, par 
force de corps et d’âme, par vigueur extérieure , 
et par vertu intérieure, prélioit et prosternoit ses 
ennemis visibles et invisibles, ce vertueux duc sci- 
pionique, lequel, après grandes veilles, travaux 
durs et angoisseux, retournoit en son logis cham- 
pestre; etlà,encstatmagnanime, à portion légitime, 
prenoitréfeclion corporelle. Plusieurs petits compa- 
gnons, povresmendians, nudsetdeschaux, etquin’a- 
voient point d’argent, parce que nul neleurendon- 
noit, faisoient pareillement grande abstinence, non 
pas volontaire, mais nécessaire, et contre l’aucto- 
rité de Plutarchus , disant que la famine se combat 
aux chevaliers despiteux qui défaillent souvent au 
seigneur , lequel leur destrainct leur nourriture. 

Nonobstant ils s’acquittoient loyaument aux as- 
saulz et aux escarmouches, et jamais ne tournoient 
en fuite. Végèce conseille aux princes que mieulx 
vault enseigner ses propres chevaliers au très noble 
mestier d’armes, que prendre estrangiers à souldée. 
Et le duc par payant ses deniers, estoit servi de Lom- 
bards et d’Anglois, quigrandement s’employèrent. 
Mais pour ce qu’il estoit craint et rcdoubté de tou- 
tes nations, et que le ciel et la terre lui favorisoient 
plus que à nul aultre, il avoit ce privilège de tres- 
passer le commandement des philosophes. Après 
la réfection du corps, donnoit la réfection à l’ame , 
et employoit ses jours, non pas en folle vanité, 
en mondain spectacle, mais en sainctes escriplures, 
histoires approuvées et de haultes recommanda- 
tions , souverainement en l’art de musique , dont il 
estoit tant amoureux que nul plus, et non sans 
cause , car musique est la résonnance des cieux, 
la voix des anges, la joie de paradis , l’espoir de 
l’air, l’organe de l’Eglise , le chant des oyselets , 
la récréacion de tous cueurs tristes et désolés, la 
persécution et enchâssement des diables^ comme 
appert par David jouant de sa harpe devant le roi 
Saiil, possédé des diables. Et comme le roi Char- 
lemaigne avoit honoré ceste science en son temps, 
lorsqu’il avoit mandé lesexpers musiciens de Rome 
pour enseigner ceux de France en vraie modula- 
tion, le duc Charles recueilloit les plus fameux 
chantres du monde, et entretenoit une chapelle 
estoffee de voix tant armonieuses et délectables , 

que, après la gloire céleste, il n’estoit aultre liesse. 
Que voulez-vous plus? Au siège de Nuysse, la 
magnificence en estoil de si liaulte estime, que ma 
rude plume ne pourvoit soufîire à descrire la rutil- 
lanle splendeur. Supplications y furent ouyes, 
bénéfices y furent impétrés; et par le ray de la pré- 
cieuse gemme ducale qui s’apparoil par tous cli- 
mats, cler comme estoille de l’Epiphanie , les 
glorieux princes de la terre s’y rendoient person- 
nellement, ou envoyoient embassades honorables 
lui offrir cour , corps et cbevance. 

Le roi de Dannemarque et de Noreweghe, 
accompagné de son frère, en simple- estât de pè- 
lerin, y fut aussi plentiveusement reçu qu’en Bru- 
ges ou en Gand. Le duc, à sa venue, fit dresser 
très riches tentes et pavillons de drap d’or et de 
velours, et fit honourablement Iraicter et festoyer 
lui et les siens, par le comte de Chimav, très élo- 
quent, doué de riche faconde, et par aultres grands 
barons et mignons de court, qui bien le sçavoienl 
faire. Ce roi de Dannemarque voyant le différent 
du duc et des Allemans, ensemble le éminent 
péril , pitoyable et domageux qui en povoit en- 
suivre , s’esforca de pacifier les parties , et se tint 
long-temps à Lislriby , une petite ville oultre le 
Rin,à deux lieues deNusse, où monseigneur le 
chancelier et le comte de Meghc,seigneur deHum- 
brecourl, alloienl souvent devers lui; et ensemble 
ouvroient aulcuns traictiés de paix, qui ne purent 
sortir effet. Monseigneur le bastard de Bourgogne 

vint aussi pareillement audit siège , lequel il vi- 
sita de bout en autre ; et par son advis furent af- 
fûtées deux serpentines, en tel lieu assises que elles 
travaillèrent grandement la ville ; puis prit congé 
à son frère le duc, et s’en alla au royaulme de 
Naples. Le roi de Hongrie envoya lors son véné- 
rable orateur, lui priant qu’il fust arbitre du diffé- 
rent qu’il avoit au roi dePouloigne.pour le royaulme 
de Bohesme. Aultres ambassades loingtaines et 
prochaines de France et d’Angleterre y arrivèrent, 
desquelles le conte se fera cy-après. 


CHAPITRE X. 


Comment les bastillons forent assaillis par force chevaleoreusc. 

Chose prolixe^ trop travaillante les entende- 
mens des auditeurs, me seroit de réciter tous les 
voyages, destrousses, saillies, aguets, courses, 
rescousses , escarmouches , rencontres , assaults , 
prinses et glorieuses emprinses, qui continuelle- 
ment se causoient d’une part et d’aultre durant 
ce siège ; il me suffit seulement toucher en bref 
aulcuns faicts admirables, dignes de collaudation 
et de haulte recommandation, ün jour se prin- 
drent environ soixante gentils compagnons de la 
garde, bien en poinct,quérants leurs adventures en 
pays. Si se trouvèrent devant une petite ville entre 
Nusse et Coulongne. Les ruslres qui la gardoienl. 

montés sur fleur de chevaux, saillirent sur eux, 
environ cent ensemble et cent cinquante piétons; 
mais ils furent rudement reboulés en leur ville ; et y 
demeurèrent vingt de leurs gens morts sur la place, 
dix prisonniers et plusieurs bleschiés, entre les- 
quels le fils du seigneur de Sombre et le fils du comte 
de Warnenbourgh furent cruellement navrés. 
Puis lesdicts compagnous dépouillèrent les morts 
en face de leurs ennemis. Si accueillirent cinq 
cents moutons ; et sans quelque perte , retourné- 
nèrent au siège ^ très joyeux de leur proye. Ceulx 
de Nusse se tenoient moult orgueilleux et fiers de 
leur gros et puissant bastillon fortifié de tran- 
chis à- la porte de l’abbaye , duquel ils portoient 
se grand dommage aux assiégeans que rien plus^ 
tant par leurs envahies et curieux aguets, comrtie 
par l’horrible espouvantable traict de pouldre, 
dont ils resveilloient leurs voisins. Mais messire 
Philippe de Poictiers, seigneur de la Frété , noble 
de sang et de prouesse , très vaillant conducteur 
de guerre, accompagné de plusieurs forts et hardis 
chevaliers , leur donna l’assault tant aspre, hideux 
et terrible , que par force et puissance ils en fu- 
rent expulsés vigoreusement de leur fort et de 
leurs tranchis ; si furent leurs moulins à l’eaue des- 
chirés de tous poincts et rués par terre. 

L’assault fut aspre et merveilleux; plusieurs 
glorieux faicts d’armes resplendirent en cest es- 
tour. Le seigneur de la Frété le conduisit hono- 
rablement ; et firent tant ses gens et si bon deb- 

voir , qu’ils gaig^èreul lesdits tranchis autour du 
baslilJon. Mais tant multiplia le traict des as- 
siégés^ que les assaUlans perdirent lesdits tranchis; 
et y finirent leurs jours chevalereusenient plu- 
sieurs nobles hommes, qui, desirans honneur con- 
querre, lurent prins auxlaz de la guerre. Ceulx 
de Nusse avoient un aultre baslillon grant et fort au 
quartier des Lombards , comme leur refuge singu- 
lier, espoir total et garant salutaire ; car ils faisoient 
leurs armes et monstroient leur puissance, trop 
plus que aultre part, tant pour résister aux assauts 
traversaires, que pour assaillir les vassaux adversai- 
res; mais il fut enversé en bas, abattu par terre, en 
terre, en fons fondelîé et porté jus par main robuste. 

Le duc de Bourgogne avoit de coutume tou- 
jours au nouvel an de renouveler les capitaines de 
ses ordonnances. Siadvint queAmet de W anperghe, 
un très expert conducteur, eustla charge de cinq 
cens lances, qu’avoit par avant messire Josse de La- 
laing, lesquels furent translatés de la grande ble 
audict quartier. Lui, accompagné de plusieurs no- 
bles entreprenans bacheliers, couverts de pavaix, 
plances, instrumens invasifs , approchèrent ledit 
bastillon, par telle audace et férocité et hardiesse, 
en coupant les gros rudes chesnes dont il estoit 
composé , que nonobstant les terres grandes et es- 
pesses, ils le desmembrèrent, rompirent et des- 
brisèrent si au vif, qu’ils trouvèrent les portes de 
la ville enfouye dedens, qui tantost furent des- 
couvertes, non pas sans grand labeur et perte. 


Di 

Maistre Simon , un bombardier, jPierot et aultres, 
J furent tués de leurs bombardes mesmes ; et Amet 
de Wanperghe dessoubs dit, qui notablement 
se maintint , y fut blesché en la joue d’un billon du 
courtau. 

Ceulx de Nusse , trop durement aiguillonnés , 
voyans ce hideux reboutement, mortel péril et 
cruel renverse, firent ung aultre bastillon plus 
arrière en reculant dedans la ville, placquié par 
admirable artifice de terre et d’estraing, tant pro- 
prementqu’il sembloit chose faicte par plaisance et 
non par contraincte , car un festu ne passoit l’aul- 
trej et estoit estoffé de canonnières belles et gentes 
et aultres delFenses terribles. Le duc, regardant ce 
nouvel bastillon si promptement édifié , proposa 
de le destruire comme il avoit farct l’aultre, non pas 
par hastif assault, mais par secrète continue labeur ; 
et commanda à faire deux mynes, l’une au guet 
des Lombards, à la directe main, emprès l’eaue des 
fossés^ et l’aultre au quartier des Picquars, sur la 
rivière au toucquet de la ville , où les murs es- 
toientabatusde bombardes et de canons. Lavergière 
fut approchée et subtilement ajustée, laquelle avoit 
sieute de plusieurs couctaux. Pyons pyonnoient; 
manouvriersouvroient; fossiers fossoyoient; et my- 
neursmynèrentpar telle diligence, en approchantla 
ville , que ceux de dedens furent en adventure de 
perdre leurs brayes, et firent ung contrefort de tra- 
vers pour le préserver. Mais finalement, après dou- 
ble crainte et paour inestimable, ils gaignèrent 

ladite myne du costé des Lombards, comme il sera 
déclaré plus avant en l’hisloire. 


CHAPITRE XI. 

G>mment Mcssire Olivier delà Marche, maistre d'hostel du duc , et 
capitaine de sa garde , les Italiens et autres ravitaillèrent la ville de 
Lintz, en Allemagne. 


Ne sçay se ma rude plume mal agencée sera 
suflisante pour magnifiquement descrire les des- 
pendances collatérales du siège deNusse. Toute- 
fois, soubs la magistrale main des vénérables ora- 
teurs auctorisés , implorant bénigne correction et 
susport de leur vif et élégant style, je procéderai 
oultre en mon labeur , et coucherai en front de 
marge les excellentes besongnes que les nobles 
preux et hardis champions de ceste maison bien 
heurée ont perpétrés virillement par leurs fors 
bras chevalereux. 

Ainsi, comme Charles-le-Grand, roi de France, 
très fort et très puissant de corps., estoit accom- 
pagné de mesmes princes, hauts, corpulens, doués 
d’extrême hardiesse , et de force incompara- 
ble, Charles-le-Grand, duc de Bourgogne, cler 
en vertu , resplendissant en honneur et en tous 
faicts glorieux emprendre, avoit en son hostel 
contes , barons , chievetains et chevalliers de 
pareille faille, prudens en leurs faicts, expers 
ne leurs armes , tant discrets et asseurés que 

riens ne leur estoit impossible. Pendant le temps 
que ceste très noble fleur de prouesse fleuris- 
soit devant Nusse^ désirant espandre son odeur 
par les pays voisins, pour extirper de son pour- 
pris toute zizanieuse plante et radicale et imun- 
dicité venimeuse, vindrent nouvelles au duc par 
Lancelot de Bellay mon t^ que l’empereur et aul- 
cuns grans princes d’Allemaigne , avoient assiégé 
la ville de Lintz, terre d’arclievesque , séant sur 
le Rin , à sept lieues de Couloingne ; et de faict 
avoient donné l’assault à un bolluvertoù ils per- 
dh’ent assez. Les Namurois, prompts aux deflenses 
et aspres aux conquestes, garnison de la ville pour 
et au nom des Bourguignons, ruèrent jus deux 
navires garnies l’un de huit cents madrés d’avaine, 
et l’aultre de grains à faire potages, et aultres ha- 
billemens nécessaires; lesquels avoient esté chargés 
amont l’eauc, et passoienl devant Lintz, sur l’es- 
pérance de ravitailler Nusse. En oullre, une 
grosse compagnie d’Allemans s’esloit logée à ma- 
nière de siège, en un fort et puissant bolluvert, 
sur le bord du Rin, vis-à-vis de la ville , lequel 
Iravailloit tant les assiégés , que créature n’y 
pouvoit entrer ne issir sans grand péril de sa 
vie. Le duc Charles, escu solide, glaive tran- 
chant , et baston non flexible à ceux qui s’i ap- 
poyçnt, délibéra de donner secours à ceux de 
Lintz, tant de gens comme de vivres; et pour 
achever ceste emprinse, choisit messire Olivier 
de la Marche, supérieur conducteur de sa garde. 


(■4/5) de jean Mot, inet. 8l 

« 

très renommé clievalier , prticlenl et de hardi em- 
])rendr(? ; et ociiniiie il esloil pren et actif en ar- 
mes, et avoit gentils compagnons de mesmes , sa- 
j;es, vaillans, appers et ahles, et tous avisés de 
leur laict , comme estoient les fors Mirmidons, dis- 
ciples de Achilles, qui ITeelor environnèrent, mes- 
sire Olivier avoit avec lui en ceste chevauchée cent 
lances italiennes . bien en poincl , prises par escoy- 
dres ; Philippes de Berghcs, accompagné de cent 
lances; Lancelot de Ballaimont de «leuTtcent hom- 
mes ; et trouvèrent sur les champs sire Evrard de 
la Marche, atout certaine quantité de gens; et 
tous ensemble povoienl estre mille chevaliers. 

Ils estoient partis du siège de Nusse , le 5 ® jour 
de janvier ( i/i.y 5 nouveau style) , en cœur d’y ver, 
par pluie, vent, neige, grésil et le plus horrible 
temps de jamais. Ils prindrent d’assaulx en leur 
chemin , un fort et gros village, où furent occis 
26 ou 27 hommes, et furent logés quatre jours 
continuels à un aultre village, à deux lieues près 
de leurs ennemis , lesquels ne povoient ignorer leur 
venue. Et quand ils approchèrent Lintz, atout leur 
artillerie et vivres qu’ils avoient charges sur che- 
vaux, environ de trois àquatre cents sacs de farine, 
iis trouvèrent un destroict de montagne dangereux 
cà merveilles , lequel il falloit néceSsairenient pas- 
ser ; et redoubtoient boaucotq) que les Allemans ne 
gardassent à puissance, ou que à leur retour ils 
n’y fussent attrapés. Lors envoyèrent leurs avant- 
coureurs, pour descouvrir les embûches, et ne 

Irouvèrenl anie; et comme à demi-reconforlés avec 
bonne fortune quisouventaide les hardis, passèrent 
ce périlleux deslroict à sept heures du matin, sans 
avoir quelque empescheinent. Après qu’ils furent 
eschappés decelerriblelahirinteet hideux passage, 
ils se trouvèrenteu une belle plaine, où ils espc- 
roienl avoir récréation; mais ils estoient au milieu de 
leurs ennemis, lesquels se tenoient en une ville, 
nommée Ramhaille, et en une grosse bourgade, 
nommée Saint, séansà deini-lieue l’une de l’autre. 
En l’une esloit l’archevesque de Trêves, et en 
l’aullre le duc de Saxe, et plusieurs ducs etcontes 
de l’empire ; et estoient de cinq à six cent coinbat- 
tans, tant de cheval comme de pied, lesquels voj'ans' 
leurs adversaires qui se tappoient en leurs filets, 
menèrent leur artillerie aux champs, et sur eux 
saillirent <à grant effort. 

Les bourguignons voyans ce dur encontre, se 
mirent en très belle ordonnance, et furent de six à 
sept heures continues en mortel orage et horrible 
lempeste; car avec le gresle naturel qui descendit du 
ciel en terre, dont les pierres estoint tendres, froides 
et blanches, aultre louldre artificiel rnontoitpar un 
contraire de la terre vers le ciel, dont les pierres 
estoient dures, chaudes et noires; et derechef un 
aultre cruel espouvantable tonnerre secslevasur 
le Rio , au siège de l’empereur, qui les bastoitde 
hault en bas, et deschargeoit sur eux dru et 
menu. Et qui plus est, la escarmouche se com- 
mença entre deux villes, tant felle, grande et hi- 

cleuse, que cent lances et les archers ne la povoient 
soustenir. L’archevesque de IVèvcs y estoit en per^ 
sonne, qui souvent se Irouvoil en dangereux pé- 
rils. Gens etchevanxy denionroienl à grant plenté 
mors et bleschcs de son ct>slé ; et iïirent plusieurs 
fois reboutes en leurs fors, à leur grand domage 
et confusion ; car les dits bourguignons, tous ex- 
périmentés de la guerre, tindrenl si bon ordre, 
et furent si notablem.ent conduicts, qu’ils ne per- 
dirent que cinq ou six hommes, et Martinet Baron, 
qui fur blesché d’un vireton. Pensez un petit, vous 
riches bourgeois, et aultres hongnars qui mur- 
murez sur l’estât de noblesse, qui vivez en tran- 
quillité pacifique et repos délectables , aviron- 
nés de tours murées et de fors propugnacles, 
pensez un petit et considérez que les nobles cbe- 
valereux n’ont pas tant d’avantaige. Vous ne vou- 
driez avoir six lieues de tel chemin pour tout l’avoir 
de vostre cofre. Le riche trésor de prouesse est de 
si cher coust et digne préciosité, que les baults 
conquérans du monde y avanturent corps et anie ; 
et très souvent les plus vaillans y demeurent en 
la poursuite. Et vous qui ne scavez que c’est d’hon- 
neur ne de glorieuse jouissance , comme ennemis ' 
au bien publique cl à toute commodité vertueuse, 
desprisiez la chose qui vous est la plus propice, et 
ceulx par qui et de qui vous vivez et prospérez en 
félicité mondaine. 

Vous menez le hou temps en paisible asseiirauce, 

Kt ils sont aux butins en mortelle souffrance j 

Nous (loimcz es cités, bien convei.set repos , 

Kt ils couchent aux champs toujours le fer au dos. 
Vous vivez en espoir d’aujpncntcr vostre estage , 
lit ils meurent pour vous et pour vostre héritage. 

Après ce que inessire Olivier el ceux de sa che- 
valeureusc compagnie , honorahlenieul et à peu 
(le perle lurent issus de ce terrilique et tcitébreux 
purgatoire, ils trouvèrent entre deux sièges quasi 
un pclil enfer venimeux, tout plein d’ennemis . 
e’estoit le holuverl dessusdit, assis sur le Irord 
du. Rin , lequel deux cens Allemans , sortis de 
serpentines, hacquebutes el arhalestres , tenoient 
en grand pompe, pour deffendre l’entrée de la 
ville, el saluer les compagnons qui dedens y en- 
troient et se fouroint. Nonobstant toute leur force 
et puissance mise en ex[)loict, les vivres des- 
susdicts, pouldres et aullres biens, chargés sur 
bateaux, arrivèrent à port de salut; et Lan- 
cellol de Bellaimont , atout six vingt hommes pour 
renfort de garnison, entra dedens Lintz à grant 
joie; laquelle à demi consolée , fut depuis en sa 
manuténence et protection. Quant Lintz fut re- 
peuplée et ravitaillée sans dur rencontre, comme 
il appert, les Bourguignons ne se lindrent pas à 
tant; mais pour monslrer à leurs ennemis un tour 
de maistre , et qu’ils avoient eu eux esprit , sang 
et vie , ils viudrent à chef d’une haulte besongne 
dont il sera mémoire cent ans après, car ils se mi- 
rent en notable arroi , plus fiers que tygrcs animés 
pour assaillir le bolluvert dessusdict. N’y avoit 

bomuie qui n’eust cœur de lion ; el entre les autres 
Robert le Rouccj liil faict clievalier de la main de 
messire Olivier de la Marche; puis donnèrent 
l’assault cruel et aspre, et par j^rarul liardemcnt. 

Cculx qui dedens esloient tous préparés à leur 
défendre , montrèrent visage aux assaillans. Si 
ne les admiroient guères ; car ils les servirent pour 
le premier mets de gros œufs de serpentine, et 
de quareaux d’arbalestre , et pois de coulevrines, 
et d’aultres menues dragées vénimeuses et em- 
pouldrées, comme il appartient à telles nopces , 
tellement qu’il y en demoura trois morts du parti 
des bourguignons ; lesquels voyans ce dur en- 
condjre , di^smarcbèrent et furent reboutés. 

L’assault recoin nuança pi us terrible et merveilleux 
que devant. Chacun reprist le l'rain aux dens pour 
acquérir bruict et prouesse glorieuse ; faits d’armes 
d’une part et d’aultre se apparurent en ceste jour- 
née. L’estonr estoit plaisanta voir à ceulxâijuirien 
ne toueboit : lesAllemansy desployèrent la force 
de leur puissans bras ; leurs faictifs corps lurent 
bersaux aux savettes des fors archers. Ils mons- 
trèrent la hardiesse de leur Ibrt et grand eslevé 
courage ; mès par male advcnturc le feu se féry en 
leurpouldre. Si furent tous confus, et désliidés ; 
peur et crainte les appréhendèrent, et lors lu- 
rent envahis tant vigoureusement et de si fortes 
mains, aveucques le feu qui les agressoil, que leur 
bolnvert fut pris , rompu et desmenbré , el tous 
ceulx quilegardoient furent ou noyés ou bruslés, ou 

mis an tranchant des espées , réservés dix ou douze 
prisonniers; desquels l’ut» , qui fut recueilli vif 
entre les mors et emmené devant Nusse , disoit en 
son lang’a^^e, à moi et aiixaultres, que l’empereur 
estant à Audernart, leur avoit proumis secours, 
s’ils tenoient pied ferme ; mais il leur faillit au be- 
soing' ; et finirent leurs jours chevalereusement à 
son très grand préjudice et domageuse perte. 

O très noble Germanie, germe d’impérial me- 
snie , Rome ressuscitée par générosité , royne 
impérante , imperière très sacrée , saincte dame 
couronnée d’or , d’argent et de fer , qui seule 
possesses la pomme aureye, et lahaulte mo- 
narchie mondaine , mère de fières nations riho- 
teuses, nourice des petits géants de ce monde, es- 
tu devenue marastre maintenant , sans quelque 
pitié maternelle? Tu vois tes propres enfans mutilés 
devant les yeux, bersaudés de sagetles, qui sont 
fourreaux aux espées sanglantes , et ne leur donnes 
confort ne garantie ! Tu vois tes forts abattus, 
tes pays dépopulés, et leurs biens tournés en 
gastinne, qui sont pioyes et vitailles aux famil- 
leux loups ravissants; tu vois les petits lionceaux, 
sans chef principal, qui 'rien n’admirent ta pré- 
sence, rampans au hault de ta garenne à très pe- 
tite compagnie, et sans nul espoir de refuite ; et ne 
lesscais altrapper en tels lacs par quelque subtil 
art et vaillance qui soit en toi! O très-noble Ger- 
manie, as-tu le cœur failli? as-lu oublié le très 
noble meslier d’armes , de quoi lu fus si haulle- 

ment recommandée? OÙ est ton aigle seignorienx, 
ensemble et ton puissant ostrice, qui sur tous les 
oiseaux du ciel, par l’excellence de leur hault 
singulier vol , ont conquis le saint diadème d’im- 
périal majesté ? Où est ton sceptre précieux et toti 
sacré auguste , à qui les sept climats du monde 
furent subjects et tributaires? Où sont les rudes 
et fors champions modernes, custodes de ton royal 
palais , gardiens de ton parc champestre , et pro- 
cureursdetou extrême honneur? Ils sont assourdis 
des oreilles ; et tu es , comme il peut sembler , las- 
chement endormie au licl de mondaine plaisance; 
tu as converti maintenant ta puissante piouesse en 
pesante paresse , ton valoir et gloire en vouloir de 
boire , ton hault los divin en grant los de vin . et 
ton glorieux empire se décline de mal en pire. 


CHAPITRE XII. 

Comment la garnison de Liniz, par appoinctemcni faici, se debvoit 
partir corps et biens saulfs, et fut destroussce par les Âllemiins, qui 
no liudrcnt foi ne pronmcssc. 


Quand messire Olivier de la Marche , Philippe 
de Rerghes, les Italiens et leur routte eurent ravi- 
taillé la ville de Lintz, et conquis par forte main 
de prouesse le dessus dit boluvert ; et que en la vé- 
récondieuse face de leurs ennemis, aucenlredeleur 
plus assurée force , ils eurent faict une si mortelle 

plaie, comme de départir la radicale plante de 
leur orgueil, dont le fruict estoit livré aux dens de 
fer et aux sanglantes morsures des espées , ils se 
mirent au retour en emmenant leurs prisonniers. 
Et les Allemans estant ès villes dessus dictes, voyans 
ceste horrible piteuse desconfîture , tous enflés , 
comme à demi forcenés , saillirent sur eux en 
grand nombrepour livrer escarmourche , mais ils 
furent reboutés dedans leurs forts. Depuis , non 
contens, issirent à plus grand puissance, faisants 
manière de présenter la bataille. Quant les aultres 
virent qu’ils ne vouloienl sinon escarmoueber et 
les tirer à lanuict, pour ce qu’il convenoit mettre 
assez longue espace à passer ledict deslroict , ils 
se serrèrent ensemble , et laissèrent derrière 
soixantelances pour souslenir l’escarmoucbe ; 
lesquels chargèrent sur lesdils Allemans par telle 
elTorl , qu’ils furent rembarésde recbef jusques à 
la ported’une desdites villes. Si ne tint à guère que 
lecontedeWernanbourg, vestu d’une longue robbe 
de veloux noir, ne fut prinsen lâchasse; car il s’es- 
toit assez follement^abandonné pour tenir ses gens 
en ordre, comme disoit un rustre qui fut pries 
en la rencharge. Ainsi honorablement, sans perle 
quelconque , rappassèrent les Bourguignons ce 
destroit dangereux, en retournant vers Nussc; 
entre lesquels Philippe do Berghes et ceux de sa 
compagnie assaillirent et priridrcnt à main année 
un gros village et Ibrt, où ils occirent vingt-six 
ou vingt -sept hommes , lesquels ne les vouloient 

loger auflit village; puis à grande liesse, -très 
joyeulx de leur haulte et excellente emprinse glo- 
rieusement achevée, arrivèrent au siège de Nusse, 
où le duc les receut aggréablement ; et furent con- 
joys de leurs bienvueillans , prisés et honorés 
grandement , comme vaillans et victorieux cham- 
pions , dignes d^auréole triomphante et ouang(î 
perpétuelle. 

Environ trois sepmaincs après que la ville de 
Lintz fut si puissamment secourue de gens, de 
vivres et de pouldres, elle fut si griefment oppres- 
sée des princes de l’empire, et battue de leurs 
gros engins impétueux, que force lui esloit de 
soi rendre ou attendre pire marchié , veu qu’elle 
séoit en gueulle d’ennemis, très loingtaine de se- 
cours. Par quoi, après crueuses menaces, somma- 
tions et douloureux meschiefs de traict, lesdils 
princes envoyèrent ung hérault vers les assiégés 
pour sçavoir leurs intentions. Si leur assignèrent 
jour de parlementer à douze heures à la nuict. 
L’heure acceptée et les matières ouvertes d’un<‘ 
partie et d’aultre , conclusion finale porta que 
tous ceux qui lenoient le parti du duc de Bour- 
gogne, gens de guerre et aultres, rendroient la- 
dite ville à l’empereur ou à ses commis, et se 
partiroient lendemain , saulVes leurs vies, leurs 
bagues, leurs armures et artilleries; parmi tant 
aussi qu’ils donneroient pour propine deux cents 
mailles de Rin aux députés dudit cmj)ereur , pour 
avoir faicl condescendre son impérialle majesté a 

ce traiclé amiable. Sur cet estât, Lancelot de 
Bellaimont , les Nam u rois et aultres compagnons 
de guerre, trop travaillés de durs labeurs, et con- 
tinues veilles , comme joyeux et assurés de leur 
accord et paction , s’en allèrent reposer en leurs 
hostels et fardeler leurs bagues pour le lendemain 
desloger. Mes les Allemans et fins rustres qui 
veilloienl à leurs crcstiaulx, pourtant ne s’endor- 
mirent pas. 

Sitost que les aultres furent couchiés et endormis, 
ils montèrent amont les fossés; et par les romp- 
tures de murailles que leurs bombardes avoient 
faictes le jour précédent , entrèrent tacitement 
en la ville, laquelle, sans tenir ne foy ne promesse , 
ils pillèrent de tous pomcts; et en déboutèrent par 
force impétueuse et cautelle mauvaise, leurs ad- 
versaires, qui de rien ne s’en doubtoient. Si les 
destroussèrent de traicls de chevaux et de bagues , 
elles contraindirent à payer deux cens mailles de 
Rin, tellement que, à grand dur, tous honteux et 
nuds eschappèrent , saufves leurs vies. Voilà la 
certaine asseurance et léale confidence d’entre 
vous, fins rustres d’Allemaigne ! Voilà la vraie 
crédence et noble parole sociale que vous entre- 
tenez aux aultres quand vous avez les bras au-des- 
sus ! Les nations barbares, Sarazinoises et pagani- 
ques qui oncques n’apperceurent un ray de clarté 
sommière, tiennent leur mot sans fraction et che- 
minent en voyc de directe nobilité , et vous qui de- 
sirez estre la gemme rutilante et vrai patron irréfra- 

gable de chrétienne niililie, déflorez vos promesses, 
et erres de vrai sentier de constance et de fidélité. 


CHAPITRE XIII. 


Comment ceux de Coulongne, pour reconforter ceux de Nasse et contre- 
sieger le duc , plantèrent delà le Rin un très fort et puissant bbluvert. 


Allemaigne sentant Nusse captive et triste, 
languir en grande perplexité , persécutée de pes- 
tillence grefve , agravée de cruelle famine et fla- 
gellée de guerre périlleuse , prist pitié de son 
affliction dolente, proposant la délivrer de ce 
dangereux danger et meschef. Dont il advint 
que ceux de Coulongne ,• environ le vingt-sixième 
jour de febvrier * , s’amonstrèrent en très grand 
nombre oultre le Rin , à l’endroit de Nusse , l’isle 
et la rivière entre deux , où ils plantèrent un fort 
et puissant siège , fermé de palis , orné de tentes 
et environné de Irancliis, par manière de contre- 
siège , cuidant descochier de son bault estre le 
triomphant siège ducal ; et de faict tiroient à l’ad- 
venture en divers quartiers de son ost serpentines 
et gros engins, dont les pierres d’estranges modes 
estoient à demi cocqües. Mes peu leur proufita ce 
traict. Ils y mirent chère constance, et ne portè- 
rent guères de domages à leurs adversaires : leurs 
coups retournoient souvent à leur préjudice. Si 

leur mésaclvint une lois de tirer en une tourelle 
de la ville, où ils tuèrent beaucoup de gens. Un 
jour amenèrent dix ou douze bateaux chargés de 
nouvelles gens et de vivres , soubs espérance de 
raffrescliir INnsse ; mais ils furent durement ren- 
voyés par ceulx de rarméedu duc. Si retournèrent 
amont le Rin, frustrés de leur intention. 

Regnauldin de Melun, un très gentil escuyer , 
lieutenant de monseigneur Olivier de la Marche , 
accompagné de quarante chevaliers , les poursuivit 
et entrechevaucha jusques auprès de Coulongne. 
Quand Goloniens appercheurent que par force 
d’armes ne povoient pas allai ndre leurs concep- 
tions , ne avoir entrée dedans Nusse, aspirans après 
leur opulent subside, ils démenèrent grand deuil, 
et proposèrent leur donner confort de rescriplions, 
en lieu de renfort de garnisons ; et la servirent d(! 
promesses, en lieu de haullaines prouesses; de ines- 
sagiers et de petits compagnons , en lieu de cheva- 
liers et hardis champions. Ainsi doneques l’empe- 
reur et les princes d’Allemaigne , ensemble le> 
Couloniens, les consoloicut de persuasions adula- 
toires , plaines de jactance et de grandes flatteries , 
par aulcuns rustres advenlureux , porteurs d’icelles 
entre deuxeaues; et ceux de Nusse pareillement 
leur signifloieiil , par aulcuns malheureux noans 
(nageants) entre deuxeaues , le grand deslroil tle 
povrelé et déluge niiséràble où ils se Irouvoienl 
Iresbuchiés par armigèredisforlune, comme il ap- 
pert par leurs missives. 

Un jour advint qno une l)nvcresse de l’ost trouva, 
sotihs un pont faiol de quénves, im homme noyé, 

< ltaussc el vestii, Kvjnel avoil en sa honrse douze 
mourcquins , et portoit dix on douze lettres enve- 
loppées en poie et en ein; , (‘seritcs le mercredi 
ajirès la my-caresme . envoyées ]>arHermand de 
lleesse, et la commune chevalerie de Nusse, soubs 
('spoir de l’adresser au lant-g-rave Henri de Heese, 
aux bourg'maistrcs , conseil et eschevins de la 
t ilé de Coulongne, et à aulcunsf^ens de guerre es- 
latis de là le Hin ; lesquels contenoient en partie ce 
qu’il s’ensuit : 

« Nous vous tenons assez advertis par plusieurs 
» et diverses fois, tant de bouche comme par es- 
•> cript , de l’angoisseuse et pitoyable indigence à 
») laquelle nous sommes abstrainclspar nosenne- 
» mis. L’eau nous est ostéc ; les douvesse perdent ; 

>• tous nos boluwerts vers la porte du Hin sont pris 
» jusques aux derniers ; nous amenrissons tous les 
» jours, et perdons un fort après l’autre; et n’avons 
» povoir défensoir de nous-mesmes , qui jamais y 
» puist donner reeouvrance. Et comme il soit ainsi 
» que long temps nous soyons en la vertu de vos 
» belles paroles eonfictes en liqueur d’éloquence , 
» lesquelles, comme confortation de nostrecueur, 
» nousontsoustenu el respcus d’espérance que nous 
>> avons possesséc jusques à maintenant , toutesfois, 
» rienn’enestensuivipoureirect, dontnoussommes 
» grandement esbahis. Pourquoi, nous vous prions 
» et requérons très airectueusemcnl que pro- 

» messes Jà picçà fleuries , coulourées de adula- 
>j lions, et tournées, non pas à meurisson fructueuse, 
» mais en la fange de foi faillie par vostre longue 
» endormie paresse; se nous en voyez hastif secours, 
» par la plus grande puissance qu’il vous sera pos- 
« sil)le;caraultrement, nous et nostre ville sommes 
» destruicls à tousjours, mis et livrés à confuse des- 
» pection et opprobre perpétuel ; et se vous ne pou- 
>» vez parvenir à chef de votre désiré confort, par 
»» tant de fois et de voix proumis, trouvez quelque 
» gracieux appoinctement , afin que ne perdions 
» honneur, corps et chevance ; car plus n’avons de 
» confiance, sinon en la divine miséricorde, à la- 
I) quelle nous nous recommandons. » 

Semblables lettres escripvoienl aulx dessus nom- 
més, les bourgmaistres de Nusse, ensemble es- 
chevins, conseillers et communauté de Nusse, 
ensemble aulcuns capitaines, leurs envoyésen gar- 
nison de parla ville de Bonne, en faisant remons- 
trance de la grande chèreté et rareté de vivres 
(juiyestoit; parquoy plusieurs compagnons, op- 
pressés de famine, incitésà courroux, esmouvoient 
journellement noises, et conlens entre eulx ; se 
que par telles ruineuses divisions ne povoient tenir 
bonnement pied ferme. Certaines instructions bail- 
lèrent ceulx de Nusse à ces messagers, pour leur 
donner à cognoistre comment sans péril ils estoient 
abordés en terre amiable , ensemble pour infor- 
mer ceulx oultre le Bin , en quel train ils deb- 
voient continuer le traictde leurs enginsàpouldre. 

tellement que eulx , eschappés de danj'ereux en- 
combre , del)Voienl monter sur chevaux grisons, 
prendre lances en leurs mains, au bout desquels, 
avecques aulcune n)alière combustible , del)voient 
bouter le feu; et les assiégés, qui les aperclie- 
vroient , mellroient une bannière blanche sur le 
l)oluvert situé à la porte du Rin, monstrant la 
dilTérence entre leurs baslillons et les fors du duc, 
lesquels ils contendoient agTcvcr totalement ; et se 
ladite bannière estoit assise au plus bault , c’estoit 
signe que leur traict lenoit trop sur le bault ; s’elle 
estoit bas, tiroittropsurle bas; els’elles’arrestoit en 
parmutable estature, c’esloil signe qu’ils debvoient 
continuer en pareille mesure. Et pource que ceulx 
de la ville estoienl en continue labeur , perpétuel 
soin, intollérable veille, ils prioient aulxcon- 
Irassiésreans de souvent enibesoiîner l’ost du duc 
par plusieurs travaux et diverses emprinses , tant 
par eaue comme par terre , afin d’obtenir un petit 
de repos en leur dure calamité. Aulcuns aultrcs 
de l’armée du duc de Bourgogne trouvèrent pa- 
reillement un homme nojé, qui s’estoit chargé de 
porter certaines lettres escriptes en langage leuto- 
nique, à Coulongne la veille de Basques,] en- 
voyées de par l’empereur à chevaliers , escuyers, 
et à Ilermaut, lantgrave de lîeesse, et au conseil et 
communauté dcNusse,desquelsleconlenu s’ensuit: 
« Nous vous avons, par plusieurs et diverses fois, 
» mandé et signifié que nous estions venus et des- 
» cendus pour vous descharger de lagrande charge 

» OÙ VOUS estes et avez esté par longue espace de 
» temps, laquelle n’avons pas peu bonnement 
» faire jnsques à ores , obstant la ville de Lintz , 

•> <|ui empeschoil noslre descente, et pour cer- 
» laines aullrcs grandes matières : ncantmoins nous 
1» sommes prcseiilement à Conlongne , accompa- 
» gné de l’arclievesque de Mayence , de l’arche- 
»> vesque de Trente , du marquis de Brandebourg, 
» iluducde Saxe, de Henri, lantgrave de Heesse, et 
» deEvrard, corntedeW'^erteimbergbeet deMont- 
» bclliard, etisemble de plusieurs comtes et barons, 
» chevaliers, esenyers et aullres députes des villes 
» et cités impérialles, attendans de jour en jour 
M avoir plus grande sieute de subjectsde nostre ern- 
» pire , lesquels nous avons mandés sur grosses 
» j)ainnes pour nous servir et aider à vous secou- 
» rir; laquelle chose nous entendons faire hastive- 
» ment , et sans quelque délai. Et pourtant nous 
» vous requérons , attendu vostre longue patience, 
» cjuand jusques à présent vous estes tantchevale- 
» reusement et vaillamment deflendus , dont vous 
» avez acquis louange, gloire à toujours, et vostre 
» noble postérité, qu’encores vous veuillez tenir 
» fermement ung petit de temps sans vous rendre ; 
w car sans faulle nous vous secourerons ; eteefai- 
» sant, nous en aurons souvenance à tousjours. » 
En ces mesme lettres estoit enclose une petite cé- 
dule , contenant comment ledit empereur avoit en- 
voyé de rechef son ambassade par-devers le roy de 
France, laquelle avoit rencontré le chevauchenr 

du roy_, qui tesmoignoil comment il venoitensa 
personne , et estoit en chemiu atout grand nombre 
de gens d’armes , pour estre au secours et ayde de 
l’empereur ; et lust qu’il vinst ou non, si seroient- 
ils secourus , et s’en tenissc-nt pour certains. 

Les archevesques de Trêves et de Mayence , 
ensemble les aullres princes dessus nommés , 
en confortant les promesses de l’empereur , en- 
voyèrent leurs lettres escriptes le vendredi saint 
à Hermant , lanlgrave de liesse , certiffians 
comment, par l’ordonnance et exprès comman- 
dement dudit empereur, ils estoient descendus 
à Coulongne , non sans leurs grands frais cl 
mises, pour le délivrer de danger où il avoit esté 
longuement ; et veu que le temps esfoil bref, en 
dedens lequel il debvoit estre secouru , ils lui 
prioient et requéroient qu’il se voubist encores 
monstrer tel comme il avoit esté jusques alors , 
dont il avoit gloire et louange par le monde uni- 
vers; et s’il faisoit aultrement, il regardast quelle 
honte et dommage il feroit à l’empire et à toute 
nation de Germanie. 

Pareillement sire Pierre de la Gloce , alors 
bourgmaistre de Coulongne, et deulx gentils-hom- 
mes deHeesse, rescripvirent aulx ^^bourgmaistres 
de Nusse et aullres leurs bienveillans, comment ils 
estoient tous informés du povre estât et disposition ' 
de leur ville , par<aulcuns leurs amis, qui derniè- 
rement en estoient partis ; et narroient comment 
le marquisde Brandebourg, le lantgrave de Heesse, 

et le comte de Wertenberghe, estoient n’a guères 
venus personnellement à la pierre, estant à l’op- 
posite de la grande isle, à intention de ravitailler 
Niisse de toutes choses nécessaires j mais ils ne peu- 
rent parachever leur intention et imagination, par 
faulte denavires.Néanlmoins l’empereuretles prin- 
cesd’Allemaigne estoient en continuelle poursieulte 
de amasser gens pour les secourir lantost après Pas- 
tjues; et fussent cerlainsque le roy de France, en sa 
personne , estoit en chemin pour donner secours à 
l’empereur , et amenoil toute la puissance de son 
royaulme. L’instruction de celui qui porloil ces let- 
tres estoit telle, que lui venu à Nusse, il deh- 
voit incontinent faire houter le feu en deux lieux 
hors delatourdeCliconchon,a(Hn que ceux de delà 
le Rin cogneussent clèrement qu’il estoit arrivé 
sans inconvénient; et se ceulxde la ville persévé- 
roienl en voulenté d’eulx tenir, ils dehvoient son- 
ner deulx fois la cloche du helfroy devant niidy ; 
et s’ils vouloient avoir gens et pouldre, ilsdehvoient 
sonner ladite cloche après disner. Item, et s’il fust 
advenu que ceux qui avoient la charge de conduire 
lesdites gens et pouldre eussent esté rués jus , ou 
menés à quelque fin malheureuse par leurs enne- 
mis, leurs députes estants à ladite pierre, dehvoient 
faire la nuit ensuivant aulcun certain signe d’un 
fallot ardent ; et autant de fois qu’ils le monstre- 
roient , et autant de jours après ils dehvoient 
eslre raffreschis. El s’ils vouloient avoir traicté, 
ils dévoient mettre, entre le jour et la nuit, un 
l'allot ardent sur la tour Sainl-Quirin ; et ce temps 

pendant, les princes en leur al>sence dehvoient 
entendre à leur appoinctement. Par la réception 
desdiles lettres, fut desveloppé le secret de Nusse, 
et sceu l’expectation de délivrance qu’ils avoient en 
leurs alliés , ensemble leur chétive indigence et dé- 
sertion misérable, plus au vrai que par cculx qui 
volontairement se embloientde la ville, et se rcn- 
doienl en la merchi du duc ; car il y avoit si mi- 
rable et prudent régime entre lesgrans, touchant 
la conservation salutaire, que le menu peuple, frais- 
le de patience , tendre de la langue, et qui rien 
ne cet celler , ignoroit du tout la certaine dis- 
position et police de léans , comme il appert clè- 
rement, quand aulcuns d’eulx, par meschéanceou 
aultrement, se trouvoient ès mains des bourgui- 
gnons , partis de leur fort en ung mesme jour, dili- 
gement examinés et cauteleusement aquestionnés , 
par torture ou aigre menace, bien peu confor- 
moient en ung propos, mais se contredisoient en 
plusieurs manières. 

Coioniens estans oultre le Rin , apperchevanls 
que leurs missives n’avoient quelqu’adresse en 
Nusse, parles messagers qui demouroient en la 
poursuite , absorbés en la rivière , et arrivés en 
commun spectacle de leurs ennemis qui les des- 
pouilloient, et que eulx^mesmes quiles envojoient, 
n’avoient ne audace ne hardi emprendre , ne par 
l’eaue, ne par terre , tant pour la force léoniquc 
trop répugnante, comme pour le curieux aguet 
qui s’y faisoit, ils imaginèrent chose merveilleuse 

et de noble intention , car ils firent entailler plu- 
sieurs pierres creuses, où ilsencloirent leurs lettres 
par ung billon de bois , puis les boutèrent en leurs 
engins , et en tirèrent les unes dedans la ville , les 
aultres dedans les isles , qui prestement furent re- 
cueillies par les assiégeans , leues et divulguées par 
les quartiers. Mais ceulx de Nusse n’avoient quel- 
que gros baston de suffisante cache pour leur 
Tiendrc responce^ dont ils estoient moult dolens. 


CHAPITRE XIV. 


Comment les mines quele duc Charles avoit faict faire à grandediligence 
furent perdues par la négligence des Italiens. 

Eiï l’espace de deulx mois , à très cher coust , 
par grant subtilité d’engins et extrême labeur , 
les mines que le duc , très souvent en grand péril 
de sa personne, avoit sollicité estre faictes, furent 
honorablement approebiées et achevées; mais les 
assiégés apperchevans ceste merveilleuse œuvre , 
trop périlleuse et mortelle pour eulx^ par peur et 
crainte qui les incita , firent mine contre mine , et 
prinrent courageuse prétente contre malheureuse 
attente ; tellement que par ung sabmedi , huitiesme 
jour d’apvril , environ deulx Heures après disner , 
iceulx voyants que trop foible et méchant guet se 
faisoit au quartier des Lombards, rompirent secrè- 
tement une rive de terre, et comme tousasseurés 
en leur espérée bonne fortune , pourveus de cou- 

leuvrines, hacquebuslcs , arbalestres, gros bancqs, 
fors buys et larges plances, saillirent par grant 
hardement en la raine desdits Lombards , où ils 
trouvèrent seulement quatre ou cinq boraines ita- 
liens, de peu de faicl et de lascbes courages; les- 
quels voyants ceste impétueuse envahie, s’enfuirent 
de tire elbabandonnèrent lesdites mines, qui puis- 
samment furent gaignées, ensemble deulxribaude- 
quins alFultés ; et les deffendirent si chevalereuse- 
ment, que oncques puis ne furent conquises. 

Le seigneur de Tiennes et aullres nobles clieva- 
liers, oyants ce hideux effroi , y coururent à toute 
diligence , et se mirent grandement en peine de 
recouvrer ladite perte ; mais guaires n’y proufi- 
tèrent. Jehan de Mastain, ung très vaillant escuyer, 
y deinoura mort er» la place, ensemble plusieurs 
aultres tués et bleschés. Le duc voyant ce domage 
irréparable, frustré de sa haulte emprinse magnifi- 
quement conduite jusques à ce jour, et misérable- 
ment finée par la paresse de cœurs faillis , vint au 
logis du conte de Campo-Basso, qui lors, travaillé 
de maladie, se tenoit à Malines, et en coinmnn 
spectacle fit venir les Lombards en sa présence ; 
et les saluant d’un regard fier et léonique , leur 
dit en telle manière : 

« Obonsltaliens, refulgenle nation, jadis semence 
» de nobililé, germe loyal, fleur de prouesse, 
» Ironcq redolent, et llourissanl estoc soubsletrès 
» sacré sceptre d’impérialle majesté , où est le ré- 
») sonnant brnict de vos armes, jadis ouy par les 

» angles <le la terre? où est le glorieux lunae de 
)) vüslre renommée resplendissant par le monde 
» univers ?où est laprofonditéde vostre prudence, 

»> qui par l’acuyté de son engin , redigeoit les di- 
i> vers climats de la mondaine circonférence au 
» vrai centre de souveraine monarchie ; vostre bruict 
» est accoisié, vostre clarté est eslaincte, et vostre 
» sagacité et diligence curieuse s’est contournée en 
» laschelé et néHiiîencemallieureuse.J’aidélaissié 
» de promouvoir aux haults degrés d’armes mes 
» nobles parens, vassaux et naturels subjects, pour 
» l’advance de vous, estrangiers, qui militez à mes 
» sonldées, et vousay donné quasi la totale charge 
» de ma chevaleureuse prétente , où vous pouvez, 

» se à vous ne tient , acquérir los de perpétuelle 
» mémoire. Vous estiés le seing de ma labeur, 

M la verge de mes ennemis, et l’appui de mon lion- 
M neur. Gomment polrcz-vous recouvrer ceste ve- 
» recondieusc perte et très domageuse gastine? 
U Vous avez monstré vostre sésrnicieuse œuvre et 
» sommeilleuse felardité; car j’espérois avoir de 
» vous fruict et bruict honorable, et j’ai trouvé 
» enfin de cens faulte et fraude misérable. » 

Ces mots finez, six Italiens qui ce jour faisoienl 
le guet à ladite mine, pensans nûtiger l’ire du 
duc , se ruèrent à genoulx devant sa face , implo- 
rans grâce et clémence de leur oultrageux obpro- 
bre , meschéance et confusion; dont, pourconlou- 
ler leur excusance fardée, donnoient à entendre 
qu’ils n’en a voient receu ung deniei’ depuis l’espace 

de sept mois ; parquoy nécessité de vivre le? avolt 
constraint de engager leurs armures. 

Le duc , trop esmerveillé de ceste hesongne , 
leur respondit qu’il ne debvoil rien au conte de 
Campo-Ilesso , leur capitaine , et que mesmes le 
conte lui debvoit du retour sur les trois mois qui 
lors eouroient. 

Ceste chose bien escrutinée par les commis, 
fut trouvée véritable ; et lesdits Italiens vaincus de 
leurs propres bourdes, confus et ahontaigiés, pour 
contenter le duc , promirent recouvrer ladite 
perte. Et de faict, la nuit sequente, se mirent en 
leurs debvoirs; et desployant iceulx force et puis- 
sance , saillirent par grand eflbrt en ladite mine, 
espéransde la reconquerre. Mais ceulx de la ville 
qui s’en doubtoient, prompts et rangés à leurs dé 
fenses, les receurent vigoreusemenl , tellement 
que, par grande subtilité et par le traict à pouldre 
dont ils estoient garnis à grant planté , ils les ex- 
pulsèrent ; et en furent occis grand nombre desdils 
Italiens ; et n’eschappa ung seul de ceulx qui s’es- 
toient vantés de la regaigner. 

Après ceste domageuse et lamentable perte, 
aulcuns petits compagnons d’Italie , veuillans don- 
ner récupération honorable à leur nation , alors 
despecte et vilipendée parleur meschant régime , 
commencèrent à faire une autre mine au travers 
des fossés de la ville, et accumulèrent terre seiche, 
gravier et certains matériaux, lesquels ils ruoient 
a la couverte en traversarjt ledit fossé ; etille< quc 

firent une belle dicque^ laquelle ils fendirent en 
deux ; et apposèrent de grosses asselles à chascun 
costé, affin que la terre ne cheut en la fente; et par- 
dessus nietlüient cloies chargées de terre pour la 
tuilion de leur corps. Et lors fut gaignée l’entrée 
de l’eaue des fossés à la mine des Picquars; et com- 
mença très fort à couler à la rivière , nonobstant 
qu’elle demourast profonde d’une demi-lance. 

Cculx de Nusse cognoissans aulcunement ceste 
sccrete continue labeur, ignorans la conséquence, 
durement aguillonnés d’espovantable terreur , 
pesoient beaucoup le faict. Toutes-fois ils firent à 
l’adventure une contremine, laquelle ils pilotoient 
rez à rez , et au bord de l’eau ; et lors fut adnichi- 
lée l’ernprinse des Italiens, qui perdirent tout es- 
poir de recouvrance. Cæ temps pendant, saillit hors 
de Nusse un hacquebutier , lequel oppressé et in- 
terrogué de l’estât d’icelle , donna à entendre au 
duc que le plus foible quartier de la ville estoit au- 
près du moulin à vent. Le duc , sur sa parole , fit' 
affûter celle part une grosse bombarde , qui ren- 
versa ledit moulin par terre ; et conquirent lesdits 
Bourguignons le premier fossé ; et l’eaue mise jus, 
gaignèrent la crête de entre deux fossés, où ils plan- 
tèrent un gros bastillon qui descouvroit dedens le 
premier fort de la ville ; et approchèrent si près 
que pour entrer dedans le second. Ceulx de Nusse, 
très diligens à leurs défenses, fortifièrent à l’en- 
contre. 

Le duc de rechcl' fit affûter une serpentine eu 

l’abbaye où il estoit logé pour tirer au long dudit 
fort ; et ceulx de Nusse emplirent de terre grosses 
pipes da vin. Se les assirent de travers selon le fossé, 
pensants rompre le coup; et firent pont-levis pour 
venir d’un fort à l’aultre. Puis quand lesdils Bour- 
guignons escarmouchèrent , soubs espérance de 
tout gaigner , ils se donnèrent grant merveille de la 
fortification de ceulx de la ville, achevée subtile- 
ment, en si peu de jours, ensemble et la soubdaine 
répugnance qu’ils leur baillèrent; et habandonnè- 
rentleur emprinse pour l’horrible fouldre de traicts 
qu’ils trouvèrent, et pour le feu, huille, vive chaux, 
garbes et fagots allumés dont ils furent trop dure- 
ment servis. En ces jours fut occis ung très vaillant 
escuyer, nommé Pierre de Longueval. 


CHAPITRE XV. 


Comment ceulx de Nusse descendirent ès isles, et furent ruc'sjus par 

les Angles. 

Ja-soit-ce que le siège de Nusse fut tant propre- 
ment situé que rien plus, toutefois on ne l’assist 
pas selon la doctrine de Végèce, qui enseigne à 
colloquer les tentes ou forts en tel lieu que nulle 
soubdaine inondation n’y puisse donner empesche- 
ment; car entre my-caresme et Pasques, les eaux 
furent si grandes sur le RIn, (ju’elles surmonlèrent 
tout dicquaige ; et furenl la petite isle et la plus 

grande partie de la grande si couvertes , que par 
les grandes ondes et nuages qui de gros vent se 
causoient, ce sembloit à voir une petite mer. Et lors 
trois bourgeois de Nusse se mirent en ung petit 
bastel sur la rivière; et par le bon vent qu’ils eu- 
rent, cinglèrent amont le Rin. El nonobstant 
toute garde, défense, aguetetprovision d’artillerie 
qu’ils firent à l’encontre, ils eschappèrent ce dan- 
ger, et arrivèrent de plain jour en l’ost desCo? 
Ioniens. 

Environ trois jours après, ceulx de la ville en- 
trèrent de nuict en trois bodequins, et descendirent 
au poinct du jour en l’isle, sur intention de brusler 
les logis des assiégeans et de mettre tout aux es- 
pées. Anglès, qui ce quartier avoient en garde, 
apperceurent leur venue; et comme tout avisés de 
leur faict, les laissèrent descendre paisiblement 
sans esmouvoir quelqu’effroi ; puis, quant bon leur 
sembla, ils eslevèrent un si aspre et cruel alarme, 
que ceulx de Nusse, tous épouvantés, cuidans que 
toute l’armée se tirast celle part, ne cuidèrent ja- 
mais trouver leurs bodequins à temps. Les uns au 
rentrer ens se sauvoient, et les aultres se noyoient. 
Les Anglès, qui y perdirent deux hommes, chargè- 
rent sur eulx si rudement, que environ trente 
demeurèrent sur la place , et douze aultres furent 
prisonniers, qui récitèrent lesdispositionsde la ville, 
et congneurent que les trois bourgeois dessusdits 
s’estoient tirés à Bomellc , vers l’empereur , pour 
avoir secours de vivres. Et tantost ceulx de Cou- 

longue mirent sur le Rin grans bastanx garnis de 
tous biens, |Jour ravitailler INusse. Le duc, de ce 
adverti, fut en armes deulx ou trois jours de lasep- 
maine peneuse , et il mit si grand obstacle, que les 
Coioniens furent frustrés de leur emprinse. 


CHAPITRE XVI. 


fximincnt Allemands furent durement rencontres des Bourgui^ons. 


Grahs murmures, secrètes hongueries et dures 
machinations s’eslevèrent surles Italiens, tant pour 
l’irrécupérable perte des mines, que pour l’absence 
de leur chef, le conte de Campo-Basso , qui lors 
soi disant estre agressé de maladie , se tenoit à Ma- 
lines chault et moiste. Dont, pour les bons encoura- 
ger, et les mauvais corriger, le duc bailla la charge 
desdits Italiens à son très cher et bien aimé cousin, 
conseiller et chambrelan, monseigneur le comte de 
Chimay , lequel logé auprès de lui, au dortoir de 
l’abbaye, emprist le faict avec messire Josse de La- 
laing , souverain de Flandres ; et pour y prendre 
curieux regard, se logèrent depuis au quartier des 
Lombards. Si les entretindrent en union sous verj^e 
vigoreuse ; et eslcvèrcnt une justice , où ils firent 
exécuter les délinquants. Le duc, qui lors n’a voit 
pas trop bien en grâce les Italiens , sur intention 
de leur faire aulcunes remonstrances , par ung di- 
manche, neuviesme d’apvril^ fit exprcscommande- 

ments à ceulx de sa garde et de son hostel , qu’ils 
se trovassent le mieux en poincl que faire se pour- 
roit , au quartier desdits Lombards , à deux heures 
au jour. Et ainsique chacun se préparoit pourcon- 
venir à heure assignée , les avant-coureurs des 
Couloniens , environ soixante chevaliers , appro- 
chèrent l’arbre du guet; lesquels de prime venue 
erchassèrent le guet des Bourguignons jusques à 
l’artillerie de l’ost, et occirent le berger de monsei- 
gneur de llumbercourl. L’effroi venu à cognoLssan- 
ce, grande alarme s’esmeiit de toutes parts; gentils 
compagnons bien montés, qui pour aultre exploict 
mettre à fin s’estoient mis sur les rênes, se trour 
vèrent en ung moment environ soixante lances , et 
rebôulèrent de grand courage les avant-coureurs 
allemans, oultre l’arbre du guet, lesquels donnè- 
rent grant merveille d’estre si soubdainemeut re- 
cueillis. Le rencontre lut cruel et aspre : le duc, 
vestu d’une longue robe, y survint des premiers. 

Le visconte do Soisson et Anthoine de la llouar- 
derie y besognèrent haultement , et y eurent 
leurs chevaux effondrés. Il y avoit selon une petite 
rivière une grosse embusche d’ Allemans, environ 
de quatre à cinq cens chevaux, et autant de pié- 
tons. Le duc , qui les apercent, lit ses gens mettre 
pied à terre ; et par le renfort qu’il eut des surve- 
nans , chargea si victorieusement sur lesdits pié- 
tons, qu’ils ne jx’urent soustenir le fais , et furent 
rompus; etentra dedans IcsditsAllemands qui furent 
desconlis et mors sur la place environ soixante che- 

valiers, nobles hommes , el deux cents piétons. Les 
Bourguignons y dcmourèrent en petit nombre. 
N’y eut nuis de nom, sinon Anlboine de Poix, 
rjui fut altainct d’un vireton parmi le bras ; ils dé- 
tindrent soixante prisonniers. 

Les aultres, voyans cesle piteuse adventurè, le 
gaignèrent à la course; et le duc, accompagné de 
deux cens lances bien prisées, les cacha jusques àla 
nuict; et furent poursuivis par aulcuns gentils- 
hommes , compagnons de là garde , jusques à lieue 
demie près deCoulongne ; mais puis, tous ensem- 
ble retournèrent au siège, et examinèrent leurs 
prisonniers, lesquels ils trouvèrent de diverses opi- 
nions. Toutefois les plusieurs mainlenoient que ce 
jour s’estoient partis de Goulongne environ sept 
heures au matin, et avoient amené les piétons d’un 
petit chasteau , pour empcscher ceulx de l’ost, 
pendant le temps que Coioniens dévoient ravitailler 
ceulx de Nusse. Trois jours après, la garde, cin- 
quante lances italiennes, ensemble et deux cents 
archers d’Angleterre , se mirent sus de nuict , en 
intention d’escheller une petite ville entre Nusse et 
Goulongne; et menèrent un eschelleur des gens de 
monseigneur de Ilombrecourt^ qui subtilement 
dressa une eschelle contre la muraille ; et montè- 
rent en sus seize archers de la garde , qui tan- 
tost furent perchus et frustrés de leur faict. Advint, 
ai(»si qu’ils retournoient au siège, que leurs avant- 
coureurs, sur le poinct du jour, trouvèrent douze 
ou vingtrustres, puissans hommes,de haultecorpu- 


110 CHRONIQUES (i475) 

lence, esquels ils ruèrent jus tout net sans 
quelque perte de leurs gens , sinon que Jehan dè 
Neufchastel , ung très vaillant homme d’armes , 
eut le poing coupé tout jus , dont le duc fut très 
dolent ; si lurent tous ceux qui le cognoissoient , 
car il estoit hardi et vertueux , et de grant entre- 
prinse. 


CHAPITRE XVII. 


I.a response que feit monseigneur le duc de Bourgogne aux ambassadeurs 
du conneslable de France, venus au sie'ge de Nusse pour pratiquer 
trêves entre le roi et lui. 


Durant le siège de Nusse, trêves estoient entre le 
roideFrance’etle duc de Bourgogne, (Inans au may 
ensuivant. Monseigneur le connestable, comme 
médiateur des parties, envoja vers le duc ses am- 
bassadeurs pour praticquer nouvelles trêves. Aux- 
quels, les propositions oïes par certains députés , 
le duc respondit en telle manière : « Le fruict de 
» vostre ambassade, ainsi que m’ont récité mes 
» conseillers qui vous ont ouis^ combien que l’empe- 
» reur, le roi de France, et plusieurs princes etcom- 
» munes d’Allemaigne aient accepté une journée 
» en la cité de Metz , pour esmouvoir une terrible 
» guerre à l’encontre de moi, mes pays et sei- 
» gneuries , néantmoins le conneslable a espoir de 
» practiquer bonne et longue trêve entre le roi et 

» moi, et la plus seure de jamais, au cas que je y 
» veuille entendre. Certainement je crois que le 
» roi doit bien penser que la guerre apparente 
» entre lui et moi est plus à son désavantaige que 
*> au mien. Il ne peut ignorer que aultres fois il a 
employé toute sa puissance, ensemble celle de 
» ses alliés, pour moi seul et impourveu de tous mes 
» amis surmonter en bataille; toutes fois il n’a 
» rien sur moi conquesté par armes. Or doneques, 

>» quelle espérance poelt-il avoir maintenant, quant 
» je suis préadvisé et pourveu^ tellement que , 

» au Dieu plaisir , il n’emportera rien du mien? 

» Pendant le temps que mon frère , le roi Edouard 
» d’Angleterre, estoit expulsé de son royaulme , 

» le comte de Warwick, mon ennemi, conver- 
»» tissoit la puissance des Englois pour le roi de 
» France à l’encontre de moi. Le duc de Bretai- 
» gne , mon frère , estoit si foullé par les guerres 
» qu’il avoit soustenues en son pays , qu’il ne povoit 
» m’estreenaide. SimonseigneurdeGuyenneestoit 
» mon ami , si ensuivoit-il le roi son frère. Le roi 
» d’Arragon pareillement estoit en ce temps fort 
M oppressé de la guerre. La maison de Savoye ne 
» me donnoit guaires de faveur. Aussi le duc Ni- 
» colas de Lorraine se portoit couvertement mon 
M ennemi. Finablement nul de mes amis ne me 
» firent nul proufict. Mais du costé du roi, tout lui 
)» lournoit en prospérité ; dont soubdainement il 
» rompit le lien de paix, et tous appoincteinents 
» solennellement faicts entre lui et moi; ets’esleva 

» contre moi en grand appareil et puissante ar- 
» méo, qui de rien ne m’en donnoie garde. Pour- 
» quoi me fus- je doublé de lui? Je n’avoie pas 
» seulement avec lui paix fermée, mais jeluiprestoy 
» singulière bénévolenee, et avoj de ma part mis 
» en oubli toutes guerres, dissentions et rancunes 
» passées. Quelle chose fit-il? Il occupa première- 
» ment mes villes de Troye et Montdidier. Après, 
» par subornation et mal-engin, print ma citéd’A- 
y> miens et ma ville de Saint-Quentin; corrompit 
» les habitants d’icelles par argent et belles pro- 
» messes; et qui plus est , les gendarmes qu’il avoit 
» envoyés contre moi, en mon pays de Bourgogne , 
» avoient rué jus mes gens par delà , et pillé plu- 
» sieursvilles; elavoienlexécutécescrueux exploits 
» si baslivement, que à jieine en estoy adverti qu’ils 
» fussent tous achevés. Jen’estois lorsseulementdé- 
» pourveu de mes amis; maishabandonnédeBour- 
» guignons qui ne me povoientsecourir.Toutes-fois, 
» ainsi que j’estoy resveillé au bruict de ses armes, 
» moi confiant en la divine miséricorde , et aussi 
» en ma juste et bonne querelle , je marchai avant 
» à grand ost contre lui ; je prins Picquegny d’as- 
» sault, ensemble le Chastel, qui est renommé l’une 
» des fortes places de Picquardie ; et fis mon camp 
)i auprès des murailles d’Amiens , entre deux ba- 
» tailles de mes ennemis, afin que l’une ne peult 
» secourir l’aultre. Et n’ai pas seulement résisté 
» à sa fureur et insolence, mais j’ai rompu ses 
J» cautelles et secrets aguettemens, lesquels, s’il 

» les a voulu perpétrer contre moi et mescompa- 
» g'nons, conire tout clroict divin et humain , j’en 
» laisse à Dieu la vengeance. Je rie suis pas, grâce 
» à Dieu, garni seulement de mes domestiques, 
» aidé par lesquels j’ai, puis nagiières, pénétré le 
» milieu de son royaulme comme victcur; mais 
» je suis secouru des foi'ces des estrangers , pour 
» quoi il doibt redoubler la bataille dont, à juste 
» lillre, je le puis poursuivre , et moi venger par 
» armes de tant de griefves injures par lui faictes, 
» si comme de violer la justice divine et humaine. 
» Chacun cognoist de long temps, par un commun 
» proverbe, que les confédérations des Germains 
« sont mobiles et de peu de faict. Le roy scet de 
» vrai que, par ma force, j’ai restabli paisiblement 
» le roi mon frère, Edouard, en son royaulme 
« d’Angleterre , et comment il vient à grand 
» puissance contre lui en mon aide. Il scet bien que 
» mon frère le duc de Bretaigne n’est point oyseu ; 
» aussi n’est le roi d’Arragon, lequel a eu tant 
» de belles victoires sur ses gens au pays de Bous- 
» sillon. Et est assez adverti que le roi de l’isle de 
» Cecile, fils de ce raesme roi d’Arragon, porte 
» maintenant mon ordre de la Thoison-d’Or , et 
» succède au royaulme de Castille et de Léon, par 
» îa mort de l’aultre roi qui estoit son ami ; lequel 
» roi de Castille sera son ennemi. La maison de 
» Savoyeesl , puis naguères, confédérée à moi, et 
» n’est rien qui en puisse briser l’alliance. Le duc 
» de Milan s’est déclaré son ennemi et mon ami , 

» duquel les ambassadeurs sont en chemin pour 
» venir vers moi. Je me suis asseuré du duc de 
» Lorraine. Je laisse à parler des aultres mes amis 
» et alliés, comme le roi de Hongrie, le roi de 
« la Grande Cecile , les Vénéciens et le comte 
J) Palatin, pour ce qu’ils sont loing du royaulme 
» de France; et ne mets sinon ceux qui assiè- 
» gent et environnent son royaulme à tous lez ; 
» lesquels il perçoit estre ses adversaires, non 
» seulement pour l’alliance et faveur qu’ils ont à 
» moi , mais aussi pour particulières haines qu’ils 
» ont en sa personne. Pourtant , quelque riens 
» que vous proposez pour lui ne me donne vou- 
» lente de faire trêves avec lui , veu que l’appareil 
» de guerre qu’il met sus, ne me donne quelque 
w crainte, mais lui tourne à sa ruine. Et si j’estoie 
» à ce conseillé, par quelle façon et moyen pour- 
» rois-je avoir paix ou treves avec lui, quand cau- 
» teleusement il a rompu la paix de Péronne, tant 
» solennellement jurée, décrétée et accordée entre 
» lui et moi; laquelle de rechef, devant l’image 
» de Nostre-Dame de Jjiesse , et mettant la main 
» sur l’iautel^ il jura publiquement, et proumit 
» la garder; et laquelle depuis, lui retourné à 
» Tours et à Amboise , par le consentement du 
» grand conseil de France et de la court de par- 
» ï^ent de Paris, sans contraincte nulle, il ap- 
» prouva ,| ratifia et proumit entretenir bien et 
» l^nÿnt? Toutes les fois aussi qu’il a trouvé 
» opportunité de moi nuire, il a violé les trêves 
» données au roi d’Arragon , à mon frère le roi 

» d’Angleterre, et à moi, et a fait encore aujour- 
»> d’hui, mais non pas sans estre puni. Maintenant 
» ses gens d’armes courent sur les frontières de mes 
>' pays , et cueillent proies de toutes terres, comme 
« s’il n’estoit quelque trêve entre nous. Si je pren- 
» dois les trêves que vous mettez au devant , de 
» quel parchemin les feroit-on ? de quelle encre , 
» de quelles lettres seroient-elles escriptes? de 
» quel scel , de quelle cire seroient elles scellées 
M et confirmées, quant tant de fois par cy devant 
» les a rompues? par quel Dieu jurera-il, qui tant 
» de fois a levé sa main vers le ciel , soi parjurant 
» et maculant son serment? Certainement, s’il 
» me vouloit satisfaire de tous les dommages. 
» pertes et intérests que j’ai portés, à cause qu’il 
» n’a voulu entretenir les appoinctements faicts 
»> entre lui et moi depuis le traicté de Péronne. 
» il auroit assez à faire. Une chose m’induisoit 
» seulement à trêves : e’estoit l’amour de Nostre 
» Seigneur, et le bon vouloir que j’ai eu, et ai 
» encores , de donner secours et aide à nostre foi 
» catholique contre les infidelles. Toutes fois, afin 
» que vous sachiez que je veulx entendre au bien 
)) de paix : s’il me veut rendre Saint-Quentin et 
» Amiens, lesquelles il m’a tollues et ravies par 
» force, et ce soit le plaisir de mes frères et com- 
» pagnons, le roi d’Angleterre , le roi d’Arragon , 
)) et le duc de Bretaigne, les trêves soient entre 
)) nous. Mais sans ces trois, je ne puis rien faire, 
» ne accorder chose quelconque ; car nous sommes 

» tellement unis et pactionnés ensemble, que, avec 
» le roi de France, nostre commun ennemi, nul 
» de nous ne peut rien faire sans le consentement 
» des aultres. Dictes ces choses à mon cousin le 
» coniiestable, afin qu’il les face sçavoir au roi, 
» se bon lui semble. » 


CHAPITRE XVin. 


Comment l’empereur descendit à grant puissance, pour assic'gcr la ville 
de Nnsse et combattre le duc de Bourgogne. 

En l’an mil quatre cent soixante-quinze, en- 
viron Pasques, l’empereur Frédérick , desjà avant 
en son temps , humble , pacifique et de singulière 
patience, par l’incitation des plus grants de son 
empire, et pour subvenir à la douloureuse capti- 
vité deNusse, se convertk’à la guerre; appela les 
princes d’Allemaigne en son aide , et fistcomman- 
dementau duc de Julliers, lors favorable aux Bour- 
guignons, qu’il le vinst servir. Le duc de Julliers 
comparut devant la majesté impériale, et du ser- 
vice s’excusa très sagement , soi déclairant parent , 
voisin, pensionnaire et allié au duc de Bourgoi- 
gne, auquel il se rendoit obéissant serviteur, et 
ne vouloit , ni povoit bonnement, servir à deux sei- 
gneurs ; et retourna en sa duché. Néantmoins l’em- 
pereur fit l’amas de son armée à Bonne , et cueillit 
infinie puissance, entre lesquels esloient l’archeves- 

que de Trêves , l’archevesque de Mayence, Téves- 
que de Munster , le duc de Saxe , le duc d’Ostrice , 
le comte de Quervesteyn , le marquis de Brande- 
bourg’, Henri, lanlgravc de Hesse, Evrart , comte 
de Wirtemberghe et de Montbeliart, et plu- 
sieurs aullres grands princes, barons, chevaliers^ 
escuyers et communautés des cités et villes de 
Gernianie; et en très grande magnilîcence , très 
honorablement, accompagné vint l’empereur en 
la cité de Coulongne , où il fut receu à granl joie. 
Et arriva son ost par eaue et par terre en très grant 
nombre de navires chargés de gens d’armes et de 
tous instruments de guerre , et de vivres innumé- 
rables, tant pour soutenir l’armée que pour sub- 
venir à Nusse. Après qu’il eut illec séjourné une 
espace et disposé de ses affaires, il se mist aux 
champs en notable arroi , sur intention de com- 
battre le duc et de délivrer son peuple de mor- 
telle pestilence ; et tint son premier camp à une 
bonne lieue près de Coulongne en tirant vers 
Nusse, cheminant de nuict selon le Rin; puis 
s’enclouit en son fort. 

Tant approcha, qu’il se logea à Zone; et lende- 
main, fit un parc, le plus fort des aullres, à une 
lieue près du siège. Il avoit en front une grosse 
raontaigne; le fleuve du Rin d’un costé; larges et 
parfons trenchis de l’aultre, au pendant de la 
montaigne jusques au Rin; mesmes en tout le 
clos, esloient logis somptueux, situés en très belle 
ordonnance, non pas de terre et d’estrain, mais 

de riclies lenles et plaisans pavillons, en telle quan- 
tité et de si excellente monstre, que ce sembloit 
au voir une grosse cité construite de palais, de 
temples et glorieux édifices. Les princes, chacun 
son degré , avoient leurs demeures de mirable ar- 
tifice, fortifiées de fossés à l’environ, comme en 
ville fermée, entre lesquelles celle de l’empe- 
reur esloit la nonpareille, et resplendissoit sur 
les autres par extrême beauté. Joyeuse en fut la 
vision, précieuse en fut la facture; et n’est œil 
ne cœur, tant couvoiteux d’honneur ne de cu- 
riosité, qu’il ne se deust contenter de voir ce 
haultain triomphe. Le grand nombre des navires 
doubles et trebles sur lcRin, ensemble enchaî- 
nées, doit ung grant quartier de l’ost, sans plenté 
d’aultres navires, cxclusesde l’ordonnance, garnies 
de tous biens, ausquelles continuellement applou- 
voient les maistres d’hostel des princes, avecques 
leurs serviteurs, qui en liroiet»t les vivresdont l’ar- 
mée esloit soubstenue; la police, très sagementcon- 
duicte et à peu de confusion , selon la grande mul- 
titude, car il y avoit gens de diverses nations et ré- 
gions estranges, habitués à la mode de Turquie , 
les ungs sortis de dards et les aultres de gros 
fléaux de fer. Le duc adverti du grand appareil 
et merveilleux ost que l’empereur avoit assemblé 
pour le combattre, pensa d’y mettre résistence ; 
et pour ce que plusieurs chevaliers et ses gens 
séjournèrent à Rempelle , Waekedonne, Venelle 
et aultres villes voisines, tant pour la rareté des 

fourrages , que pouraultres nécessités, dont l’ar- 
mée estoit mendiante, il fît exprès commande- 
ment que chacun fust pourveu de ses chevaliers*. 
Et quant il entendit qu’ils tenoient à chaînes d’ar- 
gent, il envoya par les hostelleries clercs de 
despense et aul 1res officiers, atout grant finance, 
pour les défrayer; mais ils y trouvèrent plusieurs 
liostellains du pays , tant rebelles que à peine la 
povoient ravoir pour bien payer ne pour bel lan- 
gage. 

Quant chacun fut monté au mieux mal qu’il 
se peult faire, et que l’empereur s’elTorchoit jour- 
nellement de faire ses approches , le duc visita les 
quartiers de son siège , et appela les conducteurs 
et capitaines de cesdits gendarmes; et en doux 
lengage , humble et amiable , leur dit ainsi : 

« Mes très chers frères et amis, qui jusqu’à 
» ores avez en ma faveur porté avec moi les durs 
» travaux de la guerre, passé les dangereux des- 
» troicts sans grippe de fortune, et acquis honneur 
» perpétuel, je suis vostre chef et prince; je 
» m’appuie sur la force de vos bras vertueux, 
" et me confie et asseure en vos nobles et léaulx 
•> courages. Véés-cy l’empereur et toute sa 
•> puissance qui se présente devant vos yeulx pour 
» vous assembler en bataille; c’est le plus fort 
» de nostre queste. Disposez-vous chacun selon son 
» appartenir; prenez en vous cœurs de lions; 
») et s’il plaist à Notre-Seigneur , en gardant le 
» droit de l’église, ensemble la querelle dè nos- 

» trc cousin , nous obtiendrons glorieuse vic- 
» toire. » 

Quant les liaulls barons , clievalereux vassaulx 
et leurs sujets entendirent la très douce et cor- 
diale persuasion de leur duc et seigneur naturel, 
pitié les surmonta ; ils se prindrent à larmoyer ; 
et par singulière amour et cordiale affection dont 
il les avoit embrasés^ ils estoient contens de ad- 
venturcr leur vie en sa bonne et juste poursuite. 

Le duc en riens ne changea, ne oncquesne se des- 
rocha de son haultain vouloir, et toujours persista 
en son magnanime courage. L’approchement de 
l’impérial arroi , ensemble l’estombissement et 
resveil de ses armes, le rejouissoient assez; et ne 
s’espouvantoit non plusquefaictladamedes nopces, 
qui oyt le bruit des méneslriers , et sent appro- 
cher son espoqx le jour de sa feste. 

O très puissant duc , vertueux cueur léonique , 
valeur scipionique, bras herculien, poing ma- 
cédonien, corps acéré quasi impossible, à qui 
rien ne semble impossible , auras-tu toujours 
l’espée au poing dextre ? Tu resveilles Europe; 
tu pertubes Allemagne et espouvantes les na- 
tions rihoteuses; tu as en tes jeunes ans, estant 
simple comte de Charolois, pénétré France, fi- 
ché ton estaudard au millieu de son ventre, et 
obtenu champ de bataille contre le plus grand 
roi des crestiens. Toi, maintenant, redoubté 
duc, quel n’aime ne roi ne duc, comment pourras- 
tu évader de cest impétueux déluge? auras-tu har- 

dcnient d’envahir le pins grand du monde , l’hé- 
rilier du mondain fabriquant, l’image du céleste 
gubernateur, le seul impérateur du genre hu- 
main , soubs qui ploie et encline toute force 
terrienne. Toute Germanie, son germe et sa mais- 
nie se présente devant les yeux ; elle appelle 
en aide le ciel , la terre , le feu et l’eau ; et lui 
semble bien que lu seras bersail à ses sagettes. 
Mitigue ton ardent désir, refrène ton haultem- 
prendre^ déprime ta haulte prétenle j conver- 
tis ton glaive en instrument de labeur, ta lance 
en racine d’olivier, et tourne le timon de la 
guerre arrière du train de paix. Il est escripl : 
qui se délecte au péril, au péril se périt. Che- 
mine doncques avec ton bienheureux père en 
l’ombre de concorde, content de ton propre , sans 
aspirer aux sommières dignités , et lu seras logé 
avec lui au glorieux trosne d’honneur. Ton père, 
que Dieu absolve ! estoit bien aimé pour dé- 
bonnaireté , et tu es bien servi pour estre re- 
doublé. 

CHAPITRE XIX. 


Comment nostre taincl-pèrc le pape envoya »on Ic'gatpoar paciGer l’em- 
pereur et le duc de Bourgogne, et rompre rassemblement de leurs 
bétail les. 


L’empereur triomphant en son fort , avironné 
tle sa puissance , esloit souvent resveillé des com- 
pagnons de la garde, qui lui livroient terribles 
escarmuches, auxquelles il avoit plus de perte 
que de gaigne. Le duc, accompagné de cinq cents 
lances, désirant de congnoistre le maintien et co- 
raige de ses adversaires, ensemble l’ordonnance de 
leurs batailles, se misl un jour à la couverte d’un 
bois, et donna la chargea messire Pierre deMirau- 
mont de conduire cinquante lances des avant-cou- 
reurs pour lever l’escarrnuche aux Allemans, qui les 
aperçurent, sans tirer engin et sans advancer. Quel- 
ques piétonsse mirent sus, environ trois cents cheva- 
liers, sousla conduite du marquis de Brandebourcb. 
L’cscarrnucbe commencée , fière et cruelle , sire 
Pie rre de Miraumont qui la soustenoit atout trente 
lances, se porta tant honorablement, que ledit 
marquis et ses Allemans furent tout joyeulx d’eux 
retraire en leur fort, où ils furent reboulés con- 
fusément par plusieurs fois. Ils y perdirent cincq 
hommes, les trois morts sur la place , et les deux 
prinsquidesveloppèrent l’intention de l’empereur. 


Digitized by Google 



('4:5) de jeaîî molinet. 12Z 

I 

Nostresainl-père lepape^aclverti Jece dommagea- 
ble discord, veuillantesteindre l’impclueuse fureur 
esprise entre ces deux grans personnages enflam- 
bcs d’ardant ayr, pensant que l’œuvre de faict af- 
foibliroit les supposts de creslicnne religion, tant 
pour éviter l’horrible effusion de sang humain que 
pour les réduire à union fraternelle, envoya son 
vénérable légat, qui par raisonnables voyes, don Ices 
et salutaires persuasions mises avant, les admo- 
nesloit au bien de paix, médioit entre les parties, 
couroit souvent d’un costé à l’autre, et les trouvoit 
se durs en poincte , que pour quelque travail , 
peine ou labeur qu’il emprist, ne povoit lléchir la 
fierté de leurs haults couraiges. El jà-soit-ce-que 
pour ouvrer certaines matières et parvenir à traictié 
amyable aulcuns respis et abstinence de guerre ' 
fussent accordées entre les parties, toutefois les 
Allemans n’en tindrent riens. Meismes en la pré- 
sence du légat, qui à grande sollicitude les avoit 
pourchassés, le marissal de l’empereur deltroussa 
aulcuns Bourguignons. Dont ledit légat, les incré- 
pant de telle infraction , fut très mal content 
d’eux J et ‘leur disoit : « J’aime mieux que nie 
» tollés la vie, que perpétrer telle insolence. » 

Le duc aussy tout anoyé fut plus aigre que 
devant. Quant le dimenche vint, vingt et uniesme 
de mai , son siège suffisamment gardé , il tira ses 
gens auxehamps; et eraprès une abbaye de Noslre- 
Dame , ordonna ses batailles par escliielles , et les 
escoadres et escoadrons. 

Diverses nations jadis diversement appelèrent 
leurs années Macédoniens , Grégeois et Dar- 
daniens les nommèrent falanges ; et lors une 
falange contenoit sept mille hommes. Gaulx , 
Cel libériens , et au lires nations barbares usè- 
rent de caternes; dont chacune caternc conte- 
noit six cents hommes. Romains, qui sulq’uguè- 
l’orbiculaire monarchie à leur condition , par la 
discipline et artificielle habiUide qu’ils avoient 
aux armes, nombrèrent leurs exerciles par lé- 
gions et cohortes; et chacune légion , qui com- 
prenoit dix cohorles, contenoit six mille et plus, 
tant de pied que de cheval ; et j avoit plusieurs 
dignités, comme centurions, tribuns, préfets, 
doyens, ordinariens, aquilifères, imaginiferes , te- 
soriens, raétateurs, tubicineurs et cornicineurs, 
qui avoient, comme doibt avoir tout bon cheva- 
lier , les oreilles prestes aux commandemens du 
prince , les yeux aux signes, et les mains à l’œuvre. 
Franchois, qui depuis eurent le bruict des armes , 
nombrèrent leur ost, par armures de fer, par heaul- 
mes, par bachinets, par cuirasses et par lances. Et 
maintenant, depuis que les Italiens se sont boutés 
en la maison de Bourgogne , ils sont nombres par 
cscuadres et escuadrons; et contient une escuadre 
environ vingt-cinq lances. De cesle nouvelle mode 
ordonna le duc ses batailles ce jour, qui estoitla 
^plus singulière chose de jamais à regarder. 

Ce temps pendant, l’empereur envoya le légat 
9 de lioslre saint-père avecques son ambassade , en- 

semble ceux de Coulongne , vers le duc qui 
marchoit avant, afin de trouver quelque bon 
accord entre eulx, sanshurfer l’ungà l’aultre ; et 
le duc , à l’intercession dudit legal et des supplians 
ambassadeurs , estaindit son air ( courroux ) pour 
ceste fois, et se retira à son siège. IN'éantmoins l’es- 
lincelle de Mars , par les souldars de Plulo qui la 
souffloient, se ralluma chaudement, et multiplia 
sa flambe au centiesme, comme il apperra en 
l’histoire. 


CHAPITRE XX. 


C«ininent le duc Charle* de Bourgogne, »on siège de Nusse bien garde', 
combattit l’empereur et toute la puissance de Germanie. 

Par un mardi, vingt troisiesme jour de mai , l’an 
mil quatre cents soixante et quinze, l’empereur 
se deslogea de son camp ; passa un bois qui lui es- 
toit prochain, en approchant le siège de Nusse; 
et fit son logis à un ject de serpentine près de l’osl 
du duc. Le duc , adverti de son deslogement, en- 
viron dix heures du matin , fit tirer aux champs 
ceux de son ostel et les compagnies de son ordon- 
nance , en deslaissant son siège puissamment 
gardé et furni de gens en compétent nombre , 
tant pour résister aux saillies de ceux de la ville , 
que pour erapescher que ceux de delà le Rin , qui 
esloienten grande puissance, ne donnassent se- 
cours de gens et de vivres à ladicte ville. J.e duc 

cloncques, dechà la rivière coppée entre l’empe- 
reur et lui, ordonna ses gens de guerre en deux 
batailles, en pareille forme et manière qu’il vou- 
loit qu’ils se maintinssent , quand viendroit au be- 
songner. En la première bataille estoient toutes 
gens de pied, picquenaires de ses ordonnances, et 
les archiers anglois, tant de la compagnie messire 
Jehan de Mildeton , de son hostel et de la garde , 
que ceux des seigneurs de Fiennes, Reux, Créquy , 
Ifammes, Piennes, et autres seigneurs fiefvés. 

Tous lesquel s picqu e n ai res furent en Irel assés par- 
mi lesdicts archers , tellement que , entre les deux 
de eux il y avoit un picquenaire. Et sur l’esle 
droicte d’iceulx gens de pied, ordonna en un es- 
cuadron les hommes d’armes de cheval dudict mes- 
sire Jehan de Mildeton , et ceulx de la compagnie 
de Jacques Caillot ; et pour le renfort de cesle 
esle , le comte de Campo Basso et sa compagnie. 
Et sur l’esle senestre desdicts gens de pied, ordonna 
en un escuadron lesdicts seigneurs de Fiennes et 
leurs hommes d’armes , et le comte de Celane , 
ensemble sa compagnie; et pour leur renfort, les 
hommes d’armes des deux compagnies de messire 
Anthoine et Pierre de Lignane, aussi en ung es- 
cuadron. Et ordonna chef de ceste première ba- 
taille monseigneur le comte de Chimay , son cousin . 
conseiller cl chambellan ; et pour le mylieu de la 
seconde bataille , ordonna un escuadron des chan\- 
bellans et des gentilshommes de sa chambre ; et 
pour leur renfort ceulx de la garde, que conduisoil 

aussi en un escuadron , assez loing derrière eux , 
uiessirc Olivier de la Marche, son maistre-d’ostel 
et capitaine de ladicle garde. El à la dextre dudict 
escuadron des chamhrelans et des gentilshommes 
de sa chambre , ordonna tous les archers de sa 
garde , ensemble tous les archers des compagnies 
de messire Regnier deBroc-huysen, du seigneurde 
Chanlerenne, George de Menton, Jehan de Lon- 
gerai , et Regnier de Walperghe; et pour l’esle 
de scs chamhrelans et gentilshommes de sa cham- 
bre , ordonna ses archers de corps et ceux des 
compagnies dePhelippe deBerghes et de Phellppe 
Loyette; et sur l’esle dextre dcsdicts archers, tous 
les hommes d’armes desdicls Phelippe de Berghes 
et Phelippe Loyette en un escuadron ; et pour leurs 
renforts, les gentilshommes des quatre estais de 
son hostel, aussi en un escuadron , conduicts par 
messire Guillard de Sainct-seigne , son maistre 
d’hostel , et par les chefs desdits quatre estais ; la- 
quelle bataille fut conduicte par le seigneur de 
Humbercourt , son conseiller et chambrelan , 
comme chef, tenant le lieu du comte de Joigny , 
et par le seigneur de Bievres. 

Ces batailles subtillement ordonnées , passèrent 
la rivière à un estroict guet , assez dur et de bon 
fond. Pareillement son artillerie , serpentines , 
courtaux et bombardes, en nombre de cinquante, 
passèrent après lesdites batailles par-dessus un 
pont, assez près dudict guet. El pour ce que le 
bout du camp de l’empereur, endossé du Bin, 

s’estendoit devers le duc et lui esloit prochain , 
cuidans qu’il deust venir par ce lez, les Allemans y 
avoient assis la pluspart do leur artillerie ; et 
mesmes ceiilx de oultre le Rin y avoient affûté 
leurs engins, pour battre ce quartier. Mais pour 
csch^i<?r la hatture desdicts engins , le duc fit tirer 
ses batailles en passant ladicte rivière à njain se- 
nestre, en tirant vers ledict bois que ledict empe- 
reur avoit passé ce jour ; et fit renger ses batailles 
et leurs renforts en toute telle ordre qu’ils estoient 
declià ladicte rivière ; et gaigna le soleil et le vent 
qui laisoit grande poudrière forte et espesse. 

L’empereur voyant approeber la puissance du- 
cale, tant notablement ordonnée que rien plus, 
qui estoit chose terrible et fière à regarder, mit 
hors de son camp de quatre à cinq mille cheva- 
liers, ensemble gens de pied en grande multitude. 
Ses engins affûtés en nombre inestimable, avecques 
l’artillerie, oultre le Rin, qui pas ne se faindoit, 
fit battre et ruer tant horriblement sur l’ost des 
Bourguignons, qu’oneques de vivant d’homme ne 
fut ouye chose semblable. Nonobstant ce mortel 
fouldre et criminel tonnoirre, le duc , qui guères 
ne le ressoignoit, fit avancer son artillerie en la 
compaignie de l’infanterie italienne, qui estoient 
piétons hors de nombre, sans estre ordonnés en 
nulle des batailles; lesquels tirèrent tellement de- 
dans le camp de l’empereur, qu’il n’y demoura 
tente ne pavillon entiers; et y firent si grand 
fenestrage, que l’on véoit le jour parmi. Et lors 

le Juc, pour augmenter l’orJre de chevalerie , 
dont il cstoit le glorieux patron , comme il appert 
par la Thoison-d’Or qu’il ii magnifiquement entre- 
tenue, afin aussi que les nobles et vaillans courages, 
embrasés de l’esprit de Mars, eussent tiltre d’hon- 
neur pour acquérir proues*îe , il voulut faire aul- 
cuns nouveaux chevaliers; et le devindrent , ce 
jour, monseigneur le comte de Rennes, mon- 
seigneur de Baudeville, messire Frédérick d’Ai- 
guemont , messire Phelippes de Berghes, le petit- 
fils du comte de Campo-Basso, le petit- fils de 
Troylus, messire Augustin de Campo-Fregoso , 
messire Henri de Walperghe , messireJehan de 
Lalaing, messire Jehan de Longueval, messire 
Jacques de Bossu t , messire Loys visconle de 
Soissons , messire George de Menton , messire 
Charles de Haplincourt , messire Guillaume de 
Goux, messire Jacques de Molain, monseigneur de 
Coursain, messireJehan de Créquy, monseigneur 
Anthoine de Noyelle, messire Phelippe de Uaville, 
messire Compère; des marches d’Allemaigne, næs- 
sire Maillart du Bacq, seigneur de Relinghes, pro- 
vost des maressaulx ; messire Simon, seigneur de 
Longhes ; messire Don Ladron de ( îénare ; messire 
Jean Dickfudis, anglois; monseigneur de Dis- 
quemme, messire Charles Chuguct , messire Jelian 
Lamelin , seigneur de Hamars , et messire Waul- 
ler des Fossés. 

Après la création de ces nouveaux chevaliers , 
et que le duc, par douces consolatives paroles, 

eust encooragc ses gens , et les eust admonestés de 
bien besongner en nom de Dieu et de Nostre-Dame, 
et de monseigneur saint George , il donna signe 
d’approcher ses l)atailles ; et toutes gens marchè- 
rent joyeusement, faisants le signe de la croix. Dont 
les Anglois, à leur manière de faire, baisèrent la 
terre, et tous ensemble jectèrent le cri Nostre- 
Dame! saint George! Bourgogne ! Et pour ce que 
les Allemans tenoient une petite montaigne^ le 
duc fit marcher ceste part Jacques Galliot , qui 
faisoit l’esle dextre de la première bataille , et le 
comte de Campo-Basso, son renfort; lesquels gai- 
gnèrent ladicte montaigne. Et furent constraincts 
lesdicts Allemans de desmarcher ; et , en desmar- 
chant , d’eux mettre en fuite en une plaine qui est 
en ladicte montaigne et leur camp; dont en 
gaignant ceste montaigne , plusieurs Allemans fu- 
rent occis. Et lors, voyant qu’il estoit nécessité, 
pour la seureté de leur camp , de garder ladicte 
plaine, ilsissirent en grand nombre , tant de pied 
que de cheval, et chargèrent sur ledict Jacques 
tellement , qu’il fut contrainct de soi retraire 
vers le comte, son renfort, duquel à la première 
charge il s’esloit un petit eslongé . 

Et lors ledict comte s’avancha , et voyant ledict 
Jacques approcher son renfort, rechargèrent en- 
semble ; si les rompirent et mirent en fuite jusques 
au camp, là où y eut plusieurs ennemis occis et 
mis à desconfiture. Et pour ce que ledit comte et 
ledit Jacques n’eurent quelque sieute des archers 

de la première bataille qui Irop estoient desmar- 
rliés à la main senestre , riens plus avant ne fut 
ompris pour cestc heure sur ledicl camp. Mais 
pour éviter le traict à pouldre , se retrairent en 
une vallée ; et lors de rechef saillirent du camp de 
l’empereur plus grand nombre de gens de pied 
et de cheval que devant, sur intention de charger 
sur ledict comte et Jacques Caillot. Le duc, de ce 
adverti, y envoya le renfort de l’esle droicte de sa 
seconde bataille, que faisoient messire Georges de 
Menton , Jehan de Longueval et Regnier de Wal- 
perghe; et incontinent après y, envoya le renfort 
de l’escadron de ses chambrelans, qui estoit la 
garde conduicle par messire Olivier de la Marche; 
ensemble toute l’esle droicte des archers de la se- 
conde bataille. Mais les hommes d’armes d’icelle 
esle, que conduisoit messire Regnier de Rroc-huy- 
sen et le seigneur de Chanterenne , marchèrent 
plus tost que leurs archers ; lesquels, à cause qu’ils 
estoient de pied, ne les peurent suivre. Et toutes 
ces compagnies, joinctes audict comte et Jacques, 
sans attendre Icsdicts archers , chargèrent sur ceste 
puissance ainsi saillie , entre lesquels estoient le 
duc de Saxe, et autres grands princes d’Alle- 
maigne. 

Si les rompirent et recoururent jusques en leur 
camp; mais pour ce que lesdites compagnies n’a- 
voient encore nuis archers, force leur fut, pour le 
traict à pouldre, de retraire en ladite vallée. Après 
ceste retraic te, le duc de Saxe, qui portoit la ban- 

nière Je l’empereur, accompagné Je nobles princes 
et Je granJe multitude Je y;ens Je clieial et Je 
pied, chargea vigoureusement sur les Bourgui- 
gnons , et rebouta l’esle Jroicte Je la première 
bataille et son renfort ; et revinJrent tous ensem- 
ble jusques à la garde, qui soustenoit merveilleu- 
sement. Le duc, ce voyant, print uiig escuaJron à la 
Jroicte main Je lui pour envahir ses ennemis, et 
lit tirer avant jusques à sa garde les archiers Jel’esle 
Jroicte; chargea à sa main senestre, et vint en sa 
personne rallier lesescuaJronsgranJement troublés 
et mis en désordre ; et ce faict , chargea sur les- 
Jits princes estons en grande puissance, comme 
Jictest, lesquels furent tout incontinent rompus 
et convertis en fuite; dont plusieurs, jusques à six 
ou huit cens chevaliers , s’en retournèrent vers 
Coulongne ; et le résidu fut en grand desroi audit 
camp, parce que l’artillerie du duc fit grand deb- 
voir de continuer sont traict , tellement que partie 
des piétons, jusques à deux ou trois mille, seeui- 
danl sauver ès bateaux , se noyèrent au Uin , où ils 
jectèrent leurs armes et bagues, en si grand dés- 
ordre , que grande quantité de gens , péris et 
noyés ^ flottoient sur l’eau, lesquels arrivèrent en 
l’isle devant Nusse. Et, à la vérité, l’esle sénestre 
^ et le renfort de la première bataille, que conJui- 
soit monseigneur le comte de Chimay, reboutè- 
rent vigoureusement les Allenjans en leur camp. 
Lors délibéra le duc de faire tirer avant toutes 
ses batailles, et faire joindre au charroy de l’em- 

pereur pour l’assaillir de bon courai;^e ; et lîl 
nicUre son artillerie es lieux où plus les povoit 
oflendre. Mais le jour trop se déclina , et la nuict 
avanclia ses ténèbres, ains que ce fut accompli; 
pourquoi ne peult plus avant procéder pour cesle 
fois; si retourna à loisir, sans quelcpi’cmpcsclie- 
inent,enson siège; et fit ramener toutes choses 
saines et entières. Et jà-soit-ce que le traict des 
Allenians fust impétueux, continu, et de mer- 
veilleuse quantité , loutesfois il n’y eut de son 
parti , qu’il semble chose miraculeuse 1 que trois 
hommes morts et six blcschés. Néant-moins le 
contre-siège de la rivière leur livroil terribles bat- 
tures. Ceulxde la ville aussi durant la bataille ne 
dormoient pas, car ilssaillirent sur le quartier mes- 
sire George de Menton, et furent puissamment rem- 
barrés dedans leur fort. Le lendemain au matin , 
qui fut la nuict du sacre, le duc ass(;mbla ses ba- 
tailles , et se prépara pour marcher comme des- 
sus; mais l’empereur, pour radouber les rom'p- 
tures, fit requerre trois jours trêve par le légat; 
et lui furent accordées , sur certaines conditions. 
Où est la plume maintenant qui pourra suflire à 
mefttre par escript la glorieuse victoire que ce puis- 
sant prince très cler et resplendissant duc a aujour- 
d’huiembrachée?Vous, les explorateurs des excel- 
lentes anciennes besongnes , qui lisez les histoires 
d’Mercules ct<le.ïason, d’Alexandre et de Sanson, 
avez-vous lict chos<î plus admirable? avez-vous veu 
chose pareille? Un duc de Ilourgogncen terre d’en- 

neinis, devant l’iiue des fortes villes d’Alleinaigne, 
son siège gardé, contre-siège rembaré, sans crainte 
de Iraicts , de courtaux ne de fonde , a coinbatu le 
plus grand de ce monde. O triomphant duc bien- 
heuré ! rends grâces à Dieu si tu esvicteur, et le 
loe souvent qu’il t’a donné cest heur ; il t’a mon^ 
tré le bel accueil de sa doulce face pour ceste fois , 
et es assis au plus hault de son trosne. Garde-toi 
bien de sa fallace, caria terrible raarrastre renverse 
souvent , et subit en la fange les plus hault montés. 


CHAPITRE XXI. 


Appoinctememcnt de le ville de Natsc. 

Duiiawt le temps desdites trêves, qui furent de 
trois jours^ traictié fut parle légat trouvé au con- 
tentement desdites parties, par lequel la ville de 
Nusse debvoit demeurer es mains dudict légat, sans 
prendre préjudice des droits impériaulx, et le dif- 
férent d’icelle debvoit eslre réservé en l’ordon- 
nance de nostre sainct-père. Et parce moyen, après 
avoir souffert intollérable pestilence de guerre^ 
tenant tousjours pied ferme, et résistant à tous 
assaux, fut dessiégée à son grant loz , honneur et 
gloire, le plus recommandé de jamais, par le con- 
seil prudent et saige deceulx qui avoieiit l’admi- 
nistration de sa police, llsavoientau jour de cest 
appoiuclement assez de bled pour ungan, vin de 

Rin, malvoLjie el Lierre largement; nulle chair 
n’avoient, sinon de cheval, desquels il en y a voit 
douze, et cncoires les quatre estoient empeschés à 
tourner les moulins ; toute douceur de laitaiges, 
Leurre, Iroiiuiges, œul’s et fruicts. Sitost que quel 
qu’un estoit navré , il périssoit par l'aulte de méde- 
cine. Les rustres prendoient leurs vivres chacun 
jour à l’oslel de l’archevesque , et le menu peuple 
à deux bourgeois de la ville , qui journellement 
leur faisoient administrer leurs nécessités. 

De quatorze à quinze cens hommes de deffence, 
rustres et aultres qui estoient en Nusse au jour 
(ju’elle lut assiégée, n’y estoient demourés que 
cinq cens ou environ ; et estoient morts durant le 
siège, que de gens de guerre, que de bourgeois et 
aultre menu peuple, remnies et enfans^ environ 
trois mille. De ce jour en avant , par cest appoinc- 
lement, se trouvoient ceux de la ville en l’ost du 
duc, pour acheter ce que mieux leur duisoit. Et 
de faict trouvèrent subtile voie d’amasser pouldre 
de canon, sur espoir de rebeller, comme dessus; 
mais tout lut radoubé ; car pareillement ceux de 
l’ost entroient en Nusse, faindant d’aller en pèle- 
rinage a Saint-Quirin , j)Our regarder la disposition 
de la ville ; et se donnoient grand merveille que si 
long-temps s’estoient tenus contre sa Hère puis- 
sance. 

CHAPITRE XXII. 


Le très dur rciicoatre qai survint à cause du partement des deux parties. 


J A- SOIT-CE que le traicté etappoinctement d’en- 
tre l’empereur, les électeurs et princes d’Alle- 
maigne, d’une part, et le duc Charles d’aultre, 
fut honnorablement faict et conciud, et juré à te- 
nir ferme et stable, sur peine d’excommunication, 
et que l’empereur et le duc, ensemble leur ost, 
se debvoient partir toute à une heure, toutes-fois 
grant parlement se tint pour le département d’un 
chacun ost ; car chacun d’eux, selon sa dignité et 
vocation on action , vouloit tenir .sa gravité , sou- 
verainement le duc Charles, qui esloit fort magna- 
nime. Advint durant ce partement, que les Alle- 
mans, oultre le Rin , prindrent, détindrént et ro- 
bèrent aulcuns bateaux, èsquels le duc, pour 
complaire à l’empereur, avoit fait charger partie 
de sa grosse artillerie pour retirer en pays. Pareil- 
lement aulcuns aullres bateaux lui furent pillés et 
bruslés, qui esloient à terre; pourquoi le duc, fort 
mal content de ces mesus, délibéra non lever ses 
batailles jusques il avoit restitution et réparation 
condigne. Pour laquelle faire, le légat employa 
toutes ses puissances ; se n’y proufita guère. Le 
duc, qui tous jours e.sloit sur sa garde, soi eslon- 
geant, s’arresta sur une petite motte, de laquelle 
il voyoit l’ost de l’empereur ; et en personne assist 
son guet de jour, le vingt-sixième de juing, trop 

près du camp des Allemans, à l’appelise d’aulcuns 
de ceux de l’ost , comme ils monstrcrent depuis ; 
car ce jourmesrnes, environ six lieures ou sept du 
vespre, se partirent aulcuns de l’ost de l’empe- 
reur et de son camp, en assez bonne puissance , 
faindans d’aller esbattre ; mais de propos délibéré 
et préa^té , commenclièrent à tirer très fort de 
leur artillerie sur ledit guet; mesmes plusieurs gens 
de cheval s’efforclièrent de charger sus; lequel 
guet, combien qu’il fust en petit nombre, soutenoit 
à son possible. Le duc adverti deceste manière de 
faire, vo^’ant la puissance des Allemans multi- 
plier cegranl effort et approcher fil à fil , tant de 
cheval comme à pied , proposa de tirer celle part, 
et envoya ceulx de sa garde qui trescoppèrent une 
rivierette, laquelle, à la première bataille de l’em- 
pereur, avoit esté passée; et voyant les Allemans 
se disposer du tout de ruer jus ses Bourguignons, fit 
tirer après ceulx de sa garde , les gentilshommes 
de son hostel, et partie des coinj^agnies de ses or- 
donnances; et le surplus d’icelles, avecques ses 
gens de pied, tirèrent en ungeamp vers la ville de 
Nusse, afin que les ennemis de ce (juartier ne fissent 
quelque emprinse sur eux. 

Le duc, voyant grosses escarmouches convertir 
en petites batailles, lesquelles se enforcèrent d’nng 
costé et d’aultre, passa en sa personne une pe- 
tite rivière, pour hasler sa venue ; duquel scs gens 
furent surprins d’un si courageux ardemenl, (ju’ils 
inarehèrcnt snrles adversaires lanlvivement, qu’ils 
en encloircnt entre lui et le cauq) de l’cnipercur , 

lasomine de troisàquatre mille, lant de pied comme 
de cheval ; et furent si rudement poursuivis des 
Bourguignons, tant par-devant que de costé, à 
cause du Rin qu’ils avoient endossé , qu’ils demou- 
rcrent morts, tant sur terre que sur eaue, environ 
trois mille. Aulcuns moulèrent en bateaux pour 
eux sauver, en telle multitude qu’ils enfoncèrent 
et furent noyés ; les aultres furent chassés jusques 
à leur camp , aux fers des lances et aux poinctes 
des espées , où plusieurs gentils rustres d’Alle- 
maigne furent rompus et desfaicts ; entre lesquels 
fut recueilli occis et tué de coup de main, le noble 
comte de Quierburch. 

Geste besongne fut conduicte, de la part du duc^ 
sans quelque artillerie et sans guèresde perte, si- 
non de cinq ou six morts et autant de bleschés, 
entre lesquels fut le vicomte de Soissons, le nepveu 
de monseigneur de Chantereiné et ung archer de 
corps. Le duc sentant l’obscurité de la nuict ap- 
procher , voyant la lune toute levée, et que les Al- 
lemans vuidèrent hors de leur closture, où ils se te- 
noient très serrés , fit à son bel aise retirer ses 
batailles, lesquels avoient plus grand volloir d’as- 
saillir que de dormir. Une heure après , l’empe- 
reur, ensemble les princes électeurs, envoyèrent 
vers leducobtenir licence de recueillir leurs morts, 
requérans d’envoyer certains députés pour ordon- 
ner le séparément des deux puissances , et pour 
traicter de la restitution de son artillerie ; ce que le 
duc accorda libérallement , par tel si que ses en- 
gins , ({ue les rustres de guerre lui avoient robéset. 

pillés , lui seroient restitués; et pour les racheter , 
les princes d’Allemaigne se taillèrent ; et ce tout 
parachevé, s’en retournèrent en leur marche. 


CHAPITRE XXIII. 

La descente du roi Edouard à Calaix , son exploict en Picardie et son 
retour en Angleterre. 

Le roy Edouard d’Angleterre , quatriesme de ce 
nom , sur espérance de recouvrer les duchés de 
Chienne et de Normandie y avoit faict de longue 
main grande préparacion et amas de gens et d’ar- 
gent et d’artillerie. Se confioit moult en l’aide du 
duc Charles , son allié et confédéré , tant par ma- 
riage que par l’ordre de la Thoison et de la Jar- 
lière. Il espéroit pareillement confort et subside au 
duc de Bretaigne et au connestable de France. Et 
fit sommer ledit Edouard au roj de France , qu’il 
lui rendist les duchés de Normandie etde Chienne, 
ou se ce non il le conquesteroit à l’espée. Et quand 
vint environ la Sainct-Jean , en mil quatre cens 
soixante-quinze , fît descendre à Calaix son ar- 
mée en grand pompe et triomphe ; et lui-rnesme 
futle dernier partant des navires, accompaigné des 
ducs de Clarence et de Clocestre , ses deux frères 
germains, ensemble de plusieurs haults princes, 
contes , chevaliers et barous d’Angleterre, comme 
le duc de Sufflocq', le duc de Noirflocq ', le comte 

de Crodale, le comte de Norloubellan, le comte de 
Sccrsehry le comte de Willephis , le comte de 
Rivière , le baron de Stanlay , le baron de Grisru- 
sis , le baron de Gray , le bai'on de Erdelay , le 
baron de Ondelay , le baron de Verlon , le baron 
de Montu , le baron de Reguey , le baron de Stran- 
gle , le baron de Havart , le baron de Carbeliem , 
le castellaindu Fes, sire Henri Ferry, sire Jacques 
du Corner, sire Jehan Dundale , sire William Bal- 
drie, sire Jehan Gros, sire Robert de Veilqueby^ , 
sire Jehan Bouchart, sire Robert deBeaucamp, sire 
Jacques de Wilqueby, sire Richarl Croost, sire Ro- 
ger Ravestin , sire Ernoult Odelain , sire Thomas 
Borre, sire Jean Sephie, sire Henri Purepon , sire 
William Seault, sire Jacques Hericton, sire Jehan 
Pelquentum, sire Robert Rudier , sire Jehan Mal- 
bery, sire Roger de Cliffort, sire Arnoult de Hé- 
tingles , sire William Parroi , sire Jehan Parre , 
sire Richard Haghemone’, sire Lancelot Turlegon- 
de , sire Jehan Meldethon , sire Rol)ert Monverot , 
sire Richard d’Engle , sire William Cirnuelle , 
sire Simon de Monlfort, sire Édouard Rald^het, 
sire Rallie de Hastinghes, sire Richard, connesla- 
ble , sire Thomas Grey , sire William Florisse , 
sire Thomas Mangobry^, sire Laurent Ronfort, sire 
Jacques Buver , sire Robert Chauvelin , sire Robert 
Winguesilt, sireGuillaun^e Brandon, sireGuille- 
bert d’Ernay , sire Jehan Aslolly , sire Barlotte de 
Rivière, sire Jacques Radcclel’, sire Henri du We/., 

sire Edouard Cirv»* , sire Robert Gryc , sire JofIVoy 
Doch', sire Jehan de TIansatard, le baslard Talle- 
bolz, cl aidtres jdusieiirsseigncurs que le roy avoit 
voulenliers eslevës, pour el aflin qu’ils ne fissent en 
son absence quelque brouillis en Angleterre. Le roy 
descendu à Calaix, madame de Bourgogne, sa sœur, 
el espouse du duc Charles, le vint bien vicnguicr. 

Le duc, en sa personne, tost après se trouva de 
verslui.L’armées’cspardil par pays voisins, laquelle 
esloil environ de vingt -deux mille comballans 
comptés auxgagesdu roy , dont les archers esloient 
mal montés, et peu usités d’aller à cheval. Anglès 
esloient lors espris d’un hault voloir ; elleur sem- 
bloit bien que France debvoitlrendjler devant eulx. 
Ils avoient pour noiivelleté d’artillerie un instru- 
ment à manière de charue , où il failloit, pour 
le mettre en œuvre , plus de cinquante chevaus ; 
el esloit convenable pour laire à cop parfons 
trenchis et larges. Plusieurs Anglès , natifs des 
duchés de Ghyeniie et de Normandie, aj)porloienl 
avec eux lettres d’achat chirographes , et cer- 
tains mandements aulenliques, scellés des hé- 
ritages et revenus qu’ils soloieut avoir èsdits du- 
chés, par avant leur répuise, espérans d’eri ravoir 
le domaine el possession. Le roy fil tirer son ar- 
mée vers Fauquenberghe, où il esleva une lente la 
plus riche de jamais; puis tira à Rousseauville ; et 
séjourna deux nuicls en la place où le roy Henri , 

père de son prédécesseur, avoit obtenu glorieuse 
victoire sur les François, en'l’an mil quatre cens et 
(|uin2c; de là se logea à lllangy, cl de Blangj se 
lira vers Péronne. Vivres venoient en son ostdes 
pays et seigneuries du duc de Bourgogne. Angles 
passoient et repassoient souvent la rivière de 
Somme; et le duc de Bourgogne, en sa personne, 
se partit de Vallenchienes , où il avoit esté nota- 
blement receu , et où plusieurs mistères , par per- 
sonnaigesjs’estoient desmonlrés devant lui à l’hon- 
neur et faveur du roy d’Angleterre et de lui; et 
vint voir l’armée des Angles, lesquels il faisoit mar- 
cher et démarchera sa plaisance, par manière de les 
vouloir conduire. Le duc, par l’espace de trois heu- 
res parla audit roy d’Angleterre, qui se tenoit aux 
champs. Ung coulon (pigeon) se tint sur la tente 
du roy l’espace de jourct demi. Au départcmentdu- 
quel, survint ung horrililefouldre et grand orage, 
qui porta domage gCand à l’ost, par les pierres 
qui cheurent , aussi grosses que noix gaughes. 

De ce jour en avant furent Anglès assez troublés; 
et commencèrent à murmurer, disans que le roy 
tenoit malles proumesses qui leur estoient faictes. 
Le temps se passoit sans rien exploictcr. Le duc de 
Bourgogne s’eslongeoit d’eulx , et liroit en Lor- 
raine, où il avoit laissé partie de ses ordonnan- 
ces , pour en conquester et gaigner la duché et 
comté de Vaudcmont. Le roy de France , d’aultre 
coslé , préjiaroit son armée , auquel le roy d’An- 
gleterre envoya son ambassade , désirant savoir 
son intention; et par ceste mesme, le roy de 

France fîl faire telle offre audit roy d’Angleterre. 

Premièrement, pour trouver en eux bonne paix 
ou trêves, monseigneur le daulpbin, fils du roi 
de France, espouseroit la fille aisnée du roi d’An- 
gleterre ; et lui donneroit chacun an cinquante 
mille escus pour son douaire ; et proniclloit le roi 
de France faire la solemnité des nopces à ses des- 
pcns , et faire -venir la fille d’Angleterre , à ses 
cousis et frais, en France, en lui donnant estât 
bonnorable ; et s’il advenoit que ladicte fille aisnée 
allastdevie à trespas, monseigneur le daulpbin 
espouseroit la seconde, etconséquammentla tierce. 

hem, prometloit le roi Loys de France, au roi 
Edouard d’Angleterre, payer plainement la somme 
de soixante-mille escus, pour le support de la des- 
pense qu’il avoit faicte en la descente de son ar- 
mée , et de payer annuellement quarante-mille 
escus durant la vie de chascun d’eux. 

hem, et pour le différent qui lors estoit entre deux 
rois, tant pour ledroictque le roi d’Angleterre se 
dict avoir au royaulmede France, que pour le tiltre 
qu’il porte dudict royaulme , le roi Loys estoit 
content que chascun d’eux choisist deux hommes à 
sa voulonté , fors et expers, et conseillers en ceste 
manière ; et de tenir à perpétuité le jugement et 
arbitrage que les quatre ensemble en diroienl, sur 
peine de deux millions d’or ; moyennant que, en 
dedans trois ans, ils ayent rendu leur sentence ; 
pendant lequel temps toute dissention et guerre se 
cesse roit. 

Ces offres faites et présentées par le roi Loys , 

le roi Etlouarcl fil appeler ses princes, nobles chel’s 
de guerre et capitaines, et leur exposa comment 
ils avoient prouniis le servir en ses guerres, l’espace 
«l’un anenti,er, pour le(|uel ils estoient payés pour 
demi an , et ne lui avoient encore faict guères de 
service; et leur requéroit très instamment qu’ils 
fissent leur debvoir de accomplir leur proumesse. 
Adoneques rcspondirenl les noWes et chefs de 
guerre, par la bouche de l’un d’eux : qu’ils avoient 
faict debvoir de autant de temps qu’ils avoient esté 
en sou service ; et ne tenoit pas à eux que leur 
einprinse n’esloit parachevée ; mais de procéder 
plus avant, possible ne leur estoit , pour plusieurs 
raisons ; pour quoi très humblcmeul requéroient 
à sahaulte sérénité, qu’il se voulust contenter d’eux 
et les tenir pour excusés. Et alléguèrent le terrible 
travail et lal>eur intollérable , ensemblelaplen- 
tiveuse despense qu’ils avoient portée, tant en ras- 
semblement et préparation de son armée, touchant 
chevaux , armures et artillerie , comme pour le 
long séjour, et tardive demourée qu’ils avoient eue 
sur la mer, et à l’environ d’icelle , où ils avoient 
trouvé vivres à très grande chereté. En oultrc fi- 
rent remonslrance de la misérable povreté et clié- 
tif estât où ils csloicnt, en couchant sur la terre, aval 
les champs ; et comment le temps d’esté , conve- 
nable aux ])alailles, sepassoit; et le temps d’y ver 
ap])rochüit tant fui t , que possible n’estoit de faire 
grande conquesle de villes , places ou cliaslcaux ; 
laquelle chose estoit grandement nécessaire , sc ils 
csloicnt résolus de maintenir la guerre en temps 

tl’^'ver ; et que possible ne leur estoit sans engaiger 
jojaux, pour l’aire nouveaux paiements , et sans 
aide foraine ou secours de leurs alliés. Et avec ce 
commencèrent à dire que le duc de Bourgogne, 
en la ville de Calaix, leur avoit proumis secours , 
confort et faveur de corps, de gens et de clievaulx; 
et toutes fois, que quelqu’un de par lui ne s’estoit 
monslré , par quoi ils esloient l'rustrés de leur es- 
pérance. Pareillement ne s’estoit apparue quelque 
armée du duc de Bretaigne, qui leur avoit proumis 
subside. Et toutes fois la commune renommée es- 
toit lors, qu’il s’esloit reconcilié avec le roi de 
France. Et d’aultre part, le comte de Saint-Pol , 
connestable de France, estoit cause, comme ils di- 
soient, que leur ost , à cher coust et horrible des • 
pense, estoit passé la mer et venu en frontière 
d’ennemis. Lequel comte se devoit adjoindre avec 
eux , et besongner à leur proufict, comme ils 
esperoient ; et ils Irouvoient tout ce contraire, dont 
ilsse tenoient follement déceus et abusés; etprioient 
en toute humilité au roi Edouard , qu’il voulsist 
entendre aux affaires licites et bonnestes , utiles et 
raisonnables, que le roi de France lui faisoit, et 
eulx condescendre à traicté pacifique. 

Ces choses dessus dictes considérées , le roi an- 
glois , ensemble les nobles princes de son sang et 
nobles barons , et la pluspart de son armée, ex- 
cepté le duc de Clocestre , s’accordèrent légère- 
ment. Le roi de France congnoissant leur estât , 
pour les mieulx attirer à ses conceptions, pendant 

le temps que ceste matière se traictoit , leur avoit 
])rcsenté de quatrevingts à cent cliariols de vin. 
De ce jour en avant, Anglois passèrent et rappas- 
sèrent souvenlefois la riviere de Somme; et ne se 
attendirent plus aux proumesses de leurs alliés ; et 
se prinrent à rudement traictier les vivandiers de 
Ilaynaull et aullres pajs voisins du duc de Bour- 
gogne, (pii menoient victuailles à leur osl ; et ne 
tenoient compte de leursqueules ne de leurs burres, 
ainçois esfondroient leurs tonneaux et prendoient 
leurs clievaulx. Les deux rois, d’un commun ac- 
cord , s’approchèrent de Picqucgny , pour com- 
muniquer leurs affaires, où ils firent faire deux 
maisonnettes par-dessus la rivière de Somme, sur 
le pont dudict Picqnegny ; en l’une desquelles le 
roi de France entra , accompagné de l’admirai et 
du seigneur de Craon, et du mayeur d’Amyens; 
et le roi d’Angleterre entra pareillement en l’aul- 
tre, accompagné de quatre ou cinq barons. Ces 
deux rois parlementèrent ensemble heure et de- 
mie, puis s’entrebrassèrent l’un l’aultre , par les 
fenestres desdictes maisonnettes. En ce mesme 
parlement lurent plusieurs choses mises en avant 
et descouvertes d’un costé et d’aultre , souverai- 
nement en la charge de monseigneur le connes- 
table , car oncques puis ne fut en gré de l’ime des 
parties. Et pour ce que le roi Edouard se fioit en 
lui, le roi Loys lui fit monstrer une lettre, par 
monseigneur l’admirai escripte, et signée par la 
main dudict connestable, contenant comment il 

proumetloit audict roi Loys, silost que l’armée 
d’Angleterre seroit descendue, il se fourreroit en 
la guerre. 

Le duc Cliarles estant à Valenchiennes , mon- 
seigneur le connestable estant en atours de dueil 
pour madame de Savoie, son espouse , noiivelle- 
leinent alors trespassée de ce siècle, se trouva de- 
vant ledit duc sur saulf-conduict, environ le troi- 
siesme d’aoust ; et par trois jours parlementèrent 
ensemble, eux deux seulement^ en une chambre, . 
à la Salle-le-comte. Aulcans disoient queleduc 
vouloit qu’il lui mist en main la ville de Saint- 
Quentin , ce que nionseigneur le connestable ne 
vouloit faire^ que premier n’eussist rendu l’es- 
pce au roi. Le duc ne fut content de son ex- 
cuse; et luy respondit que s’il ne l’avoit par son 
moyen, il l’auroit par aullre. Et atanl partit ledit 
connestable à demy -mal en grâce delui; et fut quasi 
habandandonné de ces trois bandes. 

Ce temps pendant, se forgea le traicté des Fran- 
çois et des Anglois, qui fut parachevé la nuict Saint- 
Jean Décolace, par la manière que dessus est dict. 
Et y fut mis par addition que le roi Loys^ en faveur 
etcontemplacion du roiEflouard, feroil emprainc- 
ter le soleil ens tous les escus qui depuis seroieni 
forgés de par lui ; et lui ht paye de cinquante mille 
escus chacun an. Mais le mariage de monseigneur 
le daulphin , ne sortit pas à efFect à la fille du roi 
englès. Et plusieurs nobles courages soi donnè- 
rent grant merveille , comment le roi de France 

lo. 

se veult condescendre à payer telle finance à son 
capital ennemi. Et disoient les aulcuns que le 
royaulme en estoit fort humilié , grandement as- 
servi, et noté comme tributaire. Sur cest appoin- 
tement , retourna le roi Edouard , ensemble 
son armée, vers Calaix, par La Broi, par Auxiet 
le pays de Picardie^ où ils firent assez de maux. 
Quand ils s’en retournèrent par la comté de Boul- 
lenois, ceulx du pays^ qui jamais ne les aymèrent^ 
pour la proximité des frontières qu’ils ont en- 
semble , lorsqu’ils trouvèrent advantage , chargè- 
rent sur eux en passant. Ainsi par leurs mains 
trespassèrent qui la mer point ne repassèrent. 


CHAPITRE XXIV. 


La conqueste que fit monseigneur le duc Charles de la duce de I^or- 

rainc. 


Quand monseigneur le duc Charles de Bourgo- 
gne eut visité l’ost du roi Edouard, son beau-frère, 
il retourna d’illec, sur espérance de conquerre la 
ducé et comté de Vaudemont, sur le duc René 
qui l’avoit desfié de feu et de sang , devant la ville 
de Nusse. Et en passant par Valenchiennes, le 
vingt et uniesme jour d ’aoust , se tira à Mons en 
riaynault, à Nivelle et à Namur, auquel lui vin- 
rent nouvelles du parlement de Picquegni , entre 

le roi de France et le roi d’Anjjleterrc, et de l’ac- 
cord d’iceux; de quoi lui et les siens se donuèrenl 
grand merveille. Mondit seigneur le duc séjourna 
à Namur près de vingt-six jours, où il passa les 
revues des gens de son lioslel , puis se trouva à 
mars en famille appartenant à monseigneur le 
grand bastard de Bourgogne. De la Boche passa 
par .Tuiliers, et vint à Arlon et ù Soheuvre , où il 
séjourna vingt-six jours, à cause d’un apostume 
quilui vinten la gorge. En ce temps pendant, mon- 
seigneur le connestable de France, Loys de Luxem- 
bourg, comte de Saint-Pol, envoya vers lui, nuict 
et jour, message sur aultre. Pendant ce temps, 
monselirneur le duc avoit mis ses ordonnances sur 
les l’rontières de Lorraine, et capitaines de grande 
recommandation , tant Bourguignons comme Ita- 
liens: c’est assavoir lecomledeCampo-Basso. Troy- 
lus, Jacques Galliot, messire Begnier de Broc- 
busen, messire Plielippe de Berghcs, le seigneur 
de Chantereine, et aultres fort expérimentés de la 
guerre. Lors estoient iceulx capitaines, devant une 
ville nommée Dye, par lesquels les faubourgs, 
aussi forts que la ville, furent prins par un très 
aspre cl grand assault, et la ville se rendit à leur 
voulonlé ; il y avoit environ six vingts Suisses et 
Allemands culevriniers, qui furent pries et pendus 
par les arbres. Monseigneur le duc? se trouva de- 
v'ant une grosse abbaye, nommée Goze, forte 
comme un chasleau. L’ouverture lui fut déniée 
par les babitans d’icelle. Mondit seigneur jura par 

Saint-Georges, que, s’ils nelui ouvroient les portes, 
il feroit bouter le l'eu dedens. 

Finablçment ouverture lui fut faicte. Le seigneur 
de bièvres, premier chambellan , ensemble et les 
maistres d’bostel, y furent pour ceste nuict; et 
mondit seigneur se logea en la ville. De l’abbaye 
de Goze , monseigneur se trouva devant un cbas- 
teau en Lorraine, nommé Prony, où il fut salué 
de traict à pouldre. El icellui duc fît mettre ses 
gens en bataille , à cause que l’arlillerie passoit ; 
puis alla devant une ville forte , nommée Pont-à- 
Mousson, appartenant au roi Regnier, laquelle 
estoit gardée par le bastard de Lorraine et aulcuns 
Allemands, lesquels sentans l’approchemeut du 
duc Charles^ habandonnèrent la place; et ceux 
de la \ille le boutèrent dedens, saufs corps et 
J)iens. 

Le duc oyt nouvelles que le prince de Ta- 
rente, don Frédérick, fds du roi de Naples, es- 
tüit à un village illec à l’environ; et pour le bien 
viengnier, le seigneur de Bièvres, le seigneur de 
Baudeville , le seignenr d’Ordre et le seigneur de 
la Marche furent envoyés vers lui. Puis monsei- 
gneur alla au-devant de lui près d’un traict d’arc ; 
et le menoit le duc de Clèves. Et quand vint à l’a- 
border, ledit prince se mist à pied. Si fist mon- 
seigneur le duc, et après eux avoir embrassés, re- 
montèrent à cheval et allèrent en la ville. Ledit 
prince avoil quatre-vingt et seize mulets chargés de 
bagues , et estoit bien accompagné de plusieurs 

nobles, et fît grande révérence à inonseignenr. Le 
vendredi pénultiesme dn mois de seplenil>re, mon- 
seigneur le duc, le prince et leurs gens , se parti- 
rent et se logèrent àCondé, un fort cliasteau bien 
situé, lequel fut donné par mondit seigneur le 
duc, au fils du comte de Campo-Basso , qui (iit 
tenu par les babitans d’illec pour leur seigneur. 
De Condé, monditseigneur se trouva devant la ville 
de Nancy, en Lorraine, où il lit ranger ses gens en 
bataille , pour faire sortir les gens de guerre de la 
ville, ce que point ne firent. Et mondit seigneur, 
avec son armée, s’en alla loger à Nœufville, entre 
Nancy et Saint-Nicolas, où le lendemain il fîst 
son pélérinage , qui fut le premier jour d’octobre. 
Puis inonseisrneur et son armée vinrent loffer à 
Bayonne, une bonne ville, appartenant au fils du 
seigneur de Montajîu. Les chevaliers furent loifés 
en ladite ville , et monseigneur, ensemble ses gens 
d’armes, aux champs, où lesambassadeursdeFrance 
viudrent parler à lui à part, l’espace de trois 4 
quatre heures; et tost après, monseigneur envoya 
une compagnie de Lomb.ards devant un cbasteau 
nommé Saint-Germain, lequel fut prins d’assault, 
brusié et desmolll , elles Suissers qui le gardoient 
pendus cl eslranglés. De Bayonne, monseigneur 
vint devant une bonne ville, nommée Charme. 
Ceux qui dedens lurent liroient sur l’ost de mon- 
seigneur, lequel passa la rivière de la Moselle en 
très grand danger de sa vie. 

Ceux de la ville sentant cestc a|)procJie , boulè- 

rent le feu en un fort grand faubourg , qui tou- 
tefois fut gaigné par le baillj de Brabant, à force 
de douze cents hommes, lesquels rescoujrent plu- 
sieurs maisons. 

Le jour ensuivant, la ville se rendit à la voulenté 
de monseigneur. Les gens d’armes estrangers , 
comme François, Picquars, Suissers , Gascons, 
et Allemands, en nombre de vingt-quatre, furent 
condamnés à estre pendus à un seul arbre. Et pour- 
tant que le bourreau de Saint-Germain estoit ail- 
leurs empesché à cause de son oflice, le paige 
d’un capitaine nommé Jean delà Barre, fut con- 
damné à pendre les vingt-trois, et qu’il anroit la 
vie saulve : ce qu’il commença à faire jusques au 
nombre de six , desquels son maistre fut l’un ; puis 
le bourreau survint qui pendit le demourant ; et la 
ville fut pillée et brnslée, et les babitans prison- 
niers. Monseigneur se deslogea de devant Charme 
le neuviesme d’octobre; et fut le siège mis devant 
©ampierre, une forte villette , laquelle après avoir 
esté battue d’engins, se l'endit à la voulonlé du 
duc , et fut pillée et bruslée, et les inanans j)rison- 
niers, car n’y avoit nuis gens de guerre. 

Le lendemain, monseigneur se logea aux champs 
entre Espinal et Chasteau sur Mosel. AulcunsBour- 
guignons s’advanchèrent d’aller devant Espinal , 
sans le sceu de monseigneur. Si furent servis de 
.serpentines, et navrés et tuésparceuxde la ville, qui 
y firent une saillie. Geste mesme nuict, monsei- 
gneur envoya quatre cents lances de ses ortltHi- 

nanccs, qui gaignèrent une partie des fauxbourgs. 
El firent ceste eniprinse les gens de monseigneur 
Rejnicr de Brouc-liuysen et Jehan de Longueval. 

Aulcuns aullres fauxbourgs. gaignèrent les gens 
de Troylus, Lombard, et depuis les perdit; et mon- 
seigneur luidistque s’il ne les reprenoit , qu’il lui 
l'eroit trancher la teste. Et j)our donner approche 
à la ville, monseigneur passa la rivière de la Mosel le, 
moult profonde et rade; parquoi plusieurs furent 
noyés. Et finalement fut assiégée la ville d’Espinal, 
par-decàel par-delà l’eau ; ellioientcculx delà ville 
sur ceulx de l’ost dru et menu, et ceulx de l’ost 
ne se faindoient pas. Il y a en Espinal trois forts , 
deux villes fermants l’une contre l’autre, et un 
fort chastcau; et estoit munie leur ville de huit 
cents comballanseslrangiers, François etAllemans. 

Le dix-septième jour du mois d’octobre, les ca- 
pitaines du chastcau et des deux villes d’Espinal 
parlementèrent à monseigneur; et fut faict l’ac- 
cord tellement, qu’ils se rendirent, corps et biens 
saulfs, et pareillement les gens armés, moyen- 
nant qu’ils se partiroient. Et monseigneur le duc 
y entra deux jours après et y ouitla messe; mais 
il retourna dormir aux champs ; et après que les 
garnisons furent assises, il se logea à trois lieues 
près de Vaudemont. Et le lendemain parlist mon- 
seigneur et son armée, devant le point du jour; 
et se trouva devant la ville au matin. Ceux qui 
dedans estoient furent comme surpris. 

Monseigneur les envoya sommer, et n’y vou- 

loient entendre, ains ruoient de bons hays sur 
toutes les compagnies de l’ost ; mais enfin ils par- 
lementèrenl tellement, qu’ils rendirent la ville et 
le chasteau, leurs corps et biens saulfs; et le sei- 
gneur de Dievres prist le serment des habitans, 
promectans d’estre bons et loyaux subjects comme 
conquis. L’on y mit nouveaulxofliciers et garnison 
suflisante. Pendant ce temps, les trêves de neuf 
ans vindrent à monseigneur le duc Charles , entre 
le roy Loys de France et lui, qui furent jurées et 
accordées entre eulx , par la manière qui s’ensuit : 


CHAPITRE XXV. 


Copie des trêves de noef ans. 

Charles, par la grâce de Dieu, etc., à tous ceux 
etc, salut. Comme par ci-devant plusieurs journées 
ayent esté tenues en divers lieux , entre les gens 
à ce commis et députés par le roy et nous , pour 
trouver moyen de réduire à bonne paix et accord 
les questions , divisions et différents estans entre 
nous, et sur icelles recouvrer , trouver et accepter 
finalement une bonne paix , laquelle chose jusques 
ici u'a peu prendre conclusion ; considérant que 
à l’honneur et louange des princes chrestiens, riens 
n’est plus convenable que de désirer et avoir paix, 
de laquelle le bien et le fruict des choses terrien- 
nes et mortelles est si grand que plus ne pourroit : 

Nous, désirans envers Dieu , noslre créateur, nous 
inonstrer vertueux, obéissans en toutes nos opé- 
rations par effect , a(Tm que l’église vacqnant au 
service divin , puisse prendre vigueur , et de- 
mourcr en vraie et seure l’rancliise et liberté; 
les nobles courages des hoinines mortels habon- 
der en repos et tranquillité, sans servitude d’ar- 
mes, et que l’enlretenement de nos pays et seigneu- 
ries, tant au faict de la marchandise comme aul- 
trement, puist estrc permanente, etl’estatd’unclia- 
cun demorer en son entier ; et conséquement le 
povre et menu peuple, ensemble tous nos subjects, 
puissent labourer et vacquer, chacun en droictsoi, 
à leurs industnes et artifices sans quelqu’onc- 
ques violences et oppressions ; et en temps à venir , 
moyennant la grâce de Dieu, entre eux vraie et per- 
pétuelle paix et justice nécessaire à tous ebrestiens, 
garder , entretenir et conserver , et en icelle vivre 
ou mourir inviolablement : Ayons, par l’advis et 
délibéracion de plusieurs de nostre sang et gens 
de nostre grand conseil, faict , conclud et accordé 
entre le roi et nous, pour nous, nos hoirs et succes- 
seurs, et pour tous les pays, terres et seigneuries 
d’une part et d’aultre, trêves générales en la forme 
et manière qui s’ensuit : 

Cy sont les articles faicts et accordes entre le roi et monseigneur le duc 
de Bourgogne , touchant la trêve faicte et conclue entre eux. 

« Premièrement'. Bonne, seure et loyale trêve, 
seur estât abstinence de guerre, sont prinses , 

acceptées , formées , conclues et accordées par 
terre et par mer, et par eaues doulces, entre le roj 
cl mondil sei«;neur de Bourjîos'ne, leurs hoirs, suc- 
cesseurs, pays, terres, seigneuries, subjects et 
serviteurs, icelles trêves, sur Testât et abstinence 
de guerre, coininenclianl ce jourd’bui, treiziesme 
jour de ce présent mois de septembre, durant le 
temps et termede neufans, et finissant à semblable 
treiziesme jour du mois de septembre les dits neuf 
ans révolus, qu’on dira Tan mil quatre cent quatre- 
vingtetquatre. Pendant lesquelles trêves, seur estai 
et abstinence de guerre, cesseront d’une part et 
d’autre toutes guerres, hostilités etvoyes de faict;et 
ne seront faicts par ceux de l’un partisur Taultre, 
de quelque estât qu’ils soient , aulcuns exploicts 
de guerre, prinses ou enlreprinses de villes, cités, 
chasteaux, forteresses ou places tenues ou estans ês 
mains ou obéissance de Tun ou de Taultre^ quel- 
que part qu’elles soient scituées ou assises , par as- 
saults, sièges, emblées , esche Ile me n Is , composi- 
tions , povoir, actions , ne sous couleur de debtes 
ou obligations, lillres ne aultrement, en quelque 
forme ou manière que ce soit. Supposé que les sei- 
gneurs habitans desdiles villes , cités , chasteaux , 
places ou forteresses, ou ceux qui en auront la 
garde, les voulsissent rendre, bailler ou délivrer 
de leur voulonté ou aultrement , à ceux du parti 
ou obéissance contre; au quel cas, s’il advenoit ce- 
lui par lequel ou à Taveu duquel avoit estéprinse 
ladite ville ou villes, chasteaux, places ou forle- 

resses, l’on seroit tenu de faire rendre ou restituer 
plainement à celui sur qui ladite prinse avoit esté 
faicle, sans en délaisser la restitution pour quel- 
conques causes ou occasions que ce soit advenu , 
en dedans huict jours après la sommation sur ce 
faicte de l’une des parties à l’aullre ; et au cas 
que defiaull y auroit de ladite restitution , celui 
pour la partie duquel ladite surprinse aura esté 
faicte, pourra recouvrer ladicte ville ou villes , 
cités, chasteaux, places ou forteresses, par sièges^ 
assaults, eschellemenls ou compositions , par voie 
de faictou hostilité de guerre et aultremenl, ainsi 
qu’ïl pourra, sans ce que l’aultre y donne empes- 
chement, ou que, à l’occasion de ce, lesdites tresves 
seur estât , ou abstinence de gueiTc puissent estre 
dictes ne entendues rompues ne enfreintes , mais 
demeureront ledit temps durant en leur pleine et 
entière force et vertu. Et si sera tenu celui qui 
n’aurafaicl ladite restitution, rendre et payer tous 
cousts et dommages qui auroient esté ou seront 
faicts ou souslenus , en général et particulier, par 
celui ou ceux sur qui ladite prinse auroit ainsi esté 
faicte. 

V. Item, et par les gens de guerre ou aultre parti 
et alliances de mondit seigneur de Bourgogne, 
qui voudront estre comprins, ne seront faictes aul- 
cunes prinses de personnes, courses, roberics, 
pilleries , logeis , appactis , rancbonnemenls ^ 
prinses ou descousses de personnes, de bestes ou 
d’aultres biens quelconques^ sur les terres, villes. 

places, seigneuries, ou aullres lieux estans du 
parti ou obéissance du roy ; et pareillement, j)ar 
les gens de guerre et aultrcs estans du parti et 
alliance du roy, qui vouldront estre comprins, sur 
sur les terres, villes, places, seigneuries, ou aultres 
lieux estants du parti et ol)cissance de monseigneur 
de Bourgogne ; ains seront et debvronl tous les 
subjccts et serviteurs d’un costc et d’aultre , de 
quelque estât , (jualité ou condition qu’ils soient, 
cbascun en son parti et obéissance, seurement , 
saulvement et paisiblement , de leurs personnes 
et de leurs biens; et y pourront labourer, mar- 
cbander , faire et pourveoir toutes leurs aultres 
besongnes, marchandises, négociations et affaires, 
sans destourbier ou empesebement quelconque, 
et tout ainsi qu’en temps de paix. 

« hem , pendant et durant lesdites trêves, seur 
estât et abstinence de guerre , les subjects, olliciers 
et serviteurs , d’une part et d’aultre, soit prélaLs, 
gens d’esglise , princes, barons, marchands, bour- 
geois, laboureurs et aultres, de quelque estât, 
qualité ou condition qu’Us soient, pourront aller , 
venir, séjourner, converser , marchander , et au- 
trement, en tels habillements comme bon leur sem- 
blera, pour quelconques leurs négoces et affaires , 
les uns avec les aultres, et les unsès pays et sei- 
gneuries et obéissance de l’aultre , sans sauf-con- 
duict et tout ainsi que bien polroit oneques aller 
et marchander en temps de paix et sans aulcun 
destourbier, arrest ou empesebement, si n’est 

par voje tle justice, ou pour del)tes, ou pour les 
délicts, abus ou excès qu’ils y auront d’ici en 
avant perpétrés et commis ; sauf aussi que gens de 
guerre en armes et en puissance, ne pourront 
entrer de l’un parti en l’aultre, en plus liault 
nombre do quatre vingts ou cent chevaliers , ou en 
dessoubs; et ne seront dictes et prolérées, à ceux 
qui iront ou converseront d’une part et d’aultre, 
aulcunes injures et opprobres , à cause du parti ; 
ets’aulcuns font le contraire, ils seront pugnis 
comme infracteurs des trêves. 

« Et en oullre prélats^ gens d’esglise, nobles, 
bourgeois, marchands, et aultrcs sgbjecls, ofli- 
ciers et serviteurs d’un parti et d’aultre , de quel- 
que estât ou condition qu’ils soient, durant lesdictcs 
trêves, seur estât et abstinence de guerre, auront et 
retourneront à la joyssance et possession do leurs 
bénéfices, places, terres, seigneuries, et aultrcs 
luens immeubles, en l’estât qu’ils les trouveront ; 
et y seront receus sans empeschement, contredict 
ou difliculté, et sans en obtenir aultre lettre tle 
main-levée, ne estre constraincts à en faire nou- 
velle féaulté ou hommage , en faisant servir en 
leurs personnes , ou par leurs procureurs , ou son 
lieutenant, soubs qui seront lesdicts bénéfices, 
places, terres, seigneuries ou biens immeubles , 
de non traicter ou pourchasser d’iceulx quelcon- 
ques chose préjudiciable au parti où elles seront; 
et les seigneurs du parti auxquels appartiendront 
places estans ês frontières do l’aultre parti, en 

recepvant le délivrement d’icelles, proumetteront, 
jureront, et bailleront leurs scellés, de non en 
faire guerre au parti où elles sont, et que, lesdites 
trêves expirées, les délaisseront en pleine obéis- 
sance au parti où elles seront. Tontes-fois, pour 
aulcunes causes et considérations, le roy est content 
que la place de Ramburs soit entièrement baillée 
et délivrée aux seigneurs d’icelle , sans y mettre 
aultre capitaine ou garde , poiirveu qu’il fera ser- 
ment, et aussi qu’il baillera son scel en la main d’ice- 
luj qui lui fera ladicte restitution , que devant 
ceste présente trêve , ne après icelle finie , il ne 
fera ne pourchassera cliose préjudiciable au roi, ne 
à ses pays et seigneuries; et ne mettra garnison 
en icelle place, qui porte ou face dommage à l’une 
ne à l’aultre partie. Et quant aux places et forte- 
resses de Beaulieu et Vervins , mondict seigneur 
de Bourgogne consent, en lui faisant la délivrance 
réelle des villes et bailliages de Sainct-Quentin, et 
des places dont traicté est faict entre le roi et lui, 
les forteresses desdicts lieux abattues, la revenue 
et seigneurie demeurent entièrement aux sei- 
gneurs d’icelles. Et aussi est traicté et accordé , 
pour plus ample déclaration , que les terres et 
seigneuries delà Ferre , Chastelet, Vendeulet de 
Saint-Lambert , dépendans de la comté de Marie , 
demoureront au roy en obéissance, pour y prendre 
tailles, aides et tous aultres droicts, comme ès 
aultres terres de son obéissance. La seigneurie et 
revenue d’icelle demoureront à monseigneur le 

comte de Marie, et pareillement les chasleaux, 
villes , terres , chastellenies et seigneuries de 
Marie, Gercy, Montcornet, Sainct-Goubain , aussi 
demonreront à mondict seigneur de Bourgogne en 
obéissance, pour y prendre telles aydes et tous 
autres droicts dessus dicts. La seigneurie et reve- 
nus demeureront au comte de Marie, selon le 
contenu de l’article précédent. Et aussi, en la pré- 
sente trêve et alistinence de guerre, en tant qu’il 
touche lesdicis articles de conservation, hantise , 
retour et jouissance de biens , ne seront comprins 
messeigneurs Baulduin, soi disant bastartde Bour- 
gogne, le seigneur de Renty, messire Jehan de 
Chassa , et messire Philippe de Commines, ains 
en seront et demonreront en tout exceptés et 
fourclos. Et s’aulcune chose estoit faicte ou at- 
temptée au contraire de reste présente trêve, seur 
estât et abstinence de guerre , ou d’aulcun des 
poincts ou articles qui y sont contenus, ce ne tour- 
nera ne portera préjudice, fors que à l’infracteur ou 
infracteurs seulement, ladicte présente trêve tou- 
jours demeurant en sa force et vertu, ledict temps 
durant ; lesquels infracteurs en seront pugnis si 
griefvement que les cas le requéreront ; et seront 
les infractures, s’aulcunes, sont reparées et remises 
au premier estât et deu , par les conservateurs cy 
après nommés, promptement, se la choseyest dis- 
posée , ou du plus commenceront à y besongner 
dedans six jours après que lesdictes infractures se- 
ront venues à leur congnoissance ; et ne partiront ^ 
CnkonrQVES. T. XI, III. — J. Moliket. /. Il 

lesclicts conservateurs d’une part et d’aultre , d’en- 
semble , jusques à ce qu’ils auront appoincté et 
lait faire Icsdictes réparations, ainsi qu’il appar- 
tiendra , et que les cas le rcqucreront. Et pour la 
part du roi seront conservateurs pour la comté de 
Sainct W aleri, et les autres places à l’environ, 
monseigneur le marescbal de Gamasces ; pour 
Amiens, lleauvoisis, et marches à l’environ, mon- 
seigneur de Torsi ; pour Compiègne, Noyon, et 
les marches à l’environ, le bailly de Vermandois ; 
pour la comté de Guise, laTerracc et Erteloix, 
le seigneur de Villiers ; pour la chastellenie de la 
Ferre et Laon , le prevost de la cité de Laon ; pour 
le pays du roi, environ les marches de Bourgogne, 
monseigneur de Beaujeu y pourra commettre ; 
pour le baillagc de Lyonnois, le bailly de Lyon; 
pour toute la cosle de la mer de France , monsei- 
gneur l’admirai y polra commettre. 

hem, pour lapartde mondictseigneur de Bourgo- 
gne seront conservateurs pour le pays de Pontieu et 
Vimeu , messire Philippe de Crèvecœur, seigneur 
d’Esquerdes; pour Corbie et la prévosté de Salloit 
etBauquesne, le seigneur de Contay; pour Péronne 
et la prévosté dudict Péronne, le seigneur de 
Clary, et en son absence le seigneur de la Bergerie. 
Et pareillement , pour les prévostés et villes de 
Montdidier et Roye , et places là environ , pour 
Arthois , Cambresis et Beaurevoir, Jehan de 
Longueval, seigneur de Vaux ; pour la comté de 
Marie , monseigneur de Hombercourt ; pour le 

pays de Haynanlt, le seigneur de Aymeries, grand 
bailly de Haynault ; pour le pays de Liège et de 
Naniur, mondict seigneur de Ilombercourt, lieu- 
tenant de mondict seigneur le duc èsdicts pays ; 
pour le pays de Luxembourg, le marquis deRolelin ; 
pour le pays de Bourgogne, ducé et comté , villes 
et places à l’environ, estans en l’obéissance de mon- 
dict seigneur , monseigneur le marescal de Bour- 
gogne, qui commettra particulièrement en son 
lieu , où il sera besoing ; pour le pays de Mas- 
connois et places à l’environ , messire Tristan de 
Toulonjon , gouverneur dudict Aussoire ; pour la 
ville et chastellenie de Bar-sur-Seine et places à 
l’euviron , le seigneur des Champs; pour la mer de 
Flandres , messire Josse de Lalaing, admirai ; pour 
la mer de Hollande , Zellan'de , Arthois et Boulle- 
nois, monseigneur le comte de Bouchain^ admirai 
desdicts lieux. 

« Item, et s’il advenoit que, durantet pendant le 
temps de ladicte trêve , aulcuns des conservateurs , • 
d’une part et d’aultre, allassent de vie à trespas, 
en ce cas, le roy , en sa part , et mondict seigneur 
de Bourgogne , en sa part, seront tenus nommer 
et establir aullres conservateurs, qui auront otel 
et semblable povoir comme les précédents, et le 
signifier aux conservateurs prochains, alînqu’aul- 
cun n’y puist prétendre ignorance. 

Item, lesquels conservateurs particuliers qui 
ainsi seront commis pour la part du roy, et pour 
la part de mondit seigneur de Bourgoingne ou 

leurs subrogués et commis, s’ils avoient légitime 
accusation de non y vacquer en personne, c’est 
assavoir les deux de chacune marche pour les 
deux costés, seront tenus d’eux asseinhler chas- 
cune sepmaine , le jour du mardi , ès limites du 
roy , et aullres fois ès limites de mondit seigneur 
de Bourgoingne , en lieux propices et convenables 
qu’ils aviseront , pour coloquer illec de toutes les 
plaintes et doléances qui seront survenues d’un 
costé et d’aultre touchant lesdites trêves, et preste- 
ment en appoincter et faire réparation , ainsi qu’il 
appartiendra. Et s’il advenoit que , pour aulcunes 
grandes matières, il y eut difllculté entre eulx, dont 
ils ne se poussent appoincter , ils seront tenus le 
faire signifier etscavoir incontinent; c’est assavoir 
les conservateurs de la part du roy, pour les mar- 
ches de par deçà ; et les conservateurs de la part 
de mondit seigneur de Bourgoingne ès marches de 
par deçà ; monseigneur le chancelier et gens du 
conseil de mondit- seigneur de Bourgoingne ès 
marches de Bourgoingne à mondit seigneur le 
mareschal, et aux gens du conseil estants à Digeon, 
la qualité des plaintes et ce qu’ils en auront trouvé; 
lesquels seront tenus incontinent, et le plus bref 
que faire se pourra après ladicle signification , 
vuider et décider les dictes plaintes et doléances, et 
en faire jugement et décision, telles que de leurs 
consciences ils adviseront estre à faire. 

liem J et au cas que , à cause des difficultés , les- 
dits conservateurs renvoyeront lesdictes plaintes , 

ainsi que dict est , et s’il y a personne einpeschée , 
lesdicts conservateurs leur pourvoyeront d’eslar- 
gisscincnt; et s’il advenoit que aulcuns desdicts 
conservateurs se voulsissent excuser d’entendre 
auxdictes réparations , maintenans et prétendans 
les dictes infractions non eslre advenues en leurs 
limites , ils seront , en ce cas , tenus de signifier au 
conservateur , ès limites duquel ils maintien- 
dront lesdictes infractions estre advenues. Lequel 
conservateur, au cas qu’il ne voudra emprendre 
la charge d’entendre seul ladicte réparation , sera 
tenu de soi assembler , avec l’aultre conservateur 
qui lui aura faict ou faict faire ladicte signification , 
pour ensemble , avec lcdict conservatenr de l’aultre 
coslé , besongner èsdictes réparations , par la ma- 
nière susdicle. 

Item , et seront les jugements que feront lesdits 
consei’valeurs, d’une part et d’aultre, exécutés réel- 
lement et de fait; et à ce seront constraints les sub- 
jets'd’une part et d’aultre, nonobstant appellations 
et oppositions quelconques , et sans ce que lesdits 
condampnés puissent avoir ne obtenir aulcun re- 
mède au contraire, en quelque manière que ce soit. 

Item, en ceste présente tresve sont comprins les 
alliés , d’une part et d’aultre , cy-après nommés , 
si comprins y veulent estre ; c’est assavoir, pour la 
part du roy , très bault et très puissant prince le 
roy do Castille et de Léon , le roy d’Escosse , le 
roi de Danemarck , le roi de Jérusalem et de 
Cecile , le roy de Hongrie , le duc de Savoye , le 

duc de Lorraine, l’cvesque de Metz, la seigneurie 
et communauté de Florence , la seigneurie et 
communauté de Berne , et leurs alliés , qui furent 
comprins en la tresve précédente de l’an mil 
quatre cents soixante-deux, et non autres, ceux de 
la langue de la riaulte-Allemai<;ne , et ceux du 
pays de Liège qui se sont déclarés pour le roy , et 
recheus en son obéissance. Et lesquels alliés seront 
tenus de faire leurs déclarations, s’ils vouldront 
estre comprins en ladicte tresve, et icelle signifier 
à mondit seigneur de Boui'goingne , dedans le pre^ 
mier jour do janvier prochainement venant. Et 
pour la part de mondit seigneur de Bourgoingne y 
sont comprins, si comprins y veulent estre, le roy 
d’Angleterre, le roy d’Escosse, le roy de Portugal, 
le roy Fernand de Jérusalem et de Cécile, leroy 
d’Arragon , le roy de Castille et de Léon , le roi 
de Danemarck, le roy de Hongrie, le roy de 
Poulongne , le duc de Bretaigne , madame de 
Savoye, le duc son fils, le duc de Milan et de 
Gennes, le comte de Bomont et maison de Savoye, 
le duc et seigneurie de Venise, le comte Palatin, 
le duc de Clèves et le duc de Juilliers, les ar- 
chevesque de Coulongne et évesques de Liège, 
d’Utrecht et de Metz, lesquels seront tenus de 
faire déclaration, s’ils veulent estre comprins dans 
ladicte tresve , et le signifier au roy en dedans le 
premier jour de janvier prochainement venant; ce 
toutes-fois entendu , que si lesdicls alliés comprins 
de la partdu roy, ou aulcuus d’eulx, à leurs propres 

querelles , OU eü faveur ou aide d’aultruy , mou- 
voient guerre, ou faisoienl à inondit seigneur de 
Bourgoingnc, Use pourra contre eulx deffendre ; 
et à ceste fin les offendre , faire exercer la guerre , 
ou aultrement y remédier et obvier de toute sa 
puissance, le contraindre ou réduire par armes et 
hostilités et aultrement, sans ce que le roy leur 
puist donner secours, aide, ne assistance à l’en- 
contre de mondit seigneur de Bourgoingnc, ne que 
ladicte tresve soit par ce enfraincte. Et pareUle- 
ment se lesdicts alliés comprins de la part de mon- 
dlct seigneur de Bourgoingnc, ou aulcuns d’eux, à 
leurs propres querelles , ou en faveur et aide 
d’aultrui mouvoient ou faisoient guerre au rov , ü 
se ])ourra contre eux delfendre , et à ceste fin les 
offendre, faire exercer la guerre, ou aultrement 
y remédier et obvier de toute sa puissance, les 
contraindre et réduire par armes et hostilités et 
aultrement^ sans ce que mondit seigneur de’Bour- 
goingne letir puist donner aide^ secours ne assis- 
tance à l’encontre du roy , ne que ladite tresve soit 
par ce enfraincte. 

Item y pour oster toutes matières et excusation 
de guerre ou débat pendant ladite trêve, le roy ' 
se déclarera pour mondict seigneur de Bourgoin- 
gne à l’encontre de l’empereur des Romains et 
de la cité de Coulongne, et tous ceux qui leur 
feront cy après service ou aide à l’encontre de 
mondict seigneur de Bourgoingne , et proumettra 
de non leur faire aide, secours ne assistance quel- 

conques à l’encontre de mondict seig'neur de 
Bourgoingne , ses pays , seigneuries et subjets ^ 
comment que ce soit ou puist estre. 

nitem, pour considération de ce que ledict traité 
fut depiécà, mesmement au mois de mai an soixante 
quatorze , pourparlé et conclud entre les gens du 
roy et de mondict seigneur de Bourgoingne, le roy 
consent et accorde que toutes les places, villes et 
terres qui, depuis ledict pourparlement de ce 
présent traicté, ont esté prinses et occupées sur 
mondict seigneur de Bourgoingne, ses subjets et 
serviteurs, en quelque pays que ce soit, les gens 
du roy ou aultres, qui, de sa part, seront ou 
voudront estre comprins en ceste présente trêve , 
soient rendues et restituées S mondict seigneur de 
Bourgoingne et à sesdicts sujects et serviteurs. Et 
ainsi le fera faire par effect le roy, de toutes celles 
qui sont en obéissance ; et les aultres qui sont de sa 
part en ces te dicte trêve , seront tenus de le faire 
quant à celles qui sont en leurs puissances , avant 
qu’ils puissent jouir de l’effect d’icelle, ne estre 
réputés et comprins. 

» Item, pour meilleur entretenement de ladite 
trêve et accord, que les places de Horchies et de 
Gerundelles seront abattues, si des-jà ne le sont, et 
les terres demeureront de telles seigneuries qu’elles 
sont. 

» /iew^pour considération de laquelle tresve, et 
mieux préparer et disposer toute chose au bien de 
paix perpétuelle, le roy sera tenu de bailler et dé-. 

livrer, et par efTect baillera et délivrera à mondict 
seigneur de Bourgoingne la ville de Saint-Quenlii» 
et le bailliage de Saint-Quentin, pour le tenir en 
tel droict qu’il faisoit avant le commencement des 
présentes guerres et divisions ; et dedans trois jours 
après les délivrances de toutes lettres accordées, 
le roy en baillera ou fera bailler l’entrée et pleine 
ouverture et obéissance à mondict seigneur de 


Bourgoingne, ou à son commis à ce, en telle puis- 
sance et en tel nombre de gens qu’il plaira à 
mondict seigneur de Bourgoingne , en retirant 
seulement pour le roy telle artillerie de ladite ville 
de Saint-Quentin qu’il y a faict mettre et amener, 
depuisque icelle ville s’estoil mise en son obéissan- 
ce , sans toucher à l’artillerie appartenant à ladicte 
ville, avant que fusist mis hors de l’obéissance de 
mondict seigneur de Bourgoingne, ou apparte- 
nant aux aultres que au roy ou ses capitaines. Et 
à ceste fin , pourra- mondit seigneur de Bourgoin- 
gne avoir aulcuns de scs gens pour voir charger et 
amener ladite artillerie à lui appartenant, et pour 
faire cueillir et garder celles qui appartiennent à 
ladite ville ou à aultre que au roy et îi sesdits 
capitaines; et en recepvant ladite ouverture obéis- 
sance et délivrance de ladite ville de Saint-Quentin 
parmondict seigneur de Bourgoingne, icelui déli- 
vrera ou baillera, ou par son commis fera bailler et 
délivrer es mains des gens commis du roy à faire 
icelle délivrance ses lettres, pour les manants ba- 
bitanls dudit Saint-Quentin, de les garder et entre- 

tenir en leurs biens, droicls et privilèges, et de 
non les travailler et molester pour les choses pas- 
sées, et aussi main levée de leurs biens immeubles 
et de leurs biens meubles estants en matière et 
debtes non receues ou acquittées estans ès pays de- 
niondict seigneur de Bourgoingne, et de les traic- 
ter ainsi que un bon seigneur doibt faire ses bons, 
subjels. 

» hem , quant à toutes villes , places et aultres 
choses quelqu’onques dont cy dessous n’est faicte 
expresse déclaration et sur lesquels n’est aultre- 
ment disposé ne ordonné, elles demeureront en 
tel estât, parti et obéissance , durant et pendant 
ladicte tresve, qu’elles sont de présent. 

>» Et icelles tresves , abstinences de guerre et 
aultres points cy dessus déclarés, le roy et mon- 
dict seigneur de Bourgoingne , pour eulx , leurs 
hoirs et successeurs, promettront en bonne foy et 
parole de priuce , par les serments donnés aulx 
sainctes évangiles de Dieu , sur leur honneur et 
sur l’obligation de tous leurs biens et seigneuries, 
avoir et tenir fermes et stables , et icelles garder 
et entretenir, accomplir inviolablement durant le 
temps et par les manières cy dessus spécifiées et 
déclarées, sans aller ne faire aulcune chose au 
contraire, directement ou indirectement, soubs 
([uelque cause , couleur ou occasion que ce soit ou 
puist estre ; et en seront faictes et despeschiées 
lettres d’une part el d’aultre, en telle forme qu’il 
appartiendra . 

El sera ladite trèvç publiée d’unepart et d’aultre 
dedans le ’ jour du mois de , saulf et ré- 

servé que s’il advenoit, que Dieu ne veuille, que 
de la part du roy, ladite ville et bailliage de Saint- 
Quentin ne fussent baillés et délivrés à niondict 
seigneur de Bourgoingne dedans le temps dessus 
déclaré^ et les choses contenues ès articles de ce 
faisant, mention , et dont lettres seront faicles et 
despeschées, ne fussent accomplies, mondict sei- 
gneur de Bourgoingne , nonobstant la publica- 
tion , ne sera tenu , s’il ne lui plaist , de gardgr , 
tenir, ne observer ladite trêve de neuf ans, eE les 
articles contenus en icelle , plus avant que jusque 
au premier jour de mai prochain venant , que l’on 
dira l’an mil quatre cents soixante seize , jusques 
auquel premiei' jour de mai la trêve néanlmoins 
demeurera en sa force et vertu. 

Sçavoir faisons que pour considération des choses 
dessus dites, et singulièrement en l’honneur deDieu 
, nostre créateur^ acteur et seigneur de paix, lequel 
pcult donner victoire aux princes chrestiens, telle 
qu’il luiplaict, et pour envers lui nous humilier, 
afin de éviter et fuir plus grande elFusion de sang 
humain, et que par les inconvéniens procédans 
de la guerre , ne soyons abdignes et ostés de la 
main de Dieu le père et viredés de la succession 
du fils, et perpétuellement alliénéset privés de la 
grâce du benoist Saint-Esprist, désirans la seureté, 
repos et sublevement du povre peuple, et icellui 

relever de la grande désolation , charge et oppres- 
sion qu’il a soiistenu et soustient de jour en jour à 
cause de la guerre , et espérant de venir à paix 
amiable, comme dit est : Nous , ladite trêve et 
seur estât, et abstinence de guerre , avons faictes , 
acceptées, prinses , fermées, conclues,, pro- 
mises et accordées , et par la teneur de ces pré- 
sentes ^ par l’advis et délibération que dessus 
faisons, acceptons , prenons, fermons, concluons, 
promettons et accordons , pour nos dits hoirs et 
successeurs ; et avons promis et juré , promet- 
tons et jurons , en parole de prince et par la foi 
et serment de nostre corps, sur la foi que nous 
tenons de Dieu nostre créateur , et que nous avons 
receu au sainct sacrement de baptesme^ et aussi 
par le sainct canon de la messe , sur les sainctes 
évangiles de Nostre - Seigneur , sur le fusl de la 
vraie et pileuse croix que nous avons manuelle- 
ment touchée pour ceste cause d’icelle trêve , et 
toutes les choses que nous debvons faire de nostre 
part , ainsi qu’elles sont contenues êsdits articles, 
garder , tenir et observer , entretenir et accom 
plir bien et léaument , selon la forme , et manière 
desdits articles , sans de rien en laisser, rte jamais 
faire , ne venir au contraire , ne quérir quelque*^ 
moyen , couleur ou excusation pour y venir , ne 
pour en rien pervertir , ne faire quelque muta- 
tion d’aulcunes choses dessusdites. Et s'aulcuae 
chose estoit faite, attentée ou innovée au contrad^^ 
par nos chefs de guerre ou aultres nos subjets êt„ 
serviteurs , de la faire réparer ; et des trangres- 

seurs ou infracteurs, faire telle pugnition que le 
cas le requerra, el en manière que ce sera exemple 
à tous aultres. Et à toutes les choses clessusdites , 
nous sommes submis et obligés , submetlons et 
obligeons par l’hypotecque et obligation de tous 
nos biens présens et advenir quelqu’oncques , sur 
nostre honneur , sur peine d’eslre perpétuelle- 
ment deshonorés, reprochés et vilipendés en tous 
lieux. Et avec ce avons promis et juré, promet- 
tons et jurons par tous les serments dessus dits, 
de jamais n’avoir ne pourchasser de nostre saincl- 
père le pape , de concile , légat , pénitencier , 
archevesque , évesque , ne aultre prélat ou per- 
sonne quelqu’onque , dispensation , absolution ne 
relievement de toutes choses susdites, ne d’aul- 
cunes d’icelles; et quelque dispensation qui en 
seroit donnée et obtenue par nous ou par aultres^ 
pour quelque cause , couleur , ou excusation que 
ce soit , nous y renonchons dès à présent pour 
lors, el voulons au’elle soit nulle et de nulle va- 
leur et effet ; qu’elle ne nous soit ou puist estre 
vaillable ne proufilable , et que jamès ne nous 
en puissions aider en quelque manière que ce soit 
ou puisl estre. Et pour ce que de ces présentes l’on 
pourra avoir affaire en quelque lieu, nous vou- 
lons que au vidimus d’icelles faicts et signés par 
l’un des notaires, ou soubs scel real nostre, ouaul- 
Ire , autentique foi soit ajoustée comme à ce pré- 
sent original. Et afin que ce soit chose ferme et 
stable, nous avons signé ces présentes de nostre 

main , et icelles fait sceller de nostre scel. Donné 
au chastel de So-le-mur, le treizième jour de 
septenibre , l’an de grâce mille quatre cents 
soixante quinze , 

Signé Charles , 

Et du secrétaire par monseigneur le duc, Gros. 


CHAPITRE XXVI. 


Le parfaict de la conqaetle de Lorraine par le duc Charles. 

Monseigneür le duc Charles estoit tout délibéré 
de tenir les trêves de noef ans que dessus est es- 
cript , et n’avoit aultre volonté que de retourner 
en son pays; et pour accomplir son désir, se mist 
en train de se faire accompagner de noef cents 
lances, le vingt-quatrième d’octobre; et se tira 
assez près de Nancy pour faire un logis en pas- 
sant , seulement sans y vouloir mettre siège ; car 
il n’avoit que douze serpentines seulement. Quant 
ceux de Nancy perceurent son armée en bele 
bataille , ils ne se peurent tenir de tirer sur eux. 
Et lors les Feradois et Suisses , que l’on estimoit 
en la ville de quatorze cents, sortirent sur ladite 
armée et firent de terribles escarmouches , na- 
vrans et domageans les gens du duc ; et quand les 
Bourguignons veirent qu’ils y alloient de telle 
sorte, ce que faire ne debvoient, considérée la 
proclamation des trêves , en leur primitive adve- 

nue ils se cleffendirent vigoureusement, et re- 
boutèrent très rudement les Feradois et Suisses 
dedans leur fort; et de faict gaignèrent les faux- 
bourgs à deux costés de la ville ; et la garnison 
d’icelle s’elTorcoit de tuer et tirer puissamment , 
afin que le duc ne s’y logeast. Mais nonobstant 
quelques grand debvoir et obstacle qu’ils y sceus- 
scnt faire , il se logea, et les assiégea par grand 
liardement. Advint ce mesme jour, en l’escar- 
mouche fesant , que ung Lombard , du parti 
des Bourguignons , print un Alleinant fort puis- 
sant de la garnison de Nancey. Deux Picquards 
voyats ceste prinse, survindrent disant au Lom- 
bard qu’ils y debvoient avoir part; et furent en 
grand estrif iceux deux Picquards contre ledit Lom- 
bard , lequel jura par le^sang de Dieu qu’il l’auroit 
seul. Ce temps pondant, passa auprès d’iceulx un 
autre Allemant, fors bien en poinct. Les deux 
Picquards coururent après pour le prendre, et aban- 
donnèrent ledit Lombard et sondit prisonnier , 
lequel, comme dit est^ esloit moult grand et ro- 
buste. Parquoy, se voyant seul avec leditLombard, 
il le chargea à force de bras, et le porta dedans 
Nancey. Pendant ce temps, monseigneur le duc 
envoya son mandement en forme de placart à 
ceulx de Nancey, en remonslrant qu’en faisant 
leurs saillies , escarmouchans et tirans sur ses 
gens^ il avoient cnfreinct et rompu les trêves, 
et à ceste cause il leur faisoit scavoir , que ja- 
mais ne partiroit d’illec qu’il ne les eust à sa 

voulenté. Pour response à ce que le Hue avoit 
mandé à ceux de Nancy , le bastard de Lorraine, 
fils du duc Jehan, envoya quatre gentilshommes 
allemans vers mondit seigneur, pour faire leurs 
excuses; mais il les envoya confusément, disant 
que leur duc et eux avoient menti leurs scellés, de 
ainsi soustenir ces traislres rebelles et desloyaux 
subjects de Ferrette, et que par sainct George il 
les feroit tous pendre. Ft à grande célérité se 
retirèrent en leur fort, tirants eontinuellement sur 
l’ost serpentines , hacquebusies et aul très engins 
dont ils avoient grande abondanee; et les Bour- 
guignons, après avoir faict leurs approches et 
leurs trenchis au pied de la muraille, leur donnè- 
' rent plusieurs approches ; et lesdits trenchis furent 
cause qu’ils leurs donnèrent plusieurs affaires. 

La nuict de la Toussaint, le duc Charles, te- 
nant siège devant Nancey, arrivèrent illec trois 
ambassadeurs des plus grands princes de chrestien- 
neté, c’est assavoir de noslre sainct-pere le pape, 
de l’empereur et du roy de France. Le légat y 
estoit pour le pape , un prothonotaire pour l’em- 
pereur, et le seigneur de Saint-Pierre pour le 
roy de France; et furent festoyés ensemble en la 
tente de monseigneur de Bièvres , premier cham- 
l)relant du due. Peu de sepmaines après, le duc 
se mist au-dessus de Nancey. Par appoinctement, 
les Allemans qui la deffendoient se partirent, 
leurs corps et leurs biens saulfs. Le duc fit as- 
acmbler les trois eslats du pays auxquels il fit 

faire des serments ; et establit mcssire Jehan de 
Reubenpré, seigneur de Bièvres , son lieutenant- 
général et gouverneur de Lorraine , à la requeste 
des nobles du pays ; et demoura illcc en garnison, 
accompagné de cent lances. Et quant vint le 
mois de janvier an mille quatre cents soixante- 
quinze, ’ le duc Charles, estant auditNancej, chan- 
gea les capitaines de ses ordonnances, comme par 
aulcuns ans paravant estoit accoutumé de faire au 
jour de nouvel an. Et pour ce que les quatre cents 
lances qu’avoit amené des Italiens le comte de 
Campo-Basso, dont il estoit chef, s’estoienl fort di- 
minuées par les exploicts de guerre qui par icelles 
furent achevés, il bailla en charge cent desdites 
lances au seigneur Angel, fils dudit comte, oultre 
cent au seigneur , fds mains-né dudit conte; et du 
demourant furent renforcées aulcunes aullresconi- 
pagnies , parquoi ledit conte de Campo-Basso , 
se contenta mal ; et fut le premier desdaing qu’il 
priut contre. le duc son maistre, auquel il faillit 
au besoing ; comme il apperra cy-après. Néant- 
moins il print congé du duc à demi mal content , 
disant qu’il estoit tenu à lui d’une grande somme 
de deniers; et en passant par Angleterre se tira 
à Sainot-Jacques en Gallice^ où il fit son pélé- 
linagc , et retourna de son voyage accompli vers 
le duc Charles à l’entrée du mois de juing en- 
suivant. Les garnisons assises et bien ordonnées 

en la ducé de Lorraine et comté de Vaudemont, 
le duc Charles se tira vers le pays des Suisses , 
où fortune lui fut très dure et rigoureuse , Comme 
cy -après apperra. Mais sans plus avant procé- 
der en ceste matière, ferons narration d’aulcupes 
advenues qui , pendant le temps de ce qui est 
récité, survindrent en aultres quartiers , princi- 
pallement de la décollation de monseigneur le 
connestable de France. 


CHAPITRE XXVII. 


La mort de monseigneur Loys de Luxembourg comte de Saint- Pol et 
connestable de France. 

Depuis le jour, que le roy Loys de France et le 
roy Edouard d’Angleterre colloquèrent ensemble 
à Picquegny-sur-Somme , monseigneur le connes- 
table fut mal en grâce , tant de l’un comme de 
l’aultre , et mesmesduducCliarles de Bour^^oiîne. 
Le roy Edouard retournant en Angleterre, séjour- 
nant encores en la ville de Calaix, envoya lettres 
au roi de France, lesquelles lui avoit envoyées le 
connestable^ comme disent les François; et con- 
tenoient comme le roi Edouard estoit deshonoré 
d’avoir faict une si grande levée que de descendre 
en France , et de soi retirer ainsi , sans coup férir ; 
car le l’oi de France ne lui tiendroit chose qui 
proumise lui en fut. Le roi d’Angleterre avoit quel- 
que mauvaise suspicion sur sa personne ; et le duc 
de Bourgogne lui requit avoir la ville de Saincl- 

Quentin en main des siens, lorsqu’il se trouva à Va- 
lenchiennes avec lui, environ la my aoust; laquelle 
requeste ne lui fut oclrojce. Nonobstant ce refus, 
le duc espéroit tousjours d’avoir ladite ville par le 
moyen dudit connestable ; et pour achever son 
faict, il écrivit au seigneur d’Eymcries, grand 
baillif de Haynault, dès le cinquième jour de sep- 
tembre précédent, qu’en tout ce que son beau cou- 
sin de Sainct-Pol le connestable lui escrivoit et 
commandoit, il obéist à lui comme à sa propre per- 
sonne. Et ledit connestable manda audit seigneur 
de Aymeries qu’il assemblast ses gens, et fussent 
prests pour tirer aux champs. Et au-dessous des 
lettres estoit escript, de la main du connestable, 
que, s’il esioit diligent, le duc son maistreobtien- 
droit partie de son désir. Le roi de France estant 
aulcunement adverti que le connestable estoit en 
variance de rendre Sainct-Quentin au duc de Bour- 
gogne, se mist sus, accompagné de vingt mille 
combattans; et environ six heures du vespre, le 
quatorzième de septembre, se trouva en la ville 
dudit Sainct-Quentin, où il lit nouveaux officiers, 
destituant ceux que le connestable y avoit ordon- 
nés. Ellesdames des seigneurs estans illec tenans 
le parti du connestable, furent constraintes do 
partir hastivement ; car le roi fit bannir tous ceux 
estans à Sainct - Quentin, qui estoient adhérens 
au connestable, icelles ensemble leurs enfans et 
l'amilles, chargés d’autant de biens et non plus 
qu’elles en povoient porter en leurs gérons, et le 

tlemourant demouroit au prouffict du roi et à ses 
commis. Icelles dames et damoiselles , et aultres 
leurs adhérens, fort desconfortées, et non sans 
cause, arrivèrent à Cambray. Pendant ce temps, 
le connestable, le seigneur de Moy et aultres, 
estoicnt envoyés vers le duc de Bourgogne, de par 
le roi,’, pour besongner de paix ou de trêves. Ils 
furent logés au Quesnoy, et de là tirèrent à Bincb. 
N’est merveilles se le connestable s’eslongeoit de 
Saincl-()uentin ; car la reine de France , sa belle- 
sœur, sachant aulçiinement la voulenté du roi, 
désirant la despoincter, lui manda par scs lettres, 
que si chère qu’il avoit la vie, se parlist d’illec ; car 
le roi contendoit lotallement à lui enclorre. Le 
connestable retourna de Bincli à Mous, où il fut 
arresté par monseigneur le duc de Bourgogne ; et 
fut détenu prisonniersoubs lagardede monseigneur 
d’Aymeries, grand bailly de Haynault, dn pré- 
vost de Mons et de ceux de la ville ; et dès lors 
(ju’il eslolt à Bincb , s’il eusisl voulu croire le con- 
seil de ses bienveuillans , il fusist retiré au chastel 
de llam, fort assez pour résister pour un temps 
contre tous ceux qui nuire le vouloient. Par le 
commandement de monseigneur le duc Charles, 
messire Philippes de Croy, comte de Gbimay , le 
bailly de Haynault, et aultres nobles du pays , 
renienèrent monseigneur le connestable, lui troi- 
sième de sa famille seulement , son barbier et un 
valet de chambre, en la ville de Valencbiennes, 
comme prisonnier. Il fut logé à l’bostel dudict 

comte; et le lendemain fut, par iceulx, avec 
bourgeois , marchands et manans de la ville , à 
cheval et à pied, en nombre de huit cents hom- 
mes, conduict jusques à la ville de Péronne, où 
l’admirai de France, le seigneur de Sainct-Pierre 
le Mouslier, le seigneur de Coscaige, et une grosse 
bende de gendarmes le surattendoient. 

Les François disoient que , par le Iraicté de la 
trêve de nofans, le ducCharlesledebvoit livrerai! 
roi. parmi ce que le duc auroit ses biens par confis- 
cation, et le roi auroit le corps. El disoil le roi, que 
beau cousin de Bourffogrne avoit faict du connes- 
table comme l’on faict du regnart , car il avoit, 
comme sage , retenu la peau , et il n’avoit que la 
chair, qui ghêrcs ne vailloit. Ainsi que monsei- 
gneur le conneslable, accompagné de François , 
approchoit la ville de Paris, pensant qu’il seroit 
bouté en la Bastille, comme prisonnier, il pria à 
l’admirai et aultrcs qui le conduisoient , qu’il pol- 
sisl entrer en la Bastille par dehors la ville , afin 
que le peuple parisien ne s’esmeust contre lui fu- 
rieusement; mais sa prière ne sortit son désir ^ car 
il entra par la porte Saincl-Anthoine , soubs la 
garde du prévost de la Bastille , auquel l’admirai 
et aullres le livrèrent. 

Le roi Loys avoit escript à inaistre Pierre d’O- 
riole , chancelier de France, à deux présidens de 
parlement , et aultres notables personnages . que, 
quant le conneslable seroit venu en la Bastille, i 
fusist examiné diligemment, et que, en l’csp.'icc 

de huit jours au moins, son. procès l’usist faicl; et 
que toutes causes cessassent en parlement, jusques 
la sentence en seroit rendue. El quant vint à l’exa- 
men faire, monseigneur le connestable dit qu’il 
n’apparlenoit au parlement congnoistre son faict , 
mais à incsseigneurs les douze pah's de France. 
Nonobstant cesle response, ledit chancellier et pré- 
sidons dessus nommés le interroguèrent à loisir et 
à plusieurs fois, sur certains articles desquels il 
estoil accusé. Son faict ne fut poinct si tosl expé- 
dié ; car de faict l’on renvoya vers le roi pour cer- 
taines causes ; et finablemenl l’arrest porta qu’il 
estoil diyne de mort. Monseigneur de Sainct-Pierre 
le Moustier fut ordonné pour aller vers lui à la 
Pastille, pour l’amener au Palais; et quant il fut 
entré, le trouva couché au lit, dénué de tous ses 
gens; et après qu’il l’eut salué, monseigneur le 
connestable lui demanda de quelle main il se sei- 
gneroit pour la journée ; et le seigneur respondit : 
«De telle main que vous avez accoustumé de faire.» 
Puis il se leva et habilla, et en partant de son logis, 
fil le signe de la croix , et dict : « A Dieu je me 
recommande. » Puis monta à cheval, et fut amené 
au Palais jusques à la table de marbre ; et le gref- 
fier de parlement estant illec, et qui le hayoit le 
plus, lui lut certains articles, en l’interrogeant et 
disant : « Monseigneur , est-il ainsi? » Et il res- 
pondit : « Oye. » 

De là fut mené en une chambre richement ten- ■ 
due , où le chancellier de France lui fil mettre sus 

le collier d’or et l’image de monseigneur Sainct 
Michel , qui estoit l’ordre du roi. Après lui fut dist 
qu’il mesist jus l’espce de la connestablie ; à quoi 
respondit qu’il ne l’avoit lors, mais se mettroiten 
paine de la rendre , puisque c’estoit le bon plaisir 
du roi. 

Puis lui dit le seigneur de Gaucourt : « Vous 
» avez esté long-temps en la garde du roi , dili- 
» gemment interrogué des extrêmes cas qu’avez 
» commis à l’encontre de la majesté royale et de 
» la chose publique , grandement par vous offen- 
*» ses, comme il appert par vostre confession; et 
» avez conspiré avec les ennemis du royaulme, en 
» brisant vostre loi ; pourquoi je suis ici envoyé 
» par la court de parlement, vous signifier la sen- 
» tence, laquelle est contre vous : c’est que vous 
w estes jugé à estre décapité et mourir aujourd’hui 
» publiquement en Grève, devant la Maison de 
» la ville, et que toutes vos terres et biens meubles 
» sont confisqués au »0i. » 

A ces mots , monseigneur le connestable s’escria 
haultement , et dict : « O mon Dieu ! quelles nom 
« velles! Ve-ci une dure sentence ! » 

Ces choses accomplies^ on lui fit ouyr la messe. 
Il requit de recepvoir le corps de Nostre-Seigneur, 
ce qui ne lui fut accordé ; mais il baisa les sainc- 
luaires et dignités de la chapelle. Puis lui furent 
baillés quatre docteurs en théologie, fort renom- 
més en l’üniversité, et de très saincle vie; deux sé- 
culiers , et deux mendians , l’un Cordellier et 
l’aultre Augustin^ qui fort diligeniuient l’adminis- 


Digitized by Google 



•^4 CHRONIQUES ('47®) 

trèrenl de son salut. Puis ledict connestable, vesfu 
d’une long'ue robe de deuil, et sur l’espaule cba- 
[>eron de mesine , à cause de madame sa femme , 
sœur <,œrmaine de la reine de France, uouvelle- 
Irespassée de ee siècle, se part du palais, monté 
sur un mulet, fut livré au prévost de Paris et au 
lieutenant du cas criminel, et lut amené en Grève; 
et monta sur un esoliafaut richement tapissé de 
fleurs de Ijs. L’on lui osta le collet de son pour- 
point; et eut les cbeveux coupés par Jehan Cou- 
sin, fils de maistre Henri , bourreau de Paris, le- 
quel jamais n’avoit exécuté personne. Il lui banda 
les jeux d’un velours cramoisi, et soi agenouillant 
devant ledict connestable , lui requist pardon de 
sa mort ; laquelle requeste lui fut libérallement 
accordée. Puis le connestable, soi ruant à genoux 
sur un carreau de velours, jettantson regard vers 
l’église de Nostre-Dame de Paris, bien administré 
des confesseurs, plourant et faisant sa très dévote 
oraison , et tendant le coi sous le tranchant de 
l’espée, fut décapité d’un seul coup , en commun 
spectacle, par ledict Jehan Cousin, en présence 
de cent mille personnes, au jour et à l’heure que 
l’on chante à vespre O davis David, par un mardi 
dix-neuvième de décembre, l’an susdict ‘ . Si ter- 
mina piteusement ses jours. Et pour mettre en re- 
tenance l’année, le jour et l’heure de sa mort, 
maistre Jéhan de f.uto, chanoine de Saiucl-Quentin, 
composa ee mètre : 

O davis sancü Pauli 
Mors est Ludovici. 

Aulcuns disent que la teste fut recueillie par le 
bourreau , qui la inonstra au peuple , disant : 

« Voici la leste de Loys de Luxembourg ^ comte de 
» Saiuct-Pol. » Et rexécutionfaicte, aulcuns Corde- 
liers prinrent tant le chef que le corps, et le portè- 
rent au sépulcbrc, à leur église de Sainte-Glaire. 

Voilà le douloureux payement et povre rétribu- 
tion qu’il a rccbeu en ce monde fallacieux , qui les 
humains abuse, après avoir été doué et embraché 
de tant d’honneurs, de gratuités, de triomphes et 
de magnificence, qui est fort beau mii’oir aux gou- 
verneurs des princes. Aullres François ont voulu 
maintenir que entre les livres et escriptures de 
monseigneur le conneslable , fut trouvé vm brefvet 
après sa mort, faisant mention de sa nativité et de sa 
vieseullement : comment espouseroit deux femmes 
de notable lignée , tant de l’une femme comme de 
l’aultre ; et comment il seroit essours au triomphe 
d’honneur ; mais quand ce venoit à réciter sa fin , 
il le tenoil en silence, et n’en sonnoit quelques 
mots. Mais un petit avant sa moi't, un pronosti- 
queur d’Italie, lui fiit scavoir, par une lettre ita- 
lienne , comment il debvoit finer ses jours , à cause 
tl’une femme. El quand madame sa femme fut Ires- 
passée, il cuida avoir escbappé de ce danger, et ne 
visült plus àses pronoslicalions, quant fortune , la 
criminelle grippe , lui voulut monstrer sa terrible 
face. Peu de jours après que ledit connestable eut 
ainsi piteusement tcrniiné ses jours, son arrcsl de 

jiarleriient et de condampnation furent divulijué 
par pays, ensemble les articles par la manière qui 
s’ensuit. 


CHAPITRE XXVIII. 


Ti’arrcst et condempnalion de len messire Loys de Lusemboari; con- 
nestable de France. 


Veu que par la cour de parlement, le procès 
faict à l’encontre de messire Loys de Luxem- 
bourg , jadis comte de Saint-Pol et connestable 
de France , tant sur les charges et informations 
contre lui faictes , comme par la confession de 
plusieurs grans gens et notables personnages, avee 
ce que, delui-mesmes, sans aulcune contrainte ou 
menasse a confessé les choses qui s’ensuivent : 

C’est assavoir que ledit messire Loys scella et 
bailla son scel au duc de Bourgogne , pour entre- 
tenir .son effecl, disant que de .son costé il main- 
tendroit la guerre , et qu’il feroit armer gens 
d’armes , et quand ils seroient prêts d’assaillir il 
les feroit reculer. 

hein , confesse oultre ledit messire Loys , que 
sitost qu’il sceut que la paix se faisoit entre le roy 
('I monseigneur de Ghyennes, en tant comme le 
diet monseigneur de Chiennes, vouloit espouser 
la fille au roy d’Espaigne , et par ce moyen 
parvenir à estre roi d’Espaigne, et par ce, faire 
grant alliance au roy, et à .son prouflTil ,, et à tout le 
royaulme de France, ledit messire Loys rescripvit à 

inondit seigneur de Ghyennes, qu’il se gardasl bien 
de passer ledit accord et proumesse de mariage, 
et que sitost qu’il seroit en Espaigne, le roy et son 
conseil si advisé avoient que il seroit desposé de 
sa ducé de Ghyennes, et que jamais n’y auroit 
riens, ainsi que on avoit fait de la ducé de Nor- 
mandie ; et qu’il convenoit qu’il envoyast son scel, 
comme les autres, au duc de Bourgogne, et qu’il 
lui feroit avoir la fille d’icellui duc de Bourgogne, 
et qu’il envoieroit à Rome quérir la dispense de 
serment qu’il avoit faict au roi d’Espaigne ; et de 
laict y envoya l’évesque de Mouton-Blanc. 

Item , confesse oullre ledit messire Loys , que 
le duc de Bourgogne envoya devers lui messire 
Phelippe Pot etPhelippe Bouton, lui dire qu’il en- 
voyast son scel pour envoyer en Savoie; lequel 
de Luxembourg leur dit qu’il convenoit qu’ils 
allassent devers monseigneur de Bourbon , et 
qu ’il lui escripveroit qu’il fuist avec eux ; lesquels 
allèrent jusques à Moulins^ en Bourbonnois , 
et envoyèrent lettres à monseigneur de Bourbon ; 
lequel monseigneur de Bourbon envoya devers 
eux le bailli de Beaujollois , qui leur dist que mon - 
seigneur de Bourbon ne leur bailleroit point son 
scel , et qu’il aimeroit mieux devenir aussi povre 
que Job, que de soi consentir à cela; et qu’ils 
dissent audit messire Loys qu’il se repentir oit . et 
qu’il ne lui en prCndroit jà bien en la parfin ; et 
ainsi s’en retournèrent vers ledit messire Loys, et 
lui demandèretit son scel pour joindre avec les 
aullres alliés. 

Item, confesse oultre ledit messire Loys, que le 
roi lui pria et requist qu’il écrivist au roi d’Angle- 
terre, à laroyne, et à monseigncurdeSoinbresct, 
à monseigneur de Candalle et autres, louchant la 
paix que le roi avoilà monseigneur de Werwins; 
lequel messire Loys proinist que ce feroit-il vou- 
lentiers. Mais quant maistre Olivier le Roux, qui 
avoit la charge d’aller en Angleterre illecq devers 
lui , cl lui dict qu’il rescripvisl ainsi qu’il avoit pro- 
mis au roi, et que seurement il feroit son debvoir 
d’emporter les lettres , ledit messire Loys dit qu’il 
lie rescripveroitse non à monseigneur de Candalle 
pour ce qu’il estoit à sa jiorte ; et lui rescripvil le 
contraire de ce que le roi entendoit^ 

Item, confesse oultre ledit messire Loys^ qu’il 
rescripvil à monseigneur de Calabre, qu’il ne ve- 
nist point devers le roi, et qu’il avoit esté au con- 
seil ; lequel portoit que s’il y venoit , qu’il seroit 
mis en jirison , et perdroit tout , et qu’il s’en al- 
last à Ghuise , et illecq le feroit conduire par ses 
gens d’darmes. 

Item , confesse oultre ledit messire Loys , que 
quand le roi fut à Ham , afin qu’il parlast au roi 
à seurlé, il fit faire une barrière entre le roi et 
lui ; mais le roi passa oultre ladite barrière et l’ac- 
colla enlui priant qu’il voulsist tenir son parti; 
lequel messire Loys lui promist qu’il ne lui fau- 
droit point , et qu’il seroit pour lui contre tous ; 
et néantmoins deux jours après, le duc de Rour- 
gogne renvoya jiar-devers ledit messire Loys, et 
lui manda que s’il lui vouloit tenir ce qu’il lui 

avoit promis, que jamais son office ne lui faul- 
droit, et si auroit à lui dix mille léons d’or par 
chacun an, tant que la guerre dureroit. 

Item, ledit messire Lo^s confesse qu’il rescrip-' 
vit au duc de Bourgogne, qu’il ne se douteroit point 
de lui , et qu’il trouveroit bien fachon de prendre 
le roy et lui mettre la main au collet , et qu'on le 
feroit mourir et passer sa vie quelque part; et 
qu’il garderoit Sainct-Quentin contre lui, et qu’il 
jecteroitles gens d’armes du roy dehors; et qu’on 
iroit quérir la royne et monseigneur le dauphin , 
et qu’on les enverroit quelque part en exil. 

Item , confesse oultre ledit messire Loys de 
Luxembourg , qu’il manda au roi d’Angleterre , 
qu’il venist en France seurement, et qu’il auroit 
Amiens , Abbeville et Péronne , pour tenir ses gens 
d’armes ; et que le royaulme seroit parti ; et qu’il 
ne demanderoitpour sa partque la comté de Cham- 
paigne et Brie; et que le duc de’ Bretaigne auroit 
la comté de Poitou , et qu’il' ne demanderoit aùl- 
tre chose. .t ' 

El dit oultre que plusieurs voyages ont été faits 
par maistre Gauthier , Marchand , Pousse de Ri- 
vière et aultres , touchant ce que dit est. 

Et tout ce veu , par graude et meure délibération , 
la cour a déposé ledit messire Loys de Luxembourg 
de conneslable et de tous offices royaux, et déclaré 
criminel de lèze-majesié , ses biens confisqués au 
roi , et le condamne d’avoir la teste tranchée sur 
un eschaffaud, en la place de Grève. 

Et pour l’amour de son dernier mariage, la cour 
a ordonné de grâce que le corps sera enseveli et 
mis e n terre saincte. 

Prononcé en la cour de parlement, le dix-neu- 
vième jour de décembre mille quatre cent soixante- 
quinze , par monseigneur maislre Pierre d’Oriolle , 
chevalier, cliancellier de France. 


CHAPITRE XXIX. 


La printc et jourade de Grandsun. 


Quant monseigneur le duc Charles eut conquis 
la ducé de Lorraine, où il assist fort bonne et 
souffisante garnison es villes principales , jusques 
au nombre de quatre cents lances, il mena très 
forte et puissante armée au pays des Suisses, où il 
assiégea la ville de Granson , garnie d’environ cinq 
cents Allemands, bien accoustrés pour ladefTendre; 
et après qu’elle eust esté horriblement battue de 
courtaux et des serpentines, elle fut priuse par un 
très aspre et cruel assault, et pillée nettement. Les 
gens de guerre qui l’avoient en garde se retirèrent 
au chastcl, lequel fui vistement servi d’une bombar- 
dclle, qui s’adressa contre une touresbranlée ; puis 
les Bourguignons affustèrenl une grosse bombarde, 
nommée la Bergère, dont ils furent teUement 
espovenlés, qu’ils se rendirent à la volunlé de 
monseigneur le duc, et laquelle volunté porta que, 

sans excepter un seul, tous les hommes tle guerre 
qui furent illecq trouvés, seroient nojés, pendus 
et estranglés ; et furent iceulx hommes livrés au 
prévost des mareschaux nommé Maillotin le 
Barré , lequel , sans pitié'et miséricorde, en fît pen- 
dre par trois bourreaux, aux arbres prochains, 
le nombre de quatre cents ou environ , et les aul- 
tres furent noyés au lac. Il n’estoit si dur cœur 
qui ne deusist avoir pitié de regarder les po- 
vres hommes pendus aux bx’anches desdils ar- 
bres , en telle multitude qu’elles rompoient et 
chéoient sur la terre, avec les hommes à demi- 
morts, qui piteusement par cruels satellites estoient 
, mutilés. 

Ce très douloureux exploit de guerre parachevé, 
monseigneur le duc se tira plus avant, deux lieues 
oultre Granson; et donna la charge à cinquante ou à 
quatre-vingts archers de corps, fort bien montés el 
gens de faict, de garder le chasteau de Bomacourt. 
par lequel tous vivres arrivoient à l’ost du duc, 
dont convenoit le tenir ouvert. Ledit chasteau esr 
toit fort vieux et dilapidé , sans pont-levis ou quel- 
que forlitude, pour résister aux ennemis. Néant- 
moins lesdits archers n’osèrent refuser le comman- 
dement de leur prince ; et pourtant , que enuisque 
voulontiers, ilss’y fourèrent, et menèrent chevaux, 
bagues et prisonniers ; et le grand danger où ils se 
boutèrent vous sera récité cy-après. 

Allemans et Suisses, voyans et considérans la 
cruelle et pitoyable extermination faicte en Gran- 

son, de leurs amis et parents, laquelle ils portè- 
rent impatiemment, furent esprins et allumés de 
grand courroux contre le duc Charles, qui trop 
inhumainement les avoit traités. Dont, pour en 
prendre hastive vengeancé , firent ungrosamasde 
gens de guerre de leur nation et pays, et à toute 
diligence employèrent force puissance et subtilité, 
autant que possible leur fut , pour lui porter dé- 
plaisir et grevance. Le duc avoit lors en son ar- 
mée, le prince deTarcnte, fils du roi de Naples; 
monseigneur Antlioine , bastard de Bourgogne ; 
le bastard Bauduin son frère; le comte de Marie ; 
le seigneur de Chasteau-Guyon et aultres nobles 
personnages, qui assez se doubtoient de la venue 
que firent les Suisses. Aulcunsd’iceulx advertirent 
le duc , que iceux Suisses se mettoient sus à grande 
puissance pour le combattre , et si , que bon seroil 
d’ordonuer lés batailles, afin de non estre prins en 
desroy. Mais quelque chose qu’on référast à inon- 
dit seigneur, n’en vouloit rien croire , disant que 
bien se garderoit d’entreprendre si grande folie. 
Finablementon lui montra tentes, pavillons, estan- 
dards et bannières desdits Suisses, que chascun 
percevoit à l’œil par-dessus bois et foresls. Mais il 
estoit tellement obstiné en son incrédulité , qu’il 
en fut lourdement surprins. 

Pendant ce temps , les Allemands et Suisses des- 
cendoient par une montagne chargée de vignes 
d’uncosté, et d’aultre avoit le lac de Granson. Ils 
estoient environ de neuf à dix mille piétons armés 

en poinctes, etaccoustréscle crevices, hacquebutes, 
ballebanles et ptcqnes, et soixante ou quatre-vingts 
clieveaux qui vindrent par en bas ,soubs la conduictc 
des capitaines deBernes et dePbilbourcb ;(F rboiurg) • 
et à rapprocher crioient : Austrice ! Bernes ! 

Leduc Charles, estant au pied de la montaigne, 
voyant que force lui estoit de croire l’approche 
de ses ennemis, fut constrainct de faire ses pré- 
parations pour y donner résistance; et afin d’avoir 
place pour les combattre, il fit un petit reculer 
ses gens; et pour donner dedans choisit l’escoa- 
dre des quarante chambellans de son hostel, tous- 
jours comptés , lesquels firent bon debvoir de 
charger sur eux, en criant : Viala ! tellement que 
environ trois ou quatre cents des plus advancés , 
furent rués jus par terre; et se la rencharge se 
fusist l'aicte de quatre ou cinq escoadres, rade- 
ment poursuivant , les ennemis estoient defiaicts; 
mes, par fa ulte de secours , ils furent en cestestour 
rués jus , navrés et bleschés. Et demourèrent mors 
sur la place , le seigneur de Chastcau-Guyon ; 
messire Jehan de Lalaing, fils de messire Simon: 
le seigneur de Saint-Sorlin , frère du seigneur 
d’Irlan ; le frère du seigneur de La Frété; le sei- 
gneur de Harchies; messire Jacques d’Aymeries. 
fils du grand bailli de Haynault , et aultres vaillans 
chevaliers et gentils hommes qui^ en ce premier 
faict, se portèrent honnestement et bien. Messire 
Jehan de Tressegnics y eut son cheval perché 
tout ou lire d’une pique ; le devant de sa sallade 

et partie de son harnois furent emportés de traict 
, à pouldre. Le demeurant de l’armée du duc , 
voyant ceste renverse, se convertit en fuite. Car 
tant pour le reculement qu’avoit faict mondit 
seigneur le duc pour avoir place à combattre , 
que pour le reboutement de la première escoa- 
dre , ceux qui estoient arrière, voyans et oyans ce 
terriblerencontre , pensèrent en eux mesraes que 
tout estoit perdu ; si firent grande diligence de 
sauver leui's personnes. 

Et jà-soit-ce que les Suisses de prime-face 
eussent esté rués jus, environ trois ou quatre cents, 
les aultres de leur bande ne s’en espouvantèrent 
de rien , et poursuivirent leur faict tant vigoureu- 
sement en boutant, batant et rebatant , que Bour- 
guignons, sans tenir pied ferme, se tournèrent 
tous en desroi ; et avec , 'aulcuns vivendiers fu- 
rent trouvés morts sur la place , de deux à trois 
cents ; et les Suisses gaignèrent le camp et la ba- 
taille , joyaulx , la maison de bois , fort riches 
vaisselles, tentes^ pavillons, tapisserie et la ri- 
chesse du duc Chai’les^ lequel tout d’un traict et 
sans descendre , chevaucha jusques à Nazareth , 
quatorze lieues d’AlIemaigne ; et les Suisses re- 
cueillirent avec leurs despouilles l’artillerie , c’est 
assavoir le bergier et la bergière , six courtaux, 
six longues serpentines et six aultres petites , avec 
les quatre sœurs ; et chassèrent , tuant tout de- 
vant eux, jusques à Granson , que gardoient les 
Bourguignons. Ils entrèrent ens à grande puis- 


Digiiized by Google 



('4:6) DE JEAN MÜLINET. I g5 

sance, et firent saulter par-dessus la muraille pour 
les noyer et tuer, tous ceux qui la ville gardoient, 
pour contrevenger ceux que le duc Charles avoit 
faitpendre. Et futfaict ceste desconfiture la nuyct 
de Behourdi , l’an mille quatrt cents soixante 
quinze >. Aulcuns Italiens estans aux gages du 
duc, voyans la perte desdits joyaux, commen- 
cèrent à piller avec les Suisses, lesquels depuis 
lurent recongnus et prins à tout leur bien , et pen- 
dus au marché de Losanne. Et pour présage de 
ceste malheureuse journée , aulcuns ont dit que le 
sabmedi précédent , le duc estant et oyant messe 
aux Jacobins, à Dijon, en Bourgogne , il pleut sang 
en grande abondance. 


CHAPITBE XXX. 


Le deslogemcnt des arclicrs du duc Charles estans au chasteau de 
VoTnacourt avirouués de la puissance des Suisses. 


Le duc Charles , un jour ou deux paravant 
ceste piteuse desconfiture , avoit envoyé ses ar- 
chers de corps pour garder un meschant vreuX 
chasteau, par lequel les victuailles dévoient pas- 
ser pour repaistre son ost; et combien que la 
place fusist mal tenable , desbrisée et désolée, les- 
dits archers avec l’aide de leurs gens, culevriniers , 

I. 3 mars 1476, W. A. Le Behourdi , ou Bouhourdi, était 
une espèce de lutte qui se faisait avec des bâtons le premier 
et le deuxième dimanches decaréme. 

arbalestiei’s et aultres, environ^ deux cents, se 
miren t c n peine de la tenir et {tarder . Les principaux 
de cesle compagnie estoient un routier de guerre, 
nommé Vare, capitaine de cent piétons j Guil- 
lart le Maronnier^ lors roi de la Pie; Roisem- 
hois et Jehan de Monceaux ; lesquels , quand ils 
se perceurent aucunement que le duc Charles 
leur maistre estoit rué jus et avoit perdu la jour- 
née, ils proposèrent mettre tout contre tout, 
et de euxdelFendre jusqueS à l ame rendre. Et 
le lendemain de la bataille , furent iceulx ar- 
chers, avironnés et assiégés en ce povre chas- 
leau de dix ou douze mille Suisses, qui tous 
prétendoient à les fere mourir de telle mort que 
le duc leur maistre avoit faict finir leurs gens de 
Granson. Et de faict lesdits Suisses leur envoyèrent 
une trompette leur signifier que tous seroient 
pendus; en leur disant qu’ils pensassent d’eux 
confesser et de choisir auquel arbre ils voudroient 
finir leurs jours ; car ils se povoient tenir pour bien 

assurés, que le lendemain, du matin, 1 execution 
en seroit faicte , parquoi iceulx assiégés oyans ces 
nouvelles, combien que guères ne leur plaisoient, 
respondirent qu’ils ne les admiroient de rien, et 
qu’ils espéroient d’avoir si bon secours , qu’ils en 
seroient fort esbabis; et n’y avoit celui d’entre eux 
qui ne inontrast mine d’estre ung petit Ogier. Et 
imaginèrent beaucoup comment, et par quel 
moyen , ils pourroient vuider de ce danger ; toute- 
fois ils pensèrent pour le salut de leurs âmes , se 

confessèrent et pardonnèrent les uns aux aultres , 
en proumettans certains vœux et voyages comme 
s’ils deusisscnt attendre le coup delà mort. Fina- 
blement ils délibérèrent d’escliapper de nuict par 
le conseil et advis dudit Vare, subtile homme de 
guerre et fort expérimenté ; et choisirent deux ou 
trois Allemans de leurs prisonniers pour estro leurs 
guides , auxquels ils firent faire serment de fidélité 
de les conduire à leur povoir hors de ce danger. 

Ils ruèrent de prime face leurs trésors et l’a- 
mas de leurs habits dedans les puits ; ils coupèrent 
les changles et brides de leurs chevaux^ auxquels, 
afin (ju’ils ne fussent poursuivis , ils coupèrent 
pareillement les jambes; et à l’heure de iny-nuict 
ou environ, par l’adresse desdits guides, vuidè- 
rent à très grande paine, coniine à quatre pieds 
hors du chasteau , parmi estroit pertuis , le plus 
quoiement que faire se peult, en abatant et tuant 
le premier guet et le second, comme font ceux 
qui jouent au désespéré. Ung gros alarme s’esleva 
en l’ost des Suisses ; mais nonobstant, lesdits ar- 
chers passèrent oultre et se trouvèrent devant une 
montaigne roide comme une maison, tant difficile 
à monter que quasi impossible estoit ; et après 
avoir passé ce terrible purgatoire, se trouvèrent 
en Nazareth, et devant la face du duc Charles 
leur maistre , qui les cuidoit et estimoit morts ou 
pendus; et les Suisses, qui avoient faict venir leurs 
bourreaux, pour les mener au dernier supplice , 
furent moult esbahis de ceste vuidenge ; se le répu- 
loient entre eux chose quasi miraculeuse. 

CHAPITRE XXXI. 


La journde de Mora* on Morat. 

Orbe est une ville en la comté de Romont, la- 
quelle apparlenoit au seigoeur de Chasleau-Guyon, 
et le prince d’Orenge son demi-frère , y préten- 
doit avoir droict. Doncques, pour soutenir sa que- 
relle, il se lira vers le duc Charles, vers la du- 
chesse de Savoye et son fils le duc ; et le parti de 
Chasteau-Guyon se tira vers les Bernois et Phile- 
hourgeois, par quoi grosses pillades de villages 
et emprisonnements de paysans , par courses d’un 
( osté et d’aultre , estoieiit souvent engendrées, au 
grand dommaige et foulle dudit comte de Ro- 
mont et de madame de Savoye ; pourquoi icellui 
de Romont fit tirer monseigneur le duc Charles 
vers le pays des Suisses , et l’anima contre les Bernois 
etPhilebourgeois(Fribourgeois); parquoi les villes 
de Gransori et de Morat furent assiégées. Et pour 
réduire à mémoire le siège dudit Morat, après 
la journée dudit Granson, où pour le duc Charles 
la perte fut grande de joyaulx", ustensiles et ar- 
tillerie à pouldre jusques au nombre de cent 
treize pièces , et qu’il se fut retiré en Bourgogne, 
il amassa nouveaux instruments, et bastons de 

I. Charles le Téméraire y perdit sa parure ducale, ornée 
de diaiuâiits , de rubis , d'autres pierres précieuses et de 
perles ; un de scs diamants orne aujourd’hui la triple cou- 
ronne du pape , un autre , la couroune de France. 

guerre, tentes et pavillons , non point en si grand 
nombre ne si somptueux que paravant. Il laissa 
croistre sa barbe, disant qu’il ne seroit disfamé 
s’il n’avoit vu les Suisses l'ace à face. Il fut ma- 
lade en la cité de Losenne, où madame de Savoye, 
son jeune fils le duc, et les enfans d’icelle le vin- 
drent veoir à grand triomphe ; et quant il fut au 
retour de sa maladie, il se partit, le troisième jour 
de juing an mille quatre cents soixante-seize ; et 
fist cinq logis devant qu’il se trouva devant Morat, 
desquels logis le quatriesnie fut sur une baulte 
montaigne, dont il voyoit la ville tout à plain , 
séante à demi-lieue près ; et ceux qui dedans es- 
loient le saluèrent de grandes serpentines ; ca» 
les gens du parti du duc couroient à l’envi|pn de 
la ville, prenant prisonniers et gros bestiaux. 

Ladite ville de Morat esten pendant du lèsdevers 
le lac de Noeuf-Cbastel, forte assez et bien murée; 
et avoit lors un boluwert dehors la ville, qui 
battoit au long des fossés , par qui les Bourgui- 
gnons estoient fort adommagés. Icelle estoit garnie 
de seize à dix-huit centS hommes de guerre , pour- 
veue d’artillerie et traict à pouldre à volonté. Le 
lendemain , le duc approcha près de la ville , à 
deini-traict d’arc, et estoit sa maison de bois sur. 
une aultre montaigne ; et son avant-garde de 
cinq à six mille hommes, tant de cheval que de 
pied, estoit logée à un traict d’arc près de la 
ville; et faisant leur approche, furent merveil- 
leusement servis de serpentines , tant que plu- 

sieurs d’iceux furent occis et très piteusement 
navrés. Le duc voyant ce terrible service, fict 
afTuster deux bombardes et deux courtaux, en- 
semble plusieurs serpentines , lesquels abatirent 
un pan de mur, contenant trente pieds de long , 
au quartier où le comte de Romont estoit logé ; 
puis deux jours devant le jour du sacre , environ 
sept heures du vespre , leur fut faict un assault 
qui dura deux heures ; auquel assault mourut 
Jehan de Carmin , dit de Beaumanoir, ensemble 
deux cents Bourguignons et aulcuns bleschés. 

Pendant ce temps, Régnier de Lorraine, fort 
mal patient au duc de Bourgoingne, qui lui occu- 
|>oit sa ducé , se lira à refuge vers le roy Loys 
eslanjgyà Lion , lui suppliant avoir secours pour re- 
couvrance de son héritage. Le roy, aulcunement 
sachant le reboutement du duc Charles devant 
Granson , pensant que une male fortune ne venoit 
seule et que pire lui adviendroit, se inclina legiè- 
rement à lui donner subside^ nonobstant les tresves; 
et à tout ce que le duc Regnier peult avoir de 
gens, se vint joindre avec les Suisses, afin de des- 
pargnier les Bourguignons et lever le siège qui 
lors estoit devant Moral , le vendredi vingt-unièine 
de juing, dont le lendemain fut la bataille. Le 
duc Charles fit faire ses revues par ceulx de son 
hostel, tant de sa garde comme de son arrière- 
garde, que conduisoit le comte de Marie; et en 
ce faisant, fut rapporté au duc, par le guet du 
jour, que les Allemands et Suisses passoient à lieue 

et demie près du siège , costoyants un bois et un 
petit fossé d’eaue ; et, à ceste cause ^ le duc lit 
mener aulx champs partie de son artillerie pour 
tirer celle part, et fit illcc tenir ordre ainsi que 
pour combattre. Dont, afin de non estre abusé, et 
congnoistre clairement la vérité du rapport, lui- 
mesme en personne alla voir se les ennemis estoient 
audit lieu; et, en passant un bosquet , il percent 
cinq ou six tentes, et environ deulx cents Alle- 
mands qui se montroient, puis retourna à ses 
batailles. Jacques Galliot avoit veu , le jour pré- 
cédent , leur approchement , et comment ils 
avoient passé un pont et mis paistre leurs bestes , 
tirants vers Morat, lesquelles avoient amené l’ar- 
llllerie; et, pour témoignage, il avoit prins et 
ramena à l’ost du duc une jument chastrée. 

Le duc estoit délibéré de les combattre dès le 
vendredi, qui estoit chose impossible pour l’ap- 
proche de la nuict, et aussi pour le travail des 
gens et des chevaux, qui, trois jours et trois nuits 
routières, avoient esté sur les champs. L’opinion 
de scs princes, ducteurs, capitaines, et de toute 
sa baronnie, estoit qu’il levast son siège et prinsist 
son logis en plaine, pour mieux et puissamment 
ordonner de ses batailles; à quoi il n’ajouta foi; 
car toujours maintenoit que ses ennemis ne s’ose- 
roient trouver en barbe contre lui ; et estoit telle- 
ment obstiné en son incrédulité, qu’il ne croyoit 
sinon que cinq ou six mille hommes seulement, 
se venoient illec monslrer pour lui donner travail 

et einpescher son intention, et donner espérance 
de secours aux assiégés. Dont, aultre chose ne fut 
faiete pour ce jour; car chacun retourna à son 
logis, réservées deux cents lances , qui furent or- 
données pour faire le guet ceste nuict, laquelle 
fut tant pluvieuse jusque au disner , que possible 
n’eust esté de batailler. Messire Guillard de Vergy 
qui, avec Trojlus, avoit faict le guet, signifia au 
duc qu’il avoit ouy merveilleux bruict d’ennemis, 
et croyoit véritablement, par ceste affaire, qu’ils 
inarchoient pour venir devers lui et se joindre à 
lui, ce que croire ne vouloit; car, à très grande 
requeste des capitaines , s’accorda que trompettes 
sonnassent à cheval , qu’aucunes compagnies y 
tirassent , et que ceulx de son hostel se tenissent 
prestspour monter quand il lui plairoit. Advint, 
le samedi vingt deuxième de juing , que le jour se 
mit au bel, et fut le temps tout esclerci. 
i Les ennemis se montrèrent estimés environ en 
nombre de vingt à vingt deulx mille à cheval et à 
pied , desquels estoit principal conducteur le duc 
Regnier de Lorraine; un aultre, nommé Jacob, 
riche neveu de l’évesque de Basle, avoit esté en 
ses jours paige au duc Charles; depuis, comme 
l’on disoit, servit le duc d’Austrice. L’approche 
des ennemis fut tant soubdaine , que le duc fut 
constraint de soi armer aux champs où son artil- 
lerie estoit arrangée , et trouva que > les Suisses 
s’estoient fortifiés d’une haye où l’on ne povoit 
entrer. Toutesfois aulcuns archiers des compagnies 

l’avoient approchée de bien près , mais les hommes 
d’armes n’j povoient rien l’aire ; et , à ceste cause, 
le duc délibéra de faire retirer par ordre lesdits 
archers; lesquels, en démaicliant, furent pour- 
suivis des ennemis de si près, qu’ils ne povoient 
retourner sans recepvoir coup de main : pourquoi 
ils donnèrent la fuite; et conséquemment tous les 
piétons eslans illec , qui desjà commencoient eulx 
mettre en train de bataille, et pareillement les 
hommes d’armes, cheurent en desroy. Si ne dé- 
molira en son entier que l’hoslel et la personne de 
Jacques Galliot, dont aulcuns des siens s’elFor- 
cèrent de charger sur les ennemis; mais leur force 
esl oit tant impétueuse, ensemble leur reboutement, 
que rien ne leur povoit grever. 

Le duc avoit ordonné deulx cents lances pour 
garder son siège; ceulx de la ville, montés sur 
leurs clochers, voyants ce terrible combat, et que 
les Bourguignons estoient renversés, sortirent 
par trois fois de leurs forts, et par trois fois fu- 
rent reboutés ; mais la grosse bataille les appro- 
cha, et ils furent constrainls de faire comme les 
aultres. En ceste jouimée de Morat, dont la perte 
de gens fut plus grande et domageuse que celle 
de Granson , demeurèrent du parti des Bourgui- 
gnons morts sur la place , le comte de Marie , 
Jacques du .Mat, escuyerd’cscuyerie; Grimberghe, 
Georges de Bosimbois , capitaines des archers ; 
Amille de Moilli, Montagu, Rolin de Bournonville, 
capitaine de mille piétons, et plusieurs person- 

nages dignes de louange, qui ne daignèrent mon- 
trer la fuite , jusques à nombre de six à sept mille. 

Ainsi appert que , par non admirer ses enne- 
mis , par non croire conseil des gens expérimentés 
en la guerre, et par estre trop négligent de pour- 
veoir à ses affaires, grand deshonneur et horrible 
dommage tresbucha ce jour sur la maison de Bour- 
goingne, qui longuement paravant avoit esté de 
glorieuse renommée. Le duc Charles , nonob- 
stant ce terrible échec, passa parmi l’armée de 
ses ennemis, et se tira à Morgarte, et de là à 
Gej , à deulx lieues près de Saint - Claude , très 
fort confus et desplaisant de sa perte ; et le duc 
René de Lorraine, fort jojeux, loué des siens, 
et fort honoré, se logea pour la nuict en l’hostel 
du duc Charles de Bourgoingne, lequel il trouva 
bien servi de vivres , de bagues , vasselle et usten- 
siles. Et . pour rétribution du service qu’il avoit 
faict aux Suisses , iceulx Suisses lui donnèrent le 
parc et les despouilles des Bourguignons, tels qu’il 
trouva sur. le champ. Le duc de Bourgoingne s’en 
alla à Saint -Claude et donna commandement 
au seigneur de la Marche , capitaine de la garde , 
de prendre madame de Savoye comme prison- 
nière , et laquelle il trouva à Rochefort , où il feit 
son debvoirj parquoi le duc Charles n’acquist 
guères de bon bruict, ne lui suffisant avoir perdu 
deulx journées à Grandson et à Morat, s’il ne 
labouroit de soi mettre en adventure de perdre la 
troisième J car, sitost qu’il fut à Salins, il assem- 

bla les estais auxquels il fit remontraïu.e Je ses 
perles, en demandant nouvelles gens, nouveaux 
deniers et nouvelle artillerie, en proposant faire 
deulx mille charriots et deulx mille tentes pour 
envahir de rechef les Suisses. Et, d’aultre part, 
le duc de Lorraine, joyeux de sa victoire , désirant 
poursuivre sa bonne fortune , se lira à Strasbourg . 
pour amasser gens et donner recouvrance à son 
j)ays conquis. 


CHAPITRE XXXII. 


TiS rccoavrancc da pays de Lorraine faicte par le duc Rcgnier sur les 

Bourguignons. 


Après la répuise faicte à Granson et Moral, du 
duc de Bourgogne,!ses ennemis, qui paravant se te- 
noient quasi en muce, boutèrent leurs cornes hors ; 
et de faict, pour la recouvrance des pays et ducé de 
Lorraine, au profit du duc Regnier, le bastard 
de Vaudemont^ Petit Jehan de Vaudemont, Gracie 
Amenaultde Guerre, accompagnés de quatre à cinq 
mille hommes, reprinrentla ville de Vaudemont, 
Mirecourt et plusieurs autres places, et mirent le 
siège devant une ville où estoit le seigneur Jehan, 
fils du comte de Campo-Basso et sa corapaignie ; 
lesquels, après avoir esté battus et souffert aulcuns 
assaults, rendirent ladite ville du consentement du 
comte de Campo-Basso et du seigneur de Bièvres; 

car les assiégés avoient prinshuit jours d’abstinence 
de guerre, sur espé»'ance d’.avoir du secours, lequel 
leur faillit au besoin ; et partirent gens de guerre, 
saulfleurs corps et bagues; et par ce traicté faisant, 
demeurèrent ceux de la ville en leurs biens. Ledit 
seigneur Jehan-Pierre de Crepionel , escuyer , 
natif de Béthune, et un Italien, nommé Barnabe, 
conducteurs de ladite compagnie, se tirèrent à 
Nancy, où ils trouvèrent le comte de Campo-Basso 
et le seigneur de Bièvres , qui les envoyèrent à 
Condé et au Pont-à-Mouchon, en garnison, pour 
ce que ledit comte de Campo-Basso et ledit sei- 
gneur de Bièvres , après la prinse de Vaudemont, 
redoubtoient estre assiégés à Nancy, comme ils 
furent petit de temps après. Iceulx seigneurs en- 
voyèrent ledit Pierre de Crepionel aux pays de 
FlandresetPicardie, pour recouvrer gens et finance. 
Si comparut, le comte Chelenne, accompagne de 
centlances, desquels il estoit conducteur, aux fron- 
tières lez Saint-Quentin; sire Rolland de Hallewin, 
se partist d’Abbeville, ayant pareille charge de 
cent lances, et aultres cent lances au pays de Ghel- 
dres, que conduisoient les enfans du comte de 
Saint-Martin. Ledit comte de Chelenne et ledit de 
Hallewin , firent bon debvoir d’eux trouver devers 
ledit comte et le seigneur de Bièvres. 

Item, ledit Pierre avoit charge de avancher l’ar- 
mée de l’arrière-ban , qui se meltoit sus sous la 
conduile de monseigneur Philippe deCroy, comte 
de Chimay ; et avoit pareillement ledit Pierre , 

charge d’avancher un payement de quatre mois , 
pour les quatre cents lances qui lors estoient au 
pays de Lorraine. Ledit payement s’adressa à deux 
compagnies estants en Lorraine , c’est assavoir au- 
dit seigneur Jehan et à Aîné de Walperghe ; mais 
le seigneur de Bièvres et de Midilton ne purent 
cstre payés, car ils estoient assiégés à Nancj par 
le duc de Lorraine ; et la compagnie dont estoil 
conducteur ledit comte de Cliimay, ajournoit trop 
pour y donner secours; et n’y povoit avoir adresse 
pour y donner secours, car dix mille Suisses , tant 
de pied comme de cheval , y tenoient passages et , 
portes serrées avec le duc Renier. 

Le seigneur de Fay, lieutenant des pays de 
Luxembourg, atout une bonne bande de gens de 
guerre dudit pays, se joindit avec le comte de 
Campo-Basso, lequel se bouta aux champs pour 
donner secours aux Bourguignons assiégés à Nanc)’ ; 
et mena ces compagnies unies ensemble entre 
Thionville et la cité de Metz, où il fut en question 
aux capitaines et lieutenans quel chemin ils pour- 
roient tenir le plus convenable pour venir audit 
siège; et porta la résolution que s’ils povoient 
passer fort et foible par la ville de Nomiiiy, 
séante à my-voie de Metz et de Nancy , ils jiar- 
viendroient légèrement à leur désir. Beaucoup de 
temps s’expira et perdit pour obtenir licence de 
passage à l’évesque de Metz, à qui ladite ville ap- 
partenoit; et y eut tant d’envoi et de renvoi en 
ceste prosécution , avec la tromperie que l’on y 

apercent, que l’on changea aultre manière de faire; 
et fui conclu, attendant la compagnie de monsei- 
gneur Philippe de Croy , comte de Ghimay et de 
plusieurs nobles personnages et gens de pied au 
nombre de cinq à six mille. Mais iceulx piétons 
esloient difficiles à eslever, et y alloient redoub- 
tamment, à cause de la répuise qu’avoit eue le duc 
Charles à Granson et à Alorat; et disoient que c’es- 
lüit le marché aux horions^ et que le pays de Lor- 
raine fort foulé et mangé , esloit grandement tra- 
vaillé, et que les pillaiges y seroient petits; et 
par ainsi le secours des assiégés, qui debvoit estre 
léger et hastif, estoil fort pesant et tardif. Or pensez 
que pendant ce temps le seigneur de Bièvres et 
tous ceux qui estoient enclos à Nancy, languissoient 
en grande perplexité, assiégés et aviron nés du duc 
Lorrain et des Suisses ; et ainsi comme les anges 
réconfortent aulcunes fois les âmes de purgatoire, 
ils recepvoient lettres missives, furnies de belles 
prou messes de secours et en parole de prince, qui 
point ne sortirent d’effect. 

Les vivres furent si courts auxdits assiégés, qu’ils 
mansèrent chair de cheval. Les manans de la ville 
leur estoient faux et desloyaux tellement , que se 
les capitaines fussent issus à puissance, jamais n’y 
fussent rentrés; et gissoit plus grande subtilité de 
soy garder et ceux de par dedens que de par dehors. 
Oultreplus, deux bombardes, ungeourteau et plu- 
sieurs serpentines continuellement tiroient sur eux 
jusques à vingt et un coups de bombarde pour ung. 

jour, par quoi une porte fui abattue, et la muraille 
dilapidée fut rasée jiisques aux terres. Les En- 
glels qui illec se teiioient eu garnison , cousidérans 
famine, desloyauté de sujets conquis, malle 
paye, nécessité de pouldre, avec cent autres be- 
songnes qui duisoient à donner résistance aux 
assaillans , se tirèrent vers le seigneur de Biè- 
vres et aultres capitaines lenans pour le duc Char- 
les. Si leur dirent plainemenl que s’ils ne trou- 
voient moyen ou façon de trouver ou faire accord 
aux Lorrains, ils le feroient eux-mesmes. Dont le 
seigneur de Bièvres, voyant leur manière de faire 
concorder h leur intention, se mist à genoux devant 
eux, par deux fois, leur priant très instamment 
qu’ils se vousissent tenir encore un petit de temps, 
pour vivre et mourir avec un povre chevalier, la- 
quelle chose ils debvoient faire pour l’amour du 
roi Edouard leur maistre, auquel il estoit con- 
frère, à cause de l’ordre de la Thoison qu’il por- 
to; t comme lui. Mais quelque remonskrance per- 
suasive cl génuflexion qu’il sceut faire, il ne pcult 
incliner les courages des Anglès en continuation 
de leur défense ; et fut conslraint le notable sei- 
gneur de Bièvres, tant par iceux Anglès, comme 
de plusieurs aidlres, d’entendre à l’appoinctemcnl; 
car à la vérité, ils estoient tellement vexés et tra- 
vaillés de longues veilles, de maladies fort grief- 
ves et continuelles labeurs, que force leur estoit 
rendre la ville; car se le duc de Lorraine cusisl 
voulu aventurier trois mille hommes seule- 

ment et leur donner l’assault^ ils estoient perdus 
et destruis sans nul remède. Et porta l’accord 
qu’ils rendroient la ville au duc Regnier, et se parti- 
roient saulfs leurs corps et leurs vies j duquel ac- 
cord ne lindrent rien les Suisses, car la pluspart 
desdits Angles furent en partie robés et pillés. 

En ce mesine jour, à la fin du mois de septem- 
bre, exploictèrent tellement iceux Bourguignons, 
qu’ils se trouvèrent en la compagnie du comte 
Philippe de Chimay, duquel ils n’avoient ouv quel- 
que nouvelle touchant son approche ; et s’estoit 
adjoint ledit comte avec la bande du comte de 
Campo-Basso , en bonne puissance , tirant devers 
Nancy, sur espérance de lever le siège et com- 
battre le duc de Lorraine. 

Quant les comtes de Chimay et de Campo-Basso, 
eurent ouy le seigneur de Bièvres, ensemble ceux 
de sa route , du train que les Lorrains tenoient , 
ils conclurent que le comte de Campo-Basso , as- 
socié de quatre cents lances qu’il avoit pour garder 
le pays de Lorraine, avec les gens de cheval qu’a- 
voit amenés le comte de Chimay, se tireroient au 
pays de Barrois, et d’illec en Bourgogne, pour 
soi joindre en l’ost du duc Charles; et le comte 
de Chimay, avec sa route de piétons , sous la con- 
duicte des seigneurs de Croy et de Barbançon, en- 
semble le seigneur de Bièvres et tous ceux qui 
s’estoient partis de Nancy , s’en iroient vers Thion- 
ville pour recevoir un payement de quatre mois 
qui leur estoit deu. Et quant vint le sixiesme ou 

huitième jour d’octobre , toutes les compagnies 
dcssiisdites arrivèrent en la prairie de Toul, où es- 
loit l’ost du duc Charles, qui les véoit venir par 
escoadreen notable ordre; dont il fut moult resjouy, 
considérant les grandes pertesque paravant il avoit 
souflertes. Illcc furent faictes plusieurs recongnois- 
sances des seigneurs les uns aux aultres, en réci- 
tant leurs malles aventures et les mortels périls 
dont ils estoient eschappés. Deux jours apres se 
partist toute l’armée du duc Charles , si bien ac- 
coustrée , qu’il n’estoit mémoire de ses pertes ; 
et se tira vers le chasteàu de Coudé , assiégé par 
les Lorrains, qui tantost brouwèrent en voje; et 
le lendemain se logea le duc à Dieulewart, séant 
auprès de la rivière de Moselle , où aulcuns 
Lorrains qui la tenoient, voyant approcher l’ar- 
tillerie , rendirent la place saulf leurs vies , et s’en 
allèrent un blanc baston en main. 


CHAPITRE XXXIII. 


T.a fayle quR iict le duc Regnier de Lorraine devant le duc Charles de 
Rourgogne de'sirant le combattre puissance contre puissance. 

Comme le duc Charles avoit fait grosse coeil- 
lette de gens d’armes pour soi venger des Suis- 
ses , d’autre part le duc Regnier avoit faict grand 
amas de gens de guerre . pour évader et inva-* 
der les Bourguignons. Ce mesme jour que se 
rendit le chasteau ’de Dieulewat au duc Charles, 

se monstrèrenl les Lorrains à grosse puissance , 
à l’autre coslé delà Moselle. Aulcuns compagnons 
aventuriers Bourguitînons passèrent la rivière à 
guet, qui tindrent rescannouclie juscjues au soir, 
que lesdits Lorrains se logèrent sur une montaigne 
assez près de ladite rivière, lellementque les feux 
des deux osts se enirevéoient de part et d’aultre. 
Le lendemain, devant le jour, se partist le duc 
<le Lorraine et tout son ost, et tira vers le Pont-à- 
Monclion pour soi loger à deux lieues près, en un 
villaîre nommé Sainte-Geneviève: et le duc Charles 
passa la rivière à tout son armée et se tira vers 
Condé. Et quand ilsceut la disposition de l’armée 
de l’ost des Lorrains , il se deslogea de Condé pour 
cuider trouver le duc Régnier qui estoit fîesjà des- 
logé, douhtantd’estre prins en desroy ; car le lieu 
n’esloit pas seur ; et s’approcha de Pont-à-Mou- 
chon, la distance d’environ une lieue. Ce vo^'ant, 
le due Charles se logea au lieu de Sainte-Gene- 
viève , dont les Lorrains s’estoient le matin des- 
logés. Entre ces deux puissantes armées furent 
achevés maints exploits de guerre de chacun parti, 
tant par escarmouche, comme du traict de ser- 
pentines , car les deux osls ne se povoient joindre 
n’aborder ensemlde , pour l’estroite voje qui lors 
y estoit. Et quant vint la nuit, chascun desmoura 
logéen son quartier; et estoit noble et jojeux à ceux 
auxquels le desbat ne touchoit, d’oo^'r toute la nuict 
les trompettes, ménestriers et clairons, et de voir 
en l’air la clarté des feux d’un costé et d’aultre. 

Le duc de Lorraine s’appensa que son logis ne lui 
estoit pas seur ; si deslogea celle nuit^et vint à Pont- 
à-Mouchon ; mais partie de son ost se logea sur 
uue haulte montagne à un quart de lieue près. 
Vojanl ce, le duc Charles se deslogea matin pour 
soiloger au propre lieu dont les Lorrains s’estoient 
deslogés la nuict, et tint tout le jour ses gens en 
bataille, espérant combattre le duc de Lorraine et 
les siens, lesquels se tindrent tout le jour'en leur 
fort, sinon aulcuns escarmoucheurs, qnérans leurs 
bonnes aventures. 

Le lendemain , deux heures devant le jour, le 
duc de Lorraine et sa compagnie , deslogèrent sa?»,, 
trompette du Pont-à-Mouchon qu’ils pillèrent, 
et s’enfuirent par-delà la rivière de Moselle, vers 
Toulet Nancey. Le duc, de sa personne, alla loger 
à une villeoultre Saint-Nicolas; et après avoir assis 
garnison pour la tuition de Nancy, s’en alla en 
Allemagne vers- les Suisses, pourchassant aide 
et secours, et le duc Charles eut voulonté de soi 
loger en la ville de Pont ; et manda , par le hé- 
rault Bourgogne , à ceux qui le tenoient, que on 
lui fist ouverture. Auquel ils respondirent que si 
les portes n’estoient grandes assez, ils abbatteroienl 
la muraille pour entrer à son aise. Et quand il 
fut entré , il trouva vivres et engins, que le duc 
de Lorraine avoit abandonnés, lequel, aucomilian- 
deinent du duc Charles, fut rudement poursuivi 
j)ar messire Olivier de la Marche et ceux de J a 
garde, environ cent homiues d’armes et autant d’ar- 
chers, desquels il esloil capitaine. Et advint que le 

vlngl-uniènie cl'octobre, ils trouvèrent environ vingt- 
six ou tren te cliai iols chargés de marchandises, con- 
duicts et accompagnés de cinq ou six cents com- 
liattans , sur espérance d’arriver à l’ost du duc de 
Lorraine; sur lesquels ledit de la Marche et ceux 
de sa roule , chargèrent tant rudement, qu’ils les 
' desûrent^et ramenèrent vivres et prisonniers à 
l’ost du duc Charles. Ils trouvèrent en un fort buis- 
son aulcuns Allemans qui s’étoient illcc muchéset 
embuissonnés, tirants sur ladite garde, de serpen- 
tines et arbaleslres ; mais ils furent servis d’archers 
qui les lardèrent de llcches^ desquels ils recueil- 
loient à leurs corps pour les tirer derechef sur la- 
dite garde ; mais finablement ils lurent desbuis- 
sonnés, desmuciés, et exécutés. Pendant ce temps, 
le comte deChimay, accompagnéde six mille com- 
baltans , pareillement le seigneur de Bièvres avec 
sa bande , retournant du siège de Nancey, estoient 
logés à quatre lieues prèsdu Pont-à-Mouchon, sans 
savoir où estoit le duc Charles, lequel fut fortres- 
jouy , tant de les avoir trouvés près de lui, comme 
de la fuicte du duc Regnier, son ennemi, qui ne 
Tavoit osé attendre et le lendemain , manda ses 
capitaines pour conseiller de ses affaires. 

Les opinions d’iceulx recoeillies, conclut que le 
duc Charles demoureroit yiar aulcun temps audit 
Pont , ou il se tireroit à Thionville ou à Luxcin- 
bouro- , pour rafreschir tant sa personne comme 
ceux^de son hostcl, et les contes de Chimay et de 
Campo-Basso, ensemble aultres conducteurs sc; 
lii.-ndrojcnt auprès de ^ancey, pour delfendre que 

vivres n’y entrassent, et faire bonne guerre aux 
villes de Lorraine. Geste conclusion qui lui esloit 
bien propice, considéré le temps d’y ver, ne pleut 
au duc Charles , ains se résolut de tenir siège en 
sa personne devant la ville de Nancey , pour la 
réduire à son obéissance , qui fut la totale perdi- 
tion de son corps et de son honneur ; car s’il se 
fusist tenu à tant, sa misérable fortune, qui depuis 
l’agressa, ne lui fust advenue. Il avoit grand bruict 
recouvert d’avoir par cinq ou six jours continuels 
faict fuir son ennemi devant lui, avec les plus 
grans de ceux qui par deux fois l’avoient rué jus. 

Nonobstant les remonstrances assez honorables 
et proufitables selon son cas, à lui faictes par plu- 
sieurs grans et nobles personnages de son ost, fort 
expérimentés du très noble mestier d’armes, il 
usa de sa propre fantaisie, et derechef tint siège 
devant Nancey , autant magnifique et rigoureux 
qu’il avoit faict paravant. Le duc Charles estoit 
logé en une maison de bois , richement armoyée 
de ses blasons. Advint un jour, ainsi qu’il lavoit 
ses mains pour seoir à table, il fut féru d’un traict 
de serpentine , qui tua un sien valet-de-chambre 
et blessa un chevalier en la joue ; et ne faut 
l’aire doute que se le duc eut esté séant à table , il 
estoit eu danijer de sa vie. Toutefois il fist fes- 
toyer en un pavillon , tenant illec son siège, trois 
ambassadeurs pour un jour , c’est assavoir du 
])ape, de l’empereur et du roi de France. Nous 
laisserons Bourguignons et Lorrains bucquer et 
mailler audit siège , cl mcllrons en conte par ma- 

nière de incidenl , certain cas pitoyable advenu 
en ce temps en la cité de Milan. 


CHAPITRE XXXIV. 


La terrible conspiration de meurtre qui se fit en la cité de Milan contre 
le duc Galeas Maria. 


Les gentilshommes liches et puissants d’Italie 
ont une manière de prendre à fiefs les abbayes et 
prcpositoires du pays. Si advint en ce temps que 
J’abbaye de Miramont , séant au val de Tesin, de 
l’archevescbé de Milan , bailla son abbaye à 
ferme à un gentilhomme de la cité de Milan , 
. nommé Jehan-André de Lampognan, parmi luy 
rendant par an certaine somme de deniers; et 
sur ce, print la charge de toutel’abbaye, tantpour 
la retenir, que pour aultres choses touchant 
le gouvernement d’icelle. Advint que l’abbé fut 
trouvé sirnoniaque , pour avoir acheté ladite ab- 
baye ; dont , pour ses démérites , l ut privé de son 

iîénéfice; et le donna le pape à messire ' de 

Castillon , évesque de ^ comme l’un des prin- 

cipaux conseilliers du duc de Milan , nommé Ga- 
leas Maria. Quand ledit éve.sque fut abbé de 
' Miramont, il osta l’administration du bénéfice , 
totalement hors les mains de Jehan-André, afin 
de le tenir ou faire desservir à son gré. Et quant 

ledit Jehan se trouva despouillé du régime de son 
abbaye , de laquelle chose il avoit triomphé par 
long-temps, il fut amèrement troublé. Si que, 
pour remède, appela en procès ledist évesque, 
comme lui demandant trois mille ducats d’intérest, 
qu’il avoit mis de son propre en réfection de la- 
dite abbaye, disant oultre qu’il l’avoit prinsà ferme 
du viel abbé Irespassé^ l’espace de neuf ans , qui 
encoires n’estoient expirés; et que se le duc de 
Milan ne lui faisoit raison de sondit intérest , ja- 
mais l'évesque n’en auroit paisible possession , ne 
personne par lui , se non par pièces. Ce procès 
dura plus d’an et demi, en la court du duc Ga- 
leas , lequel totalement favourisoit audit évesque, 
en condamnant ledict Jehan-André à payer aul- 
cuns despens ; dont il se contenta pis que devant , 
et ne cessa de poursuivre son cas à l’escu et au 
baston , tellement que ledit évesque n’y sçavoit 
comment besongnier. Et combien que ce Jehan- 
André fuistde petite stature et corpulence maigre, 
sec, un petit boiteux, et avant en son temps, si 
estoit-il fier comme un lion, fort magnanime, 
courageux^ très riche, et de puissant parentage; 
et quant aulcunes fois il rencontroit ledit évesque^ 
il disoit en passant qu’il lui rendroit son argent, 
ou une fois il laveroit ses mains en son sang. En 
ce temps , ung jeune fils, natif de Milan , nommé 
Jerosme Ozate, se tenoit à la court du duc Galeas, 
et estoitson chambellan d’honneur. Mais, comme 
il confessa depuis, jamais ne l’aima une seule 

lieure , disant que dès sa nouvelle réception en la 
diicé , lorsqu’il velt porter l’espée nue devant lui 
comme il est d’usage, s’il pooit une lois avoir 
tant de credence autour de lui de porter l’espée , 
il lui en tranclieroit la teste s’il pooit. Cestui 
Jerosme estoit grand orateur , et Jehan-André 
grand poêle, parquoi ils se trouvoient souvent 
ensemble pour coinquer leur science ; et en- 
tre aultres devises dict Jerosme à Jehan-André : 
« Je m’esbahis comme tu peux souffrir que le duc 
» te face si grand tort , quand ne le faict rendre 
» les trois mille ducats par toi exposés en l’ab- 
» baje de Miramont. C’est un pervers tjran , 
» déprédeur du peuple, et qui ne vise sinon à 
»> mettre Milan à ruine perpétuelle ; » et lui ré- 
tluisit en mémoire Thistoire du romain Cathelin, 
veuillant habandonner son corps pour le bien pu- 
blique. « Or est-il ainsi, que le seigneur duc, usant 
*> de sa tyrannie , oultrageusement moleste son 
» peuple , par raelli’e sus nouvelles impositions , 
» tailles et gabelles. S’il y a quelque belle femme 
» au pays , il faut qu’il l’ait à sa voulonté . soit 
» par proume^ses, dons, ou raptures; il trouve 
» journellement tours et pratiques de amasser 
» argent , à la grande foulle et charge de la 
» chose publique ; et est ma crédence que qui 
» pourroit extirper et détruire un tel tyran et 
» salrappe, il acquerroit gloire et louange devant 
» Dieu et devant les hommes. » 

Adonc Jehan-André lui respondil : « Jérosme ^ 
» advise que lu dis j car si on scavoit seulement 

» les mots que tn as proférés , ce seroit assez pour 
» nous mener au dernier supplice. » 

Finablement ledit Jérosme tant le persuada , 
répliqua et bouta en teste , (|ue Jehan-André se 
concorda à son ima^nation ; et jurèrent ensemble 
le tenir secret jusques à la mort. Si leur sambla 
bon , pour achever leur emprinse , que s’ils po- 
voient avoir un tiers, que la chose se conduiroit 
plus couvertement et de meilleur train. Et adonc 
l’un d’iceulx mit avant messire Gaspard Visconte , 
trésorier des guerres , sachant qu’il n’aimoit 
guères le seigneur duc. Messire Gaspard fut ap- 
pelé secrètement en un convine, où ils ne furent 
qu’eux trois seulement. Et lui commencèrent à 
dire que fort desplaisans ils estoient du desapoinc- 
tement que le duc lui avoit faict de son office , 
ce que faire ne debvoit , considéré qu’il estoit du 
noble sang des Viscontes, et trop plus prochain du 
chappeau ducal que le seigneur duc ; et fut ledit 
Gaspard tellement enveloppé et enchanté de beaux 
langages , car l’un et l’aultre en avoient leurs 
boutiques garnies à voulonté , qu’il s’adhéra à leur 
damnable conspiration , et jura comme les aultres 
tenir léauté iiTéfragable ; et aussi les aultres lui 
promirent que, s’ils povoient parattaindre la fui 
de leurs conceptions, ils le feroient seigneur et 
duc de Milan. Et à tant se partirent et prindrent 
journée de lendemain retourner à l’hostel de 
Jehaii-André , comme ifs firent. Et pour plus 
grande seurlé de leur machination^ afin de mieux 
coucortler le sang du corps avec la voulonté de 

râme, iceulx, et en ladite maison, se firenlchascun 
seigner du bras senestre en un seul voirre, et 
beurcnt ensemlde leur sang , qui estoit chose ty- 
rannique fort énorme et exorbitante du train de 
vraie liumanité. Et lors fut confermée , ratifiée et 
corroborée l’exécrable et mauldict e intention qu’ils 
avoient d’achever leur très doloreuse emprinse. 

Pendant le temps deceste cruelle conspiration, 
estoit le seigneur duc en Piedmont, pour réduire en 
l’obéissance de la ducesse de Savoye certaines villes 
et places qui lui estoient rebelles; car le jeusne duc 
de Savoye avoit espousé madame Blanche , sa fille. 
Puis , quant il eutsejourné en Piémont environ neuf 
mois , il retourna à Milan , cinq ou six jours avant 
Noël, pour faire son triomphe comme il avoit ac- 
coutumé annuellement de faire; car tous charabel- 
lans , chevalliers, gentils- hommes , vassaux, 
barons, serviteurs et escuyers le venoient reve- 
render et servir deux fois l’an, assavoir à la saint 
(ieorge et au Noël; et quand le jour saint Es- 
tienne estoit expiré , le duc de Milan se desgui- 
soit, ensemble ses plus privés et secrets amis, 
et passoit son temps en danses, esbaltemens et 
momeries , allant de maison en maison jusques 
an (juaresme. Et tiennent ceste mode les Milanois, 
afin de jiarler avec leurs amoureuses , ensem- 
ble voir et choisir dames et damoisellos à leur 
plaisance, et de parler et deviser amoureusement 
avec elles. El lors les citadins puissans et riches 
font parer leurs salles moult sumplueusemenl, 
cl appclloiil les jeunes filles de leur parenlé et 

aultres^ pour rcc(;voir et entretenir en devises d’a- 
mourettes, tous ceux qui desguisament viennent 
illecq danser et mouver en grandes pompes, et 
œusteuses bonbances. 

Et pour tant que le du cestoit moult curieux de 
soi trouver où estoient les grandes danses et belles 
damoiselles , Jehan-André s’appensa de riche- 
ment tapisser son hoslel , autant que possible lui 
seroit , ensemble de le furnir des plus gorières 
damoyselles de Milan , afin de l’attraire illecq et 
despescher de sa vie tout chaudement ; car l’on 
n’eusist sceu véritablement congnoistre celui qui 
le coup euist donné, sinon confusément. Et pour 
mieux assurer ce faict, Jehan-André avoit donné 
à deux cents compagnons deux cents paires de 
chausses d’une devise, lesquels dévoient garder 
la feste et estre prests au commandement dudit 
Jehan-André , se quelque mutation y fuist sur- 
venue. Et en ce tumulte et confusion de momerie, 
avoientconclud de meurdrirleurseigneur, combien 
que lesdits compagnons estoient ignorans dudit cas. 

Cest advis fut rompu ; et leur sambla que la 
despesche en seroit trop longue ; parquoi délibé- 
rèrent de le despescher le jour Sainct Esliennc, 
et en l’église Sainct-Estienne de Milan. Et furent 
iceulx trois ensemble l'ort empeschés le jour du 
Noël, pour faire leurs préparatoires; puis révé- 
lèrent le secret de leur entente à un chanoine de 
ladicte église , grand docteur et fort entendu , 
nommé le prévost de Carguon , qui hayoit à mort 
le seigneur duc. Et quand ils lui eurent bien au 

long récité leurs pernicieux courages , il collauda 
fort leur emprinse , disant que ce seroit œuvre 
méritoire , et qu’ils en auroient louange devant 
Dieu et les hommes; dont, pour le tout achever , 
leur offrit assistance, faveur, fidélité, aide et 
secours de corps et de chevance^ comme leur ad- 
hérent et compaignon , au mal, au dur, à la .vie 
et à la mort ; et leur conseilla que, sans longue- 
ment tenir le foc en l’eaue, afin que l’embusche 
ne fusist descouverte, et que ladite besongne fust 
mise à exécution, le lendemain, jour de Saint- 
Estienne , et en son église mesmes ; car le duc 
se trouvoit de coustume voulontiers à la messe , 
pour ce que grande multitude de damoiselles y 
arrivpient ce jour , tant pour voir que pour estre 
veues; et n’estoit chosequitant pleutà icellui duc, 
que l’inspection et regard d’icelles. Et proposè- 
rent de bouter vingt ou trente compagnons bien 
en poinct à la chambre dudit chanoine , pour 
les secourir se besoing estoit ; puis feirent venir 
de leurs ehasteaux une quantité de gens armés 
à la secrette, pour les bouter pareillement en 
cinq ou six maisons de leurs parents eslans 
avant la ville ; et firent tenir sellé un cheval 
tout prest eu la maison dudit chanoine , pour mon- 
ter Jehan-A.ndré quand il auroit tué ledit duc 
de Milan , comme il espéroit faire , afin de soub- 
dainement courre avant la ville et rues pour 
faire mettre aulx sacquemans les meilleures mai- 
sons de la ville, et donner tout au j>ovrc com- 
mun. Et firent leur compte, que ledict chanoine 

seroit évesque, et eulx inesmes sei»(neur.s de Milan. 

F.t, de Caict, aidcuns grands personnages de la 
cité se boutèrent en ceste erreur, et se adhérèrent 
secrètement en ceste cruaulté, qui nul semblant 
n’en firent quand l’exploict du meurtre ne tourna 
à leur plaisance. Quand les aguets, attrappes et 
cmbusches de ces satellites furent apprestés à leur 
voulonté, le duc île Milan , qui riens n’en scavoit , 
descendit au portai de l’église Saint Estienne, pour 
oujr la messe, et entra dedans, tenant le bras 
fl’un ambassadeur qui illec estoit survenu ; et de- 
visoient ensemble de leurs afiaires. Et quant le 
duc fut au milieu de la nef de l’église , .Tehan 
André vint, qui lui porta tine supplication; et, 
sitost que le duc l’eust reçue , Jehan André le 
print par le collet et lui donna hastivement trois 
coups , l’un en puisant dedens le ventre, le second 
en la poitrine, à l’endroit du cœur et le tiers en 
la fossette du gosier ; et l’attaindit si au vif de sa 
dague envenimée, que le duc oncques puis ne 
parla mot, fors qu’il s’écria sur le capitaine du 
chasteau de Milan , estant auprès de lui , en disant : 

« Ah ! Andîrosin ! » et incontinent cheul à genoux. 

Et ainsi que Jehan-André , qui avoit donné ces 
coups s’en cuida fuir et eschapper par le cloistre 
des chanoines pour monter à cheval , comme dit 
est , un estaffier du seigneur le cuida arresler ; mais 
ledict Jehan-André lui lança un coup de sa dague , 
et l’aultre cheut tout mort ; puis le serviteur dudict 
Jehan-André tira son espée pour aiderson maislre, , 
et fut incontinent prins et mené au chasteau. 

Cependant les courtisans et estaffiers estoient 
enipcschés pour trouver le principal facteur, Jehan 
André, lequel, pour soi garantir, s’esloit bouté 
entre dames et damoiselles, tellement qu’il estoit 
assez difficile à le trouver et encores plus à l’enta- 
mer; car il estoit armé à la couverte, si n’avoit 
rien de nud que la face et le fondement. Finable- 
mcnt, vint un estaffier mor du duc, qui lui bailla 
si grant coup sur la teste du pommeau de son 
cspée, qu’il le fist cheoir à terre, puis ledict lui 
lancba l’espée là travers le corps. Pendant le temps 
de ce piteux exploict, le «:luc estoit à genoux, et 
auprès de lui estoient les deulx complices dudict 
facteur, Jérosme et rnessire Gaspard, ayant longues 
cappes, pourvcuz de dagues, hiisans signe de faire 
place, en criant Fa-lavgo] et toujours frappoient 
et donnoient sur le duc tant qu’il expira. Les 
jjrinces , chevaliers et gentilshommes jettoient 
leurs robes à terre, et coupoient les verrières de 
l’église pour sortir hors; car il y avoit si terrible 
tumulte de peuple illec assemblé en grande inul- 
tittjde, tellement troublé, espo venté et esbahi du 
détestable meurtre illec perpétré, qu’il n’y avoit 
si preux personnage ne si belle damoisellc qui 
n’eust voulu estre hors pour avoir perdu la moitié de 
son trésor. Quand les gens furent vuidés de l’église 
et que la murmure fut à demi appaisée, l’on 
porta le corps du seigneur mort devant l’autel où il 
«lebvoitouyrlamesse, lequel fut tout àcoup dévestu 
et lavé en malvisée (malvoisie); et feurent trouvées 

en lui quatorze plaies dont la moindre estoit mor- 
telle. F.t quant il fut ensepveli et fut bouté sur le 
grand autel du domnie, ainsi que l’on a accous- 
tunic de mettre les princes et seigneurs de Milan, 
et pour acoiser le peuj)le horriblement foullé de 
debles et exactions eslevées par icellui dcfunct 
contre le bien et utilité de la chose publique , afin 
qu’il ne se mutinast et ne labourast à avoir duc ou 
seigneur hors du lignage, madame la duchesse, 
son espouse, fit crier publiquement : que toutes 
tailles et gabelles que le duc, son mari, avoit mis 
sus paravant, elle les rappeloitet mettoit à néant, 
j)rometlant tenir le peuple en justice , paix et 
tranquilité ; et à tant le peuple se contenta. Les 
petits enfants de Milan , autant que le jour dura, 
traînèrent aval la ville le corps de Jelian-Andrc, 
en proférant opprobres, parolles deslionnestes et 
injures; puis fut pendu par les pieds au bout de la 
tour de l’horloge, en la place des marchands : et 
les maisons de lui et de ses parens feurcnt mises 
aux sacquemanspar le menu peuple de la ville. Son 
valet fut prins , qui accusa les aultres, lesquels, 
sans contrainte nulle, congneurent et confessèrent 
le cas, tel qu’il est dessus récité ; et maintinrent 
jusques à la mort, que s’ils l’avoient encores à 
faire, le feroient, se possible leur estoit; car, pour 
ressource du bien publique , et pour la grande 
pitié qu’ils avoient du povre peuple oppressé, 
trop durement travaillé et exactioné, ils avoient 
adventuré leurs vies, cuidans faire complacence et 

service à Dieu d’extirper hors des bons un tel 
mauvais et horrible tvran. Aulcuns disoient qu’ils 
espcroient que le peuple de Milan se debvoit es- 
mouvoir pour les tirer hors du misérable et hor- 
rible danger de la mort ; mais ledit peuple ne 
monstra quelque signe; et nonobstant leurs bonnes 
raisons, madame les fît esquarteller tous vifs, de 
nuict, dedans le chasteau de Milan ; et leurs testes 
feurent portées sur trancbans de lances au bout 
de l’horloge , et leurs membres aulx portes de la 
ville. Et ainsi termina misérablement sa vie Galéas 
Maria, très noble duc de Milan, eagié de trente- 
trois ans, foi't élégant personnage, riche, puis- 
sant, doulx et affable, large d’honneur , pompeux 
et beuhanceulx, aimant les chantres plus que 
nul prince du monde, l’esbat de la chasse, et le 
deduicl des dames. 


CHAPITRE XXXV. 


La joaraée de Nancy. 

Il est dessus récité comment le duc Charles, 
estant à Nancy , renouvella ses ordonnances dès le 
mois de janvier précédent, et comment il ^voit 
donné le gouvernement des quatre cents lances d’I- 
talie , fort diminuées , qu’aroit le comte deCainpo- 
Basso, au seigneur Angel et au seigneur Jehan, 
enfans audict comte ; et du résidu remplist aultres 

compag’nies. De ce désappoinctemeiit se conlenUi 
forl mal ledlcl coinle de Campo-Basso, et se partit 
à demi mal content du duc Charles, disant qu’il 
lui csloil deu par icelui grande somme de deniers , 
sans faire signe de payer; cl fit son voyage à 
Sainct-.Tacques de Galice, duquel il retourna à 
Metz en Lorraine, environ le mois de juing en- 
suivant. Et jà-soil-ce qu’il se fust parti mal content 
du duc Charles, il l’eut receu à son retour à son 
service ; cl , quehine faincl semblant qu’il eust en 
son courage, il monslroit tousjours bonne mine 
et bon vouloir de recouvrer l’honneur de son 
maislre^ qui, en son absence, avoit eu beaucouj» 
à soulTrir. El loutesfois il avoit regret continuel «à 
ce qui lui estoit deu par le seigneur duc Charles ; 
car il n’en povoit tirer argent prompt ne assigna- 
tion ; et en feit secrètement plusieurs quérimonies 
audict Pierre de Crépionel, en pleurant et disant 
qu’il estoit povre gentilhomme, et que pour l’en- 
Irelenance de guerre-eslat en guerre , il avoit 
faict plusieurs emprunts aulx marchands de Bruges 
et ailleurs ; parquoi, si le duc ne le contcntoil , 
joueroilau désespéré, et seroit conslrainct, lui et 
ses deulx enfants, abandonner ledict duc et ac- 
quérir aultre parti, ce qu’il feroit à grand dueil et 
grande desplaisance de cœur. Peu de Jours après, 
les gens au comte se trouvèrent au lieu de Comar- 
si avecqucs aulcuns François, et ils |>arlenicn- 
lèrent ensemble. Et ledict comte s’en alla à trois 
lieues oullre Saint-Nicolas, »pii pareillement coin- 

1 5 


Digitized by Googk 


228 CURONIQüES ('47^) 

qua avec les Lorrains ; et dès lors en avant , 
beson;:^na tellement ledict comte aveceulx, qu’il 
y eut appoinctement , si qu’il se trouva de son 
parti, et abandonna le service de son malstre , sans 
l’advertir de son partcment. Quant le duc Charles 
eut connoissance , par aulcuns esperls , de la 
machination et malicieuse trafique que lui pour- 
cliassoit ledict comte, et du couvert entendement 
qu’il avoit à ses ennemis, et que bon seroit de soi 
mettre au-dessus de sa personne et de ceulx qui 
estoient de pareille sorte, il respondit qu’il y be- 
songneroit en temps et en lieu. Encore fut adverti 
ledict duc , par ledict Pierre de Crepionel , estant 
au pont de la Bussière, à demi-lieue deNancey, 
que le seigneur de la Trimouille , ensemble plu- 
sieurs capitaines, accompaigné de six cents lances 
francoises, estoient logés auprès de Toul, pour 
eulx joindre avecque les Lorrains, afin de le com- 
battre; à quoi le duc Charles respondit, que aul- 
cuns de ses gens, pleins de laschetés grandes, 
estans en son ost , lui faisoient dire afin de lever 
son siège, et qu’en despit des traictres, il ne s’en 
partiroit, et y deubt-il mourir. Finablement, il 
lui fut dict pour vérité , que ses ennemis appro- 
choient pour le combattre ; mais à ]>eu s’il le vou- 
loit croire. Et, pour contenter aulcunement ceulx 
qui lui apporloient, il fist appeler ses capitaines et 
conducteurs de son armée _, pour investiguer quel 
nombre de gens il avoit pour y donner résistance. 
Les nobles capitaines et chefs de guerre de son ost 

trouvèrent que plusieurs estoient morts sans coup 
férir, tant par famine, povreté, froideur, que 
mal paye , les aultres tacitement retournés au 
pays ; parquoi tel avoit cent lances soubs lui , qui 
n’en scavoit trouver les vingt. Adoncqnes le comte 
de Cliimay , le grand bastard de Bourgoingne, le 
seigneur de Bièvres et aultres lindrent conseil pour 
scavoir d’entre eulx quiseroit celui qui signifieroit 
audict seigneur duc la ténuité et diminution de 
son armée; car il estoit fort mélancolieux et faci- 
lement incité à l’ire depuis la perte de Granson. 
Et disent aulciins de ses privés serviteurs, qu’il 
prendoit par fois un libvre pour faire manière de 
vouloir lire, et s’enclouoil seule; et illec, par 
grand courroux, tiroit cheveux, et se destordoit, 
en faisant les plus angoisseux regrets et plainctes 
qui jamais furent ouys; et, à ceste cause, chascun 
craindoit l’advertir de chose qui lournoit à sa des- 
plaisance. Néanmoins le comte de Chimay emprint 
la charge de lui remonstrer la povretottle ses gens, 
telle que dessus est récitée; et vint vers lui au camp, 
où il gissoit vestu en son pavillon ; et, pour entrer, 
s’adressa à son valet de chambre , nommé Jehan 
Le Tourneur, jadis valet de chambre au duc Phi- 
lippe. Icelui comte de Chimay, fort éloquent, 
sage et discret, la révérance par lui faicte , lui 
dict^ par doux et amyable langage, que les capi- 
taines de son ost avoient faict diligente inquisition 
de scavoir le nombre de ses gens en poinçt pour 
souslonir la bataille, en lui certillant qu’ils n’es- 

toient poinct plus de trois mille cornhattans. A. ces 
mots , respondit le duc Charles , par grand cour- 
roux : « Je nje ce que vous dictes; mais se je les 
» debvois combatre seul , si les corabateray-je. 

» Vous estes tel que vous estes, et monstrez bien 
n que vous estes issu de la maison de Vaude- 
» mont. » Le comte , fort prudent et attrempé , 
respondit moult sagement , qu’il lui montreroit 
qu’il seroit issu de bonne maison , et que bien qu’il 
ne véoit apparence ne espérance de vaincre lesdicts 
ennemis, se la victoire ne venoit de main céleste , 
nonobstant il lui tiendroit fidélité , si besoing estoit, 
jusques à l’ame rendre. Depuis ce jour en avant, 
défendit le duc à son valet de chambre qu’il ne 
permit ame du monde entrer en son pavillon sans 
son commandement. Frédérick , prince de Ta- 
rente, fils au roi de Naples, print congé de lui, 
et gracieusement se partit du bon gré du duc , qui 
lui bailla, pour conduire son faict, messire Jehan 
de Trazegui§s, seigneur d’Irchouwes, et se tindrent 
en la comté de Bourgoingne; mais le comte de 
Campo-Basso se partit de nuict , sans licence , avec 
le seigneur Angel , son fils, et emmena neuf vingts 
hommes dès le mercredi devant la bataille , et tira 
vers le duc de Lorraine. Le sabmedi ensuivant^ 
deulx capitaines de ses complices en emmenèrent 
six vingts qui se vouloient rendre François; mais 
on différa les recepvoir à cause de la tresve , et se 
tirèrent avecque les Lorrains. Toutesfois aulcuns 
compagnons de l’osl du duc Charles apperceurent 

cpi’aulcuns Italiens avoient secrètement endossé les 
parures des François à la Croix-Droicte ; mais Jac- 
ques Galliot demoura avecque le duc, comme bon 
et féal serviteur. Auquel si le duc ensist voulu 
donner créance, il eusist évité plusieurs inconvé- 
niens , tant à Granson comme à Moral , qui mal- 
lieureusement luisurvindrent. Et ainsi fut l’armée 
du duc Charles diminuée , et la puissance du duc 
Regnier renforcée par la trahison du comte de 
Campo-Basso, qui lui dit la disposition du camp 
de Nancey , ensemble le povre estât du duc 
Charles et de ses gens, illec estans en grande in 
digence; puis se tirèrent lui et les siens à Condé^ 
une place séante sur la rivière de Moselle^ à deulx 
lieues de Nancey , par où passoient les vivres des 
Bourgoingnons, venans du val de Metz et du pays 
de Luxembourg. 

Le sabmedi, nuict de la bataille, le duc de Lor- 
raine arriva à Sainct-Nicolas avec les Suisses, qui es- 
toient, de compte faict , dix mille cinq cents , en- 
semble planté d’aultres Allemands; puis se vindrent 
joindre au duc Regnier aulcuns gens d’armes Fran- 
çois, dont on vouloit estre quitte, nouvellement cas- 
sés, à cause des tresves et de la paix faii te entre 
les deux rois de France et d’Angleterre. Et le di- 
manche au matin , tous ensemble se partirent de 
Sainct-Nicolas, et vindrent àNoefville; et firent 
leur ordonnance auprès d’un estang. Les Suissesse 
mirent en deux bandes : l’une futconduicte parle 
• seigneur d’Ayslaiii et lesgoiiverneurs de Surbourg, 

(Fribourg) et l’aultre parles advoiiés de Berne et de 
Lucerne ; et environ l’heure de midi marchèrent 
tous, à une fois, l’une des parties du costé de la 
rivière en bas , et l’aultre tout le grand chemin de 
venir de Noefville à ISancej. Le duc Charles s’es- 
toit jetlé liors de son parc pour ordonner ses ba- 
tailles , en un champ au-devant duquel estoit un 
ruLssel passant par une maladrie fort bien envi- 
ronnée de deulx fortes hajes , à deulx costés entre 
lui et les Suisses ; et sur le grand chemin où venoit 
l’une des bandes des Suisses , avoit le duc Charles 
faict amener le plus fort de son artillerie et des- 
charger sur eulx quand ils furent à un traict 
d’arbaleslre près , et n’j fil guères grand dom- 
mage. Toutesfois lesdils Suisses tirèrent en hault 
vers le bois, et marclièrent au long d’icellui et 
par dedans, tellement qu’ils furent au costé de 
l’armée du duc de Bourgoingne, et au plus hault 
lieu. Icellui duc voyant leur train , fit tirer de- 
vers eulx tous les archers de pied pour les def- 
fenses, et ordonna pour batailles deulx esles de ses 
hommes d’armes; de l’une estoit capitaine Jacques 
Galliot, Italien, et de l’aultre, le seigneur Josse 
de Lalaing , souverain de Flandres. Et quand les 
Suisses se trouvèrent du costé du duc Charles, ils 
lui monstrèrent face, marchant vers lui tant im- 
pétueusement, en deschargeant leurs arquebustes 
et couleuvrines à main , que les piétons se mirent 
en fuite. L’aultre bande des Suisses, qui estoit 
vers la rivière, nxarcba vers Jacques Galliot et les • 

siens, lesquels soustindrent un espace; mab enfin 
ils furent rompus , et l’aultre esle des Bourgoin- 
ynons tourna pareillement sur l’aullre bande des 
Suisses, qui moult vivement fut receue illec, telle- 
ment qu’ils tournèrent en fuite comme les aidtres, 
tant clievaucheurs comme piétons. Et quand ils 
^indrent au pont de laBuissière, à demi-lieue de 
Nancey , voulant aller à Thionvillc et vers Luxem- 
bour;^ , pour le sauvement de leurs corps, ils 
trouvèrent le comte de Campo-Basso en barbe 
avec ses complices , qui avoient illec leur em- 
busclie , et à force d’armes défendoienl le passage , 
lequel ils trouvèrent barre et serré à tort et de 
travers, de cbarriots et de charrettes. Aulcuns 
Bourgoingnons bien montés passoient à guets, et 
ceulx qui failloient à le trouver buvoient. Et quand 
aulcuns estoient en train de reschapper par force 
de nager, ils estoient reboutés en l’eau, tués et 
navrés. Aultres Bourgoingnons, advertb de cesle 
embusche, tirèrent le haut chemin, et se fourèrent 
au bob, lequel estoit garni de paysans qui, sans 
nul respit , les mettoient à mort. Le duc de 
Lorraine leur tenoil le feu au dos. Si dura la 
chasse jusques à deux heures en la nuict, si pi- 
toyable, que, à trois lieues à la ronde ^ l’on ne 
trouvoit quasi que gens morts par les champs et 
par les chemins. Et advint ceste douloureuse 
desconfiture par un dimanche, la nuict des Rois, 
l’an mil quatre cent soixante-seize. * 


I. 5 janvier 1477 , nouveau style. 

Lâchasse finie, le ducRei^nierleit diligente in^ 
quisition, pourscavoir de la personne du duc Char- 
les, s’il estoit mort, navré, prisonnier ou eschappé ; 
et envoya hastivement en la cité de Metz, vers les 
gouverneurs de la ville , qui , pour responce , lui 
mandèrent qu’ils ne scavoient sentii' ne apperce- 
voir, par nuis de leurs manans et habitans, qu’il fust 
passé par illec, ne s’il estoit mort ou vif, blesché 
ou emprisonné. Et, quand vint le lundi au soir, 
le comte de Campo-Basso , qui se gaudissoit avec 
le duc de Lorraine, et qui bien congnoissoit l’estât, 
l’hostel et la famille du maistre qu’il avoit trahi, 
monstra un page, natif de Rome, du lignage 
de ceulx de Colonne, nommé Jehan-Baptiste, 
lequel, comme il affirmoit, scauroit bien dire quel- 
que chose de la personne du duc Charles. Icellui 
page, venu devant le duc Regnier, et avironné de 
ses capitaines , fut subtillement interrogé, et dé- 
clara plainement qu’il avoit veu le duc de Bonr- 
goingne abbatre de son cheval et occire en certain 
lieu, lequel il monstreroit s’il en estoit besoing. 

Quand vint le mardi au matin , ledict page . bien 
accompagné de notables personnages , s’en alla au 
champ ; et au propre lieu qu’il avoit dict , trouva ,• 
comme il disoit , le corps du duc de Bourgoingne 
tout nu, et, assez près de lui, environ quatorze 
aultres despouillés comme lui , gisans sur la terre ; 
et avoit trois playes mortelles , l’une au milieu du , 
>^chef, d’une hallebarde qui l’avoit fendu jusques 
aulx dents , l’aultre d’une jiique de travers les 
cuLsses , ,ct l’aultrc par le fondement. C’esUiit 

chose pitoyable à re^^arcler , et de g rande adniira- 
lion d’un tel prince , tant magnanime , tant riche 
et tant puissant, estre ainsi humilié jusques en 
terre, et despouillé de tous vestemens, et aban- 
donné de toutes ses gardes. 

Après que ce uoble corps, dont l’espiât estoit fort 
courageux, fut relevé de terre , il fut lavé et soigné 
en eaue chaude, afin de voir aulcu ns enseignes ou ci- 
catrices eslans sur lui lorsqu’il vivoit , pour testifica- 
tion de sa personne et de sa mort. Et l'eurent illec 
appelés ses médecins, son chappelain, son valet-de- 
chambre et aultres ses privés , familiers et servi- 
teurs, ayans aulcunement congnoissance de lui, 
pour ouyrce qu’ils en diroient. Et, quand aulcuns 
d’iceulx , qui lors estoient prisonniers en la jour- 
née, eurent jecté leur vue sur son corps et au 
long, ils certifièrent, pour vérité, qu’il estoit le 
corps du duc Charles, et non aultre; et pour tel 
le fit le duc de Lorraine ensepvelir en une cha- 
pelle de l’église Saine t-Ge orges de Nancey , et 
feit eslever une croix de pierre, lez un petit ruis- 
seau, en la place où son corps feut trouvé, afin 
que les passans eussent mémoire de son ame. Son- 
dict corps par ses gens mesmes fut recongneu par 
six enseignes qu’ils trouvèrent sur lui : premier , 
à ce qu’il avoit perdu les dents de dessus; secon- 
dement, à la playe d’une esrarboucle qu’il avoil 
en la pouille; tiercement, en la playe qu’il avoil 
receue au Mont-Ie-Héry ; quartement, aulx ongles 
qu’il portoit plus que nuis aultres assez longues; 

quintement, à la fistule qu’il avoit au bas du 
ventre ; sextement, d’uu ongle qu’il avoit retraict 
à un sien orteil. 

Ces choses ouyes et considérées, l’on ajouta foiau- 
dict page, à ung sien médecin, Portugalois, et aul- 
tres grands personnages de son hostel, qui l’affir- 
mèrent estre le corps du duc Charles, et non aultre. 

En ceste bataille terminèrent leurs jours messire 
ilehan de Reubenpré, seigneur de Bièvres, che- 
valier, portant laThoison-d’Or, lieutenant du duc 
Charles, et qui honorablement et* sans reproches 
se conduisit eu toutes les charges qui lui furent 
baillées; le seigneur de Verun, le seigneur de 
Contay, etaultres notables personnages qui mieux 
aimèrent choisir la mort que donner la fuite. Et 
furent ce jour prisonniers messire Anthoine , 
bastard de Bourgoingne , messire Banlduin , le 
bastard son frère, messire Philippe deCroj, comte 
de Chimay , le comte de Nassou , le comte de 
Challane, Neapolitain , messire Jossede Lalaing, 
messire Olivier de la Marche , le seigneur de Crov, 
le fils aisné du seigneur de Contaj , le fils aisné 
du seigneur de Montagu, etaultres nobles hom- 
mes , de vertueux courage , haulte estime , et de 
grand<^ recommandation. 

La pitoyable mort du duc Charles^ divulguée par 
pays, donna si très angoisseuse tristesse aulx cœurs 
de ses subjects, que réciter ne le sçauroye, tant pour 
ce qu’il estoit malheureusement succombé d’une si 
rude, pierreuse et robuste nation, comme sont les 

Suisses, que pour la misérable povreté et doulou- 
reuse fortune que ses pays estoient lors en apparence 
à souffrir. Il estoittantredoubté , tant bien servi et 
tant aimé des Bourg’oingnons , Picards et Han- 
nuyers, que, quelque testification , enseigne ou 
apparition qui fusist trouvée sur son corps, croire 
ne le povoient qu’il fustmort, ains le soustenoient 
estrc en vie. Et, en coulourant leur folle crédence, 
ils acceptoicnt et vendoient les uns aulx aultres, 
joyaulx, vaisselles et chevaulx plus trois fois qu’ils 
ne valoient , à condition de payer à sa revenue, 
lorsqu'il seroit entré en ses pays. Mais il est à 
doubter qu’ils ne soient abusés comme les Juifs , 
qui attendent Messias en Judée, et les Anglois qui 
attendent le roy Arlus en Angdeterre; et ce leur 
procède par le grande amour et affection de cœur 
qu’ils avoient en sa personne, pour le liault em- 
prendre qui estoit en lui, et les merveilleux cx- 
ploicts de guerre qui par lui estoient achevés, à 
l’encontre des plus grands personnages de nostre 
occident; car rien ne lui estoit trop grand, ne trop 
fort, ne trop pesant. Jamais ne feut en Bourgoin- 
gne duc plus magnifique , plus prompt aulx armes , 
ne plus terrifique. Il feut, en son vivant, pour un 
temps, le miroir des princes , le glaive de justice, 
le chef d’honneur, l’affluence de largesse , patron 
de chevalerie, le triomphe de prouesse, le dompteur 
des rebelles, le resveil de Germanie, 1 ’exterm i n a teur 
des Liégeois, et l’espouventement des François. 

Le seigneur de Chanlereyne , très preux et 

vaillant chevalier de Rhodes, recoeilla les gen- 
tilshommes de son hostel; si les nourrit , soustint , 
entretint, habilla et monta. Riens ne dénigra tant 
la renommée du duc Charles^ que de adjouster 
crédence à aulcuns mauvais esprits enflammés 
d’ardente convoitise , qui l’enhortèrent et souf- 
flèrent en l’oreille de prendre, sur les bénéfices, 
chapelles et çantuaires non amortis, les revenus 
de trois années, pour subvenir à ses affaires; et , 
durant cest espace , cessa le service de Dieu en 
certains lieux, contre l’intention des fondateurs: 
et disent aulcuns gens de cler entendement, que 
oncques puis ne prospéra; et que, pour punition 
de ce débet, par tous les pays, aussi grans qu’ils 
sont, n’a esté veu ne ouy célébrer, sinon à Gand , 
un service solemnel pour l’ame de lui, comme 
l’on est tenu de faire pour son priuce et seigneur 
naturel. Aultres disent que l’on dilFéroit faire ses 
obsèques, pour ce que l’on l’espéroit vivant, et 
que la solemnité du service eust donné approbation 
de sa mort. Toutesfois ilestoit orné, qualifié etmo- 
riginé de plusieurs vertus nobles et précieuses ; mais 
il estoit du tout ordonné à la guerre, comme vrai 
imitateur et disciple de Mars, et pour ce qu’il estoit 
fort triomphant , de très ardu et excellent vouloir. 

Messire Georges Chastellain, chevalier, son 
indiciaire et historiographe, mon précepteur et 
prédécesseur immédiat , lequel trespassa de ce 
siècle durant le siège de Nusse, veult rédiger par 
cscripl aulcuns des principaux exploits en armes , 

d’icellui duc Charles . lesquels , avec trois que j’ai 
insérés par manière de récollection, seront ici no- 
tés en hrief. 

Le premier grand exploit en armes du duc 
Charles fut son voyage en France, dont s’en- 
suivit la journée de Mont-le-IIéry. Le second fut à 
son retour du voyage de France, le voyage de 
Liège ^ où, en la vertu de son père encore vivant, il 
humilia les Liégeois, qui depuis s’eslevèrent contre 
lui, nonobstant hostages. Le tiers quand son père le 
duc Philippe et lui, en commune main, allèrent 
à Dioant, et le mirent à ruine. Le quatrième, ce 
fut après le trespas de son père, là où à cause de 
Huy , assiégée des Liégeois , il alla au pays , 
et conquist tout d’un bout à l’aultre, villes, chas- 
teaux , et les print par siège et par armes , gaigna 
lesdits Liégeois , et les vainquit par bataille à Bru- 
scan ; il entra dedans Liège par les murs, qu’il fist 
abattre, ensemble les portes ; il emporta leur peron 
en Bruges, et fit de grandes executions en la ville. 
Le cinquiesme fut l’armée qu’il mena à Péronne , 
à l’encontre des François, et là où le roy , en per- 
sonne, avec son connestable , vint devers lui pour 
•rompre ceste aigreur et emprinse. Le sixiesme fut 
le retour de Péronne en Liège, la dernière fois, 
dont la cité fut arse et démolie, et mise à per- 
pétuelle désertion ; le roy de France mesme estoit 
venu avec lui en ceste piteuse ruine. Le septième 
fut le voyage d’Amiens et toutes les despences d’ice- 
lui. Le huitième fut le voyage de Beauvais et toutes 

les conditions. Le neuvième fut le voyage de Rouen, 
le dixiesme fut le voyage et laconqueste de Guel- 
drc. Le on/,iesmc, le siège de INusse, qui dura près 
d’un an , où il exposa clievance innunicrahlc et 
grande planté de vaillans hommes de guerre, et 
eut l’audace d’envahir rempereur et la puissance 
de Germanie. Le douziesme , la journée de Grau- 
son, qu’il eut contre les Suisses, lesquels grande- 
ment adomagèrent ses gens, ses engins et ses ri- 
chesses. Le treiziesme, fut la journée de Morat, où 
il fut mortellement dépopulé de nobles personna- 
ges. Et le quatorzii'sme fut la journée de Nanccy 
contre le duc de Lorraine, les Suisses et les Fran- 
çois, où il perdit la vie, son bruit et toute sa des- 


CHAPITRE XXXVI. 


T.e« magniBccuccs du duc Charles recaeilUes par messire Georges 
Chastcllain chevalier , son indiciaire. 


La première magnificence du duc Charles, que 
Dieu absolve! fut en Bruxelles, là où, lui assis 
en son Irosne , l’espée nue , que tenoit son escuyer 
d’escuyrie , fit convenir Gantois à couldes et à ge- 
noux devant lui, à tous leurs privilèges; et en pré- 
sence d’eux les coupa et deschira à son plaisir ; 
ce qui est de perpétuel record, et non oneques veu 
le pareil. 

La seconde fut à Bruges, en l’église de Nostre- 
Dame, où il tint sa première feste de la Thoison- 
d’Or , en présence des ambassade^ du pape , du 
duc de Chiennes, du roi de Cécile, du roi d’Ar- 
ragon, du roi de Naples, du roi d’Escosse, du duc 
de Calabre et du duc de Bretaigne. 

La tierce , fut tantost après la solennité de ses 
nopces, en mesmes Bruges, tant par les riches et 
somptueuses joustesqui se firent, comme pour les 
diverses excessives constances et pompes, monstrées 
en la salle durant ladite feste. 

La quatrième magnificence est comprinse en 
l’audience qu’il mist sus en son nouvel venir, et là 
où , par diverses villes où il alla et repaira , il se 
présenta en public , spectacle de tout le monde , 
pour ouyr toutes causes. 

La cinquième magnificence fust monstrée en son 
grand navire, qu’il maintint sur la mer fort lon- 
guement, contre Franchois et le comte de AVer- 


wic. 

La sixième monstra à Saint-Omer, devant l’am- 
bassade du roi, là où son throsne ayant cinq de- 
grés, bas en hault et sur terre, et partout estoit 
esterni de drap d’or, tellement que le pareil n’a- 
voit esté veu. 

La septième fut monstrée àTrèves, devant l’em- 
pereur Frédérich, en maintes diverses manières 
bien hautaines. 

La huitième , en Vallenchiennes , à la feste de la 
Thoison-d’Or , où il changea les manteaux d’es- 

carlate , en veloux cramoisi, avec son entrée , qui 
estoit pompeuse à merveilles, et joustes et tour- 
nois de meismes. 

La neufvième , monslra en la translation du 
corps de son père le duc Philippes, par singulières 
cérémonies bien recommandées, et dont il acquit 
loz et gloire magnifique. 

La dixième fut à Gand , en recepvant l’ordre de 
la Jartière. 

L’onzième fut à Malines, où il se vintseoir en 
son parlement en habit ducal , et entra en la ville 
en ce rnesrne estât , le chaspel en teste , que mul- 
titude de gens jugeoient estre couronne. 

La douzième et dernière magnificence fut au 
siège de Nusse , où toutes les choses, tant de mar- 
chandises comme de drogueries , se recouvroient 
comme en Bruges ou Gand; et comment, ledit siège 
gardé, il envahit l’empereur, ensemble la puis- 
sance de Germanie. 


FIN PU TOME PREMIER DES CHRONIQUES 
DE JEAN MOLINET. 

